ranojpegu - The Cross Current\nদ্য ক্ৰছকাৰেণ্ট ষ্টাফ\t Oct 19, 2021\nবিগত দুটা বছৰে ক'ভিডৰ কালৰূপে বিধ্বস্ত কৰি পেলালে সাধাৰণ জনজীৱন। লকডাউন তথা ক'ভিড সংক্ৰমণৰ বাবে এই দুটা বছৰে বন্ধ হৈ আছিল ৰাজ্যৰ শিক্ষানুষ্ঠান সমূহৰ পাঠদান প্ৰক্ৰিয়া। মাজতে মহাবিদ্যালয় তথা হাইস্কুল পৰ্যায়ৰ পাঠদান আৰম্ভ হৈছিল যদিও তাকো…\nকাইলৈৰ পৰা খুলিব স্কুলঃ ২০ মাহৰ অন্তত স্কুললৈ যাব ছাত্ৰ-ছাত্ৰী\n🔴 কাইলৈৰ পৰা খুলিব ৰাজ্যৰ স্কুলকে ধৰি আন শিক্ষানুষ্ঠান সমূহ 🔴 প্ৰায় ২০ মাহৰ পিছত বিদ্যালয়লৈ যাব ছাত্ৰ-ছাত্ৰী 🔴 কিন্তু এটা সময়ত এটা শ্ৰেণীকোঠাত ৩০ গৰাকী শিক্ষাৰ্থীহে উপস্থিত থাকিব পাৰিব 🔴 কাইলৈৰ পৰা প্ৰাথমিক-মাধ্যমিক কিম্বা…\nআজি গুৱাহাটীৰ বাহিৰত হিমন্ত বিশ্ব শৰ্মা কেবিনেটৰ প্ৰথমখন বৈঠক\nআজি অনুষ্ঠিত হব গুৱাহাটীৰ বাহিৰত হিমন্ত বিশ্ব শৰ্মা কেবিনেটৰ প্ৰথমখন বৈঠক। ধেমাজিত অনুষ্ঠিত হ'বলগীয়া বৈঠকৰ বাবে বুধবাৰেই ধেমাজিত উপস্থিত হৈছে মুখ্যমন্ত্ৰী সহ আন মন্ত্ৰী সকল। উপায়ুক্তৰ কাৰ্যালয়ত দিনৰ ১১ বজাৰ পৰা অনুষ্ঠিত হব এই বৈঠক।…\nসুখবৰঃ ১৯ অক্টোবৰৰ পৰা খুলিব সকলো শিক্ষানুষ্ঠান\nৰাজ্যত বিগত দুটা বৰ্ষত ক'ভিড পৰিস্থিতি আৰু লকডাউনৰ বাবে বিধ্বস্ত হৈ পৰিছে সাধাৰণ জনজীৱন। ২টাকৈ শৈক্ষিক বৰ্ষ শ্ৰেণীকোঠাৰ বাহিৰত থাকি পাঠ্যক্ৰমৰ পৰা প্ৰায় সংযোগ বিচ্ছিন্ন হৈ পৰিছে শিক্ষাৰ্থী সমাজ। তদুপৰি অসমৰ দৰে ৰাজ্য এখনত অনলাইন ক্লাছেও…\nশিক্ষানুষ্ঠানত বিনামূলীয়া নামভৰ্তি সম্পৰ্কে কি ক’লে শিক্ষামন্ত্ৰী ডাঃ ৰণোজ পেগুয়ে?\nদ্য ক্ৰছকাৰেণ্ট ষ্টাফ\t Sep 14, 2021\nশিক্ষানুষ্ঠানত বিনামূলীয়া নামভৰ্তি আৰু আয়ৰ প্ৰমাণপত্ৰক লৈ বিতৰ্ক অব্যাহত থকাৰ মাজতে ৰাজ্যৰ শিক্ষামন্ত্ৰী ডাঃ ৰণোজ পেগুয়ে ফেচবুক যোগে দিছে এক বিশেষ স্পষ্টীকৰণ "শিক্ষানুষ্ঠানত বিনামূলীয়া নামভৰ্তিৰ বাবে চক্ৰ বিষয়াই প্ৰদান কৰা উপাৰ্জনৰ…\nদ্য ক্ৰছকাৰেণ্ট ষ্টাফ\t Aug 30, 2021\nসদৌ অসম ছাত্ৰ সন্থাসহ ৩১ টা সংগঠনে সোমবাৰে শিক্ষামন্ত্ৰী ডা: ৰণোজ পেগুৰে এক গুৰুত্বপূৰ্ণ আলোচনাত মিলিত হয় ৷ আছু , এবছু , টি এম পি কে , ট্ৰইবেল সংঘকে ধৰি বহুসংখ্যক ছাত্ৰ সংগঠনে আলোচনাকালত ৰাজ্যৰ শিক্ষা বিভাগৰ সন্মুখত ১৮ টা বিষয়ত মুঠ ৬০ টা…\n১ ছেপ্টেম্বৰৰ পৰা ৰাজ্যত বলবৎ হব পাৰে নতুন SOP\nদ্য ক্ৰছকাৰেণ্ট ষ্টাফ\t Aug 27, 2021\nপহিলা ছেপ্টেম্বৰৰ পৰা ৰাজ্যত বলবৎ হব নতুন SOP। সন্ধিয়া ৮ বজালৈ সান্ধ আইনৰ সময়সীমা বৃদ্ধি কৰাৰ সম্ভাৱনা। ৭ বজালৈকে খোলা ৰাখিব পাৰিব ব্যৱসা়িক প্ৰতিষ্ঠান। নৈশ বাছ সেৱাও আৰম্ভ কৰাৰ নিৰ্দেশনা ৰাজ্য চৰকাৰৰ। কিন্তু ৮ বজাৰ লগে লগেই বন্ধ কৰিব…\nকেতিয়া অনুষ্ঠিত হ’ব টেট ?\nঅহা অক্টোবৰ মাহত অনুষ্ঠিত হ’ব টেট পৰীক্ষা ৷ চি টেটত উত্তীৰ্ণ প্ৰাৰ্থীয়েও এই পৰীক্ষাত অৱতীৰ্ণ হ’ব পাৰিব ৷ তদুপৰি বি এড বা ডি এল এডৰ চূড়ান্ত পৰীক্ষাৰ প্ৰাৰ্থীয়েও টেট পৰীক্ষাৰ বাবে আবেদন কৰিব পাৰিব ৷ মঙলবাৰে এক সংবাদমেলত এই ঘোষণা কৰে অসমৰ…\nউপ- নিৰ্বাচনৰ বাবে সাজু বিজেপি : কোন মন্ত্ৰীক ক’ৰ দায়িত্ব ?\nৰাজ্যৰ চাৰিটা সমষ্টিত উপ- নিৰ্বাচন অনুষ্ঠিত হোৱাটো এতিয়ালৈকে নিশ্চিত হৈছে ৷ উপ - নিৰ্বাচনৰ বাবে এতিয়াৰ পৰাই সাজু হৈছে শাসকীয় বিজেপি দল ৷ প্ৰতিটো সমষ্টিৰ উপ - নিৰ্বাচনৰ প্ৰস্তুতিৰ বাবে গঠন কৰা হৈছে একোখনকৈ সমিতি ৷ সমষ্টি অনুযায়ী এজন বা দুজন…\nদ্য ক্ৰছকাৰেণ্ট ষ্টাফ\t Jul 18, 2021\nউচ্চ শিক্ষা সঞ্চালকালয়ে ৰাজ্যৰ সকলো প্ৰাদেশীকৃত, চৰকাৰী আৰু মডেল মহাবিদ্যালয়লৈ নিযুক্তি বন্ধৰ বাবে এখন জাননী প্ৰেৰণ কৰিছে যদিও জাননীখনত স্পষ্ট কৰি দিয়া নাই যে কিয় এনে নিৰ্দেশ দিয়া হৈছে।


Triohale in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Triohale ar byavahar, ppali, parshwakriya, upkaar, kriya-pratikriya aaru satarkatabani\nTriohale in Assamese\nसामग्री / साल्ट: Ciclesonide (400 mcg) + Formoterol (12 mcg) + Tiotropium (18 mcg)\n308 लोगों ने इसको हाल ही में खरीदा\nTriohale ৰ লাভ আৰু ব্যৱহাৰসমূহ - Triohale Benefits & Uses in Assamese- Triohale ar laabh aaru byavaharsamuh\nTriohale ৰ পালি আৰু সেয়া কেনেদৰে ল'ব - Triohale Dosage & How to Take in Assamese - Triohale ar paali aaru xeya kenedore lobo\nTriohale ৰ পাৰ্শ্চক্ৰিয়াসমূহ - Triohale Side Effects in Assamese- Triohale ar parshwakriyasamuh\nTriohale সংক্ৰান্ত সতৰ্কতাবাণীসমূহ - Triohale Related Warnings in Assamese- Triohale xonkranta xatarkatabanisamuh\nঅইন দৰৱৰ সৈতে Triohaleৰ গুৰুতৰ ক্ৰিয়া-প্ৰতিক্ৰিয়া - Severe Interaction of Triohale with Other Drugs in Assamese- Oinor xoite Triohale ar gurutor kriya-pratikriya\nTriohale মতভেদসমূহ - Triohale Contraindications in Assamese- Triohale nishedhsamuh\nTriohale ৰ বিষয়ে সততে সোধা প্ৰশ্নসমূহ - Frequently asked Questions about Triohale in Assamese- Triohale ar bikhoye satate xodha prashnasamuh\nখাদ্য আৰু মদৰ সৈতে Triohale ক্ৰিয়া-প্ৰতিক্ৰিয়া - Triohale Interactions with Food and Alcohol in Assamese- khadya aaru modor xoite Triohale kriya-pratikriya\nTriohale ৰ লাভ আৰু ব্যৱহাৰসমূহ - Triohale Benefits & Uses in Assamese - Triohale ar laabh aaru byavaharsamuh\nTriohale তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTriohale-ৰ উপাদানসমূহ - Triohale Active Ingredients in Assamese - Triohale-ar upadaansamuh\nTriohale ৰ পাৰ্শ্চক্ৰিয়াসমূহ - Triohale Side Effects in Assamese - Triohale ar parshwakriyasamuh\nগৱেষণাৰ ভিত্তিত, Triohale ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTriohale সংক্ৰান্ত সতৰ্কতাবাণীসমূহ - Triohale Related Warnings in Assamese - Triohale xonkranta xatarkatabanisamuh\nTriohale-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTriohaleএ গৰ্ভৱতী মহিলাৰ ক্ষেত্ৰত সুতীব্ৰ প্ৰভাৱ দেখুৱায়। এইবাবে ইয়াক চিকিতসকৰ পৰামৰ্শৰ পিছতহে গ্ৰহণ কৰিব। আপোনাৰ ইচ্ছা অনুসৰি গ্ৰহণ কৰিলে ই ক্ষতিকাৰক হব পাৰে।\nTriohale-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nআপুনি যদি স্তন্যপায়ী মহিলা তেন্তে Taking Triohale গ্ৰহণে গম্ভীৰ পাৰ্শ্ব-প্ৰতিক্ৰিয়া কৰিব পাৰে। চিকিতসকে প্ৰয়োজনীয় বুলি কোৱাৰ পূৰ্বে Triohale গ্ৰহণ কৰিব নালাগে।\nবৃক্কত Triohale কি প্ৰভাৱ দেখা গৈছে?\nTriohaleৰ পাৰ্শ্ব-প্ৰতিক্ৰিয়াই কেতিয়াবাহে বৃক্ক ক প্ৰভাবিত কৰে।\nযকৃতত Triohale কি প্ৰভাৱ দেখা গৈছে?\nTriohale গ্ৰহণ কৰাৰ পিছত কলিজা ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nহৃদযন্ত্ৰৰ ক্ষেত্ৰত Triohale ৰ কি প্ৰভাৱ দেখা গৈছে?\nTriohale গ্ৰহণ কৰাৰ পিছত হৃদয় ত প্ৰতিকূল প্ৰভাৱ পৰিব পাৰে। আপুনি আপোনাৰ দেহত যদি কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা বন্ধ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nঅইন দৰৱৰ সৈতে Triohaleৰ গুৰুতৰ ক্ৰিয়া-প্ৰতিক্ৰিয়া - Severe Interaction of Triohale with Other Drugs in Assamese - Oinor xoite Triohale ar gurutor kriya-pratikriya\nTriohale তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTriohale মতভেদসমূহ - Triohale Contraindications in Assamese - Triohale nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Triohale লোৱা অনুচিত যাতে -\nTriohale ৰ বিষয়ে সততে সোধা প্ৰশ্নসমূহ - Frequently asked Questions about Triohale in Assamese - Triohale ar bikhoye satate xodha prashnasamuh\nএই Triohale-এ অভ্য়াস বা নিচাৰ সৃষ্টি কৰে নেকি?\nTriohaleৰে অভ্যাস গঠনৰ কোনো কথাৰ প্ৰতিবেদন পোৱা নাই।\nTriohale আপোনাক টোপনি নলগায় বা তন্দ্ৰাচ্ছন্ন নকৰে। আপুনি মেচিন আদি চলাব পাৰে।\nহয়, কিন্তু ডাক্তৰৰ পৰামৰ্শ মতেহে Triohale লওক।\nনহয়, মানসিক ৰোগৰ চিকিত্সাৰ ক্ষেত্ৰত Triohale ব্যৱহৃত নহয়।\nখাদ্য আৰু মদৰ সৈতে Triohale ক্ৰিয়া-প্ৰতিক্ৰিয়া - Triohale Interactions with Food and Alcohol in Assamese - khadya aaru modor xoite Triohale kriya-pratikriya\nখাদ্য আৰু Triohaleৰ ক্ৰিয়া-প্ৰতিক্ৰিয়া\nTriohale আৰু খাদ্যৰ প্ৰভাৱৰ ওপৰত কোনো তথ্য নাই কিয়নো এয়া এতিয়ালৈ বৈজ্ঞানিক ভাৱে গৱেষণা কৰা হোৱা নাই।\nমদ আৰু Triohaleৰ মাজৰ প্ৰতিক্ৰিয়া\nমদৰ সৈতে Triohale সেৱন কৰাটো বিপজ্জনক হ'ব পাৰে।


Fortical in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী\nFortical की जानकारी\nFortical ৰ লাভ আৰু ব্যৱহাৰসমূহ- Fortical Benefits & Uses in Assamese- Fortical ar laabh aaru byavaharsamuh\nFortical ৰ পালি আৰু সেয়া কেনেদৰে ল'ব- Fortical Dosage & How to Take in Assamese - Fortical ar paali aaru xeya kenedore lobo\nFortical ৰ পাৰ্শ্চক্ৰিয়াসমূহ- Fortical Side Effects in Assamese- Fortical ar parshwakriyasamuh\nFortical সংক্ৰান্ত সতৰ্কতাবাণীসমূহ- Fortical Related Warnings in Assamese- Fortical xonkranta xatarkatabanisamuh\nঅইন দৰৱৰ সৈতে Forticalৰ গুৰুতৰ ক্ৰিয়া-প্ৰতিক্ৰিয়া- Severe Interaction of Fortical with Other Drugs in Assamese- Oinor xoite Fortical ar gurutor kriya-pratikriya\nFortical মতভেদসমূহ- Fortical Contraindications in Assamese- Fortical nishedhsamuh\nFortical ৰ বিষয়ে সততে সোধা প্ৰশ্নসমূহ- Frequently asked Questions about Fortical in Assamese- Fortical ar bikhoye satate xodha prashnasamuh\nখাদ্য আৰু মদৰ সৈতে Fortical ক্ৰিয়া-প্ৰতিক্ৰিয়া- Fortical Interactions with Food and Alcohol in Assamese- khadya aaru modor xoite Fortical kriya-pratikriya\nFortical ৰ লাভ আৰু ব্যৱহাৰসমূহ - Fortical Benefits & Uses in Assamese - Fortical ar laabh aaru byavaharsamuh\nFortical তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nFortical ৰ পালি আৰু সেয়া কেনেদৰে ল'ব - Fortical Dosage & How to Take in Assamese - Fortical ar paali aaru xeya kenedore lobo\nFortical-ৰ উপাদানসমূহ - Fortical Active Ingredients in Assamese - Fortical-ar upadaansamuh\nFortical ৰ পাৰ্শ্চক্ৰিয়াসমূহ - Fortical Side Effects in Assamese - Fortical ar parshwakriyasamuh\nগৱেষণাৰ ভিত্তিত, Fortical ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nFortical সংক্ৰান্ত সতৰ্কতাবাণীসমূহ - Fortical Related Warnings in Assamese - Fortical xonkranta xatarkatabanisamuh\nFortical-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nFortical-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nবৃক্কত Fortical কি প্ৰভাৱ দেখা গৈছে?\nযকৃতত Fortical কি প্ৰভাৱ দেখা গৈছে?\nহৃদযন্ত্ৰৰ ক্ষেত্ৰত Fortical ৰ কি প্ৰভাৱ দেখা গৈছে?\nঅইন দৰৱৰ সৈতে Forticalৰ গুৰুতৰ ক্ৰিয়া-প্ৰতিক্ৰিয়া - Severe Interaction of Fortical with Other Drugs in Assamese - Oinor xoite Fortical ar gurutor kriya-pratikriya\nFortical তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nFortical মতভেদসমূহ - Fortical Contraindications in Assamese - Fortical nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Fortical লোৱা অনুচিত যাতে -\nFortical ৰ বিষয়ে সততে সোধা প্ৰশ্নসমূহ - Frequently asked Questions about Fortical in Assamese - Fortical ar bikhoye satate xodha prashnasamuh\nএই Fortical-এ অভ্য়াস বা নিচাৰ সৃষ্টি কৰে নেকি?\nখাদ্য আৰু মদৰ সৈতে Fortical ক্ৰিয়া-প্ৰতিক্ৰিয়া - Fortical Interactions with Food and Alcohol in Assamese - khadya aaru modor xoite Fortical kriya-pratikriya\nখাদ্য আৰু Forticalৰ ক্ৰিয়া-প্ৰতিক্ৰিয়া\nমদ আৰু Forticalৰ মাজৰ প্ৰতিক্ৰিয়া


বাংলাদেশৰ ঢাকাত বিধ্বংসী অগ্নিকাণ্ড। অগ্নিকাণ্ডত ৫৬জন লোকৰ মৃত্যু। চ’ক বজাৰৰ এটা অট্টালিকাত থকা কেমিকেলৰ গুদামত সংঘটিত হয় এই ভয়ংকৰ অগ্নিকাণ্ড। কাষতে থকা আন চাৰিটা অট্টালিকালৈও সম্প্ৰসাৰিত হয় জুই। এই ঘটনাত আহত হয় আন…\nআজি পুনৰ বৃদ্ধি পালে পেট্ৰ’ল আৰু ডিজেলৰ দাম। প্ৰতিলিটাৰ পেট্ৰল’ত ১৬ পইচা আৰু প্ৰতিলিটাৰ ডিজেলত ১৭ পইচাকৈ বৃদ্ধি। গুৱাহাটীত আজি প্ৰতিলিটাৰ পেট্ৰ’লৰ দাম ৭০.৬৬ টকা আৰু প্ৰতিলিটাৰ ডিজেলৰ দাম ৬৬.৮১ টকা।\nবঙাইগাঁও জিলাৰ অন্তৰ্গত অভয়াপুৰীৰ এগৰাকী বিশিষ্ট ব্যক্তি তথা সু-চিকিৎসক ডাঃ উমেশ চন্দ্ৰ দাসৰ দেহাৱসান। ২০ ফেব্ৰুৱাৰীৰ পুৱতি নিশা নিজ বাসগৃহত মৃত্যু হয় চিকিৎসকগৰাকীৰ। সু-চিকিৎসক হিচাপে পৰিচিত দাস ৰিজ’নেল এডিশ্যনেল ডায়ৰেক্টৰ অৱ হেলথ…\n১. জম্মু- কাশ্মীৰৰ ভাৰত-পাক সীমান্তত গুলীবৰ্ষণৰৰ সময়ত স্থানীয় ৰাইজৰ সুৰক্ষাৰ বাবে ৰাজ্যখনৰ নোছেৰা, সুন্দৰবনী আৰু মঞ্জাকোটত বৃহৎ আকাৰৰ দেৱাল নিৰ্মাণ কৰা হয়। ২. এ আই চি চিৰ মহাসচিব আৰু মধ্যপ্ৰদেশৰ কংগ্ৰেছৰ সচিব দীপক বাবাৰীয়া ব্ৰেইন…\nডিজিটেল ডেস্কঃ ৰাখে হৰি মাৰে কোনে? এই কথাষাৰেই যেন সঁচা প্ৰতিপন্ন হ’ল আহমেদাবাদৰ চি আৰ পি এফ জোৱান থাকা বিলকৰ ক্ষেত্ৰত। কাশ্মীৰত যোৱা ১৪ ফেব্ৰুৱাৰীত সন্ত্ৰাসবাদী সংগঠনে আক্ৰমণ চলোৱা সেনাৰ বাছখনত যাত্ৰী আছিল বিলকৰ। কিন্তু যাত্ৰা আৰম্ভ কৰাৰ…\nইম্ফলত আই ই ডি বিস্ফোৰণত জড়িত ৪ উগ্ৰপন্থীক গ্ৰেপ্তাৰ। আছাম ৰাইফলছে গ্ৰেপ্তাৰ কৰে উগ্ৰপন্থী কেইটাক। ধৃত এছ ছনাট’ম্বা, এছ ছানাজাওবা মানগাং, হাইছনাম কে কে সিং আৰু ছানাবাম গুণজিত। থাউবাল জিলাৰ পৰা আছাম ৰাইফলছে গ্ৰেপ্তাৰ কৰে…\nবুধবাৰে কানপুৰ-ভিৱানী কালিন্দী এক্সপ্ৰেছত সংঘটিত হয় ভয়ংকৰ বিস্ফোৰণ। ৰে’লখনৰ জেনেৰেল কোচ্চৰ (দবা) শৌচালয়ত সংঘটিত হয় বিস্ফোৰণ। নিশা প্ৰায় ৭.১০ বজাত বিস্ফোৰণ হয় ৰে’লখনত। সৌভাগ্যক্ৰমে যাত্ৰীবাহী ৰে’লখনত সংঘটিত এই বিস্ফোৰণত কোনো লোক…\nপুলৱামা বিস্ফোৰণত নিহত পশ্চিম বংগৰ শ্বহীদ জোৱানৰ পৰিয়াললৈ আৰ্থিক সাহায্য। ৫ লাখ টকাৰ আৰ্থিক সাহায্য ঘোষণা চৰকাৰৰ। এই ঘোষণা কৰিলে মমতা বেনাৰ্জীয়ে। উল্লেখ্য যে, পুলৱামাত সন্ত্ৰাসবাদী আক্ৰমণত নিহত হৈছিল মুঠ ৪৪ জনকৈ জোৱান।…\nডিজিটেল ডেস্কঃ বুধবাৰে অপৰাধী তাহিৰ ওৰফে কালিয়া ওৰফে কালুক এন আই এৰ এটা গোটে জুনাগড়ত জাল নোট সৰবৰাহৰ সন্দৰ্ভত গোচৰ নং ৩৫/২০১৮/এন আই এ/ডি এল আই অধীনত মালদাত গ্ৰেপ্তাৰ কৰে। ২০ ফেব্ৰুৱাৰী অৰ্থাৎ বুধবাৰে মুম্বাই ব্ৰাঞ্চৰ এন আই এৰ…


বৰাকত উত্থাপিত হ’ল পৃথক ৰাজ্যৰ দাবী : এন আৰ চিৰ প্ৰভাৱ?\nJanuary 17, 2018 7:52 am\nঅসমৰ অবিচ্ছেদ্য অংগ বৰাক উপত্যকাত পুনৰ বিচ্ছিন্নতাবাদী মানসিকতাৰ উকমুকনি ঘটিছে। বৰাকৰ য়ুনিয়ন টেৰিটৰি ডিমাণ্ড কমিটি নামৰ এটা সংগঠনৰ নেতৃত্বত এই পৃথক বৰাকৰ দাবী উত্থাপিত হৈছে। কালি এই সংগঠনটোৰ নেতৃত্বত প্ৰায় চাৰি হাজাৰ লোকে পৃথক কেন্দ্ৰশাসিত ৰাজ্যৰ দাবীৰে সমদল বাহিৰ কৰে।\nউল্লেখযোগ্য যে এই সংগঠনটোৱে জন্ম পাইছিল সন্তোষ মোহন দেবৰ পৃষ্ঠপোষকতাত আশীৰ দশকতে। মূলত বৰাকৰ বাঙালীসকলৰ স্বাৰ্থক অগ্ৰাধিকাৰ দি গঠিত হোৱা এই সংগঠনটোৱে মাজে মাজে অসম বিৰোধী স্থিতি লৈ আত্মপ্ৰকাশ কৰি আহিছে যদিও বৰাকবাসীৰ ব্যাপক সঁহাৰি লাভ কৰা নাছিল। কিন্তু এন আৰ চি প্ৰক্ৰিয়াৰ প্ৰথমখন খচৰা প্ৰকাশৰ পিছত বৰাকৰ বৃহৎ সংখ্যক লোকৰ নাম বাদ পৰা বুলি ওলোৱা খবৰত অসন্তুষ্ট হৈ উপত্যকাটোৰ বহুতো লোক ক্ষুভিত হৈ পৰে। ইয়াৰে সুযোগ লৈ এই সংগঠনটোৱে নিজৰ খোপনি বৃদ্ধি কৰিছে। ইয়াত হাত উজান দিছে কংগ্ৰেছী সাংসদ সুস্মিতা দেবকে ধৰি বৰাকৰ কেইবাজনো নেতা তথা বুদ্ধিজীৱীয়ে।\nকালি উলিওৱা সমদলটোৱে বেনাৰ, প্লকাৰ্ড লৈ বৰাকৰ তিনিখন জিলা, ক্ৰমে হাইলাকান্দি, কৰিমগঞ্জ আৰু কাচাৰক লৈ এক পৃথক কেন্দ্ৰশাসিত ৰাজ্য গঠনৰ দাবী তোলে। তেওঁলোকে অসম চুক্তি বাতিল কৰা আৰু সমগ্ৰ বৰাক উপত্যকাটোক এন আৰ চি প্ৰক্ৰিয়াটোৰ বাহিৰত ৰখাৰ দাবী তোলে।\nআনহাতে প্ৰতিবাদকাৰীসকলে সমদল উলিওৱাৰ পিছত চহিদ খুদিৰাম বসুৰ প্ৰতিমূৰ্তিৰ তলত সমবেত হয়। ইয়াত কেইবাজনেও ভাষণ দিয়ে। ভাষণত বক্তাসকলে প্ৰধানকৈ আছুক তেওঁলোকৰ উগ্ৰ জাতীয়তাবাদী মানসিকতাৰ বাবে সমালোচনা কৰা হয়। লগতে আলফাৰ প্ৰতিও একে অভিযোগৰ আঙুলি টোঁৱায়। তেওঁলোকে আছু আৰু আলফাৰ ষড়যন্ত্ৰতে এন আৰ চি প্ৰক্ৰিয়া চলিছে বুলি অভিযোগ কৰে আৰু উচ্চতম ন্যায়ালয়ৰ ভয় দেখুৱাই আছুৱে নিজৰ উগ্ৰ জাতীয়তাবাদক ৰূপায়ণ কৰিছে বুলি কয়।\nইয়াৰ উপৰি মুখ্য মন্ত্ৰী সৰ্বানন্দ সোণোৱালকো কঠোৰ সমালোচনা কৰা হয়। বৰাক-ব্ৰহ্মপুত্ৰ উপত্যকাৰ সমন্বয়ৰ কথা কোৱা সোণোৱালে প্ৰকৃততে উগ্ৰ জাতীয়তাবাদীসকলৰহে স্বাৰ্থ ৰক্ষা কৰিছে বুলি অভিযোগ কৰে। আনহাতে অঞ্চলটোৰ ৰাজনৈতিক নেতাসকলকো সমালোচনা কৰা হয়। অঞ্চলটোৰ ৰাজনৈতিক নেতাসকলে বৰাকত এটা কয় আৰু ব্ৰহ্মপুত্ৰ উপত্যকাত গৈ তেওঁলোকে সুৰ সলনি কৰে বুলি অভিযোগ আনে।\nউল্লেখযোগ্য যে এন আৰ চি প্ৰক্ৰিয়াৰ প্ৰথমখন খচৰাৰ পিছত বৰাকৰ বাংলাভাষী মানুহৰ মাজত যথেষ্ট ক্ষোভৰ উদগিৰণ হোৱা দেখা গৈছে। এন আৰ চি কৰ্তৃপক্ষ তথা চৰকাৰে এই প্ৰক্ৰিয়াটোত আস্থা ৰাখিবলৈ আৰু দ্বিতীয়খন খচৰা প্ৰকাশ পোৱালৈ ধৈৰ্য্য ধৰিবলৈ বাৰম্বাৰ আহ্বান জনাইছে যদিও বহুতকে আশ্বস্ত কৰিব পৰা নাই তেনে আহ্বানে। লগতে পশ্চিম বংগৰ মুখ্য মন্ত্ৰী মমতা বেনাৰ্জীয়েও অসমৰ বাঙালীসকলক এন আৰ চি প্ৰক্ৰিয়াই সংকটত পেলাব বুলি কৰা মন্তব্যয়ো এই ক্ষেত্ৰত ভূমিকা গ্ৰহণ কৰিছে। এনে পৰিপ্ৰেক্ষিতত এন আৰ চি প্ৰক্ৰিয়াই অসমক আন এক বিভাজনৰ দিশত লৈ যাব নেকি বুলি শংকা ব্যক্ত কৰিছে বহুতো সচেতন লোকে।\nকেইখনমান জিলাত কিয় স্থাপন কৰা নহ’ল টেটৰ পৰীক্ষা কেন্দ্ৰ? চৰকাৰক উভতি ধৰিলে কংগ্ৰেছে\nৰাষ্ট্ৰীয় পৰ্যায়ত উজলিল টীয়কৰ যুৱ শিক্ষক বিকাশ বৰুৱা\nচীনৰ ভাবুকি: আমেৰিকা-ব্ৰিটেইন-অষ্ট্ৰেলিয়াই গঢ়িব সন্মিলিত মিছাইল প্ৰযুক্তি\n২০ ছেপ্তেম্বৰৰ পৰা ৰাজ্যত আৰম্ভ হ’ব দশম শ্ৰেণীৰ পাঠদান


এইখন অসমৰে এখন চিকিৎসালয় ! চিকিৎসালয়খন দেখিলে নাক কোচ খাই সৰ্বসাধাৰণৰ – Pratham Khabar\nঘৰ/চিকিৎসা/এইখন অসমৰে এখন চিকিৎসালয় ! চিকিৎসালয়খন দেখিলে নাক কোচ খাই সৰ্বসাধাৰণৰ\nঅস্বাস্থ্যকৰ পৰিৱেশত ৰোগীৰ খাদ্য তৈয়াৰৰ দৃশ্য বন্দী কেমেৰাত\nPratham Khabar News Send an email মে' 26, 2022\n0 1,024 এক মিনিটতকৈ কম\nগহপুৰৰ চিকিৎসালয়ত ৰোগীৰ খাদ্যৰ নামত ভয়ংকৰ দুৰ্নীতি৷ অস্বাস্থ্যকৰ পৰিৱেশত ৰোগীৰ খাদ্য তৈয়াৰৰ দৃশ্য বন্দী কেমেৰাত।\nখাদ্যৰ নামত সপ্তাহৰ ৭টা দিনত দাইল পানী আৰু ভাত দিয়েই দায়িত্ব সামৰে চিকিৎসালয়ৰ কৰ্তৃপক্ষই৷ তাৰোপৰি খাদ্য প্ৰস্তুত কৰা পাকঘৰৰ দুৰবস্থা আৰু দুগন্ধত নাক কোচ খাই সৰ্বসাধাৰণ লোকৰ৷ টিং পাতৰ ফুটাৰে হৰহৰাই পানী পৰাৰ লগতে পাকঘৰৰ কাষতে পেলোৱা হয় সৰু লৰা ছোৱালীৰ পায়খানা৷ ৰখা হয় চিকিৎসালয়ৰ ব্যৱহাৰ অনুপযোগী সামগ্ৰী৷ মুঠতে পুতিদুৰ্গন্ধময় অৱস্থাতে বছৰ বছৰ ধৰি চলি আছে এই খাদ্য ব্যৱস্থা৷\nAssam Dirty Hospital News Poor condition Pratham Khabar 24x7\nগুণোৎসৱৰ সময়তে কদৰ্যময় পৰিৱেশত শিক্ষাগ্ৰহণ এজাক কণমানিৰ\nআন্তঃৰাষ্ট্ৰীয় বক্সিং এছ’চিয়েশ্যনে নিৰ্বাচন কৰিলে অসম গৌৰৱ লাভলিনাক...


ভীমকল এবিধ প্ৰকাণ্ড শাকজাতীয় বহু বৰ্ষজীৱী উদ্ভিদ।ঠাইবিশেষে এজোপা ভীমসকলৰ উচ্চতা প্ৰায় ১০ মিটাৰ পৰ্যন্ত হয়।ফল অধিক বীজযুক্ত যদিও পকিলে খাবলৈ মিঠা হয়।ফল প্ৰায় ২০ ছেণ্টিমিটাৰ দীঘল আৰু প্ৰায় ১০ ছেণ্টিমিটাৰ ব্যাসৰ তিনিসিৰযুক্ত।গা-গছডাল কিছুমান দীঘল অৱতলীয় পাতৰ দৰে বাকলিৰদ্বাৰা গঠিত।ইয়াক ‘কলডোং’বুলি কয়।এই কলডোংবোৰ লগ লাগি অপ্ৰকৃত কাণ্ডৰ গঠন কৰে।পাতবোৰৰ ঠাৰি শকত আৰু শক্তিশালী।পাতৰ ৰং পাতল সেউজীয়া,পাতৰ দৈৰ্ঘ্য ডেৰৰ পৰা আঢ়ৈ মিটাৰ পৰ্যন্ত হয় আৰু বহলে আধামিটাৰতকৈ বেছি।পাতৰ উপৰিপৃষ্ঠ মম জাতীয় পদাৰ্থৰে গঠিত।\nভীমকল বা আঠীয়া কল বুলি জনাজাত এই গছজোপাৰ বৈজ্ঞানিক নাম হ’ল Musa balbisiana Colla ।ভীমকলৰ বিষয়ে ১৮২০ চনত পোন প্ৰথমে ইটালিয়ান উদ্ভিদবিদ লুইগি এলয়ছিয়াছ কলাই (Luigi Aloysius Colla)বৈজ্ঞানিক দৃষ্টিভংগীৰে ব্যাখ্যা কৰিছিল ।উদ্ভিদ বিজ্ঞানত ভীম বা আঠীয়া কলক একবীজপত্ৰী সপুষ্পক উদ্ভিদৰ মুজেদি (Musaceae)নামৰ গোত্ৰত ৰখা হৈছে।\nএইবিধ গছ অসমৰ গ্ৰামাঞ্চলত প্ৰচুৰ পৰিমাণে পোৱা যায়।গ্ৰাম্য জীৱনৰ দৈনন্দিন বিভিন্ন কাৰুকাৰ্যত বীমকল আৰু ভীমকল গছৰ বিভিন্ন অংশৰ ব্যৱহাৰ অপৰিসীম।ভাৰতৰ বাহিৰেও চীন,ইণ্ডোনেছিয়া,মালয়েছিয়া,ম্যানমাৰ ,নেপাল,নিউ গিনি ,ফিলিপাইনছ ,শ্ৰীলংকা আৰু থাইলেণ্ডত ভীমকল পোৱা যায়।এসময়ত বনৰীয়া হিচাপে পৰিত্যক্ত এই মুল্যৱান ভীমকলৰ পৰাই বৰ্তমান সময়ৰ বহুবিধ উন্নত জাতৰ কল সংকৰণ কৰি উলিয়াইছে।\nঅসমৰ চহা গাঁৱলীয়া জীৱনশৈলীত ভীমকলৰ ফল আৰু গছৰ ব্যৱহাৰ অতি গুৰুত্বপুৰ্ণ।ভীমকল ঘৰুৱা কাম-কাজত ব্যৱহাৰ কৰাৰ উপৰিও বিভিন্ন মাংগলিক আৰু সামাজিক কৰ্মত বহুলভাৱে ব্যৱহাৰ হয়।ফলৰ পৰা আৰম্ভ কৰি গা-গছ ,পাত,ফুল,কাণ্ড ,শিপা আদি আটাইবোৰ অংশই ব্যৱহাৰ কৰা দেখা যায়।সাধাৰণ ব্যৱহাৰৰ উপৰিও ঔষধ আৰু ঘৰুৱা সুৰা প্ৰস্তুত কৰোঁতেও ভীমকল ব্যৱহাৰ কৰা হয়।কিন্তু বিশ্বায়নৰ প্ৰভাৱত এই অতি মুল্যৱান বহুগুণী গছজোপা দিনে দিনে অৱহেলিত হৈ কমি আহিবলৈ ধৰিছে।\nভীমসকলৰ সাধাৰণ ব্যৱহাৰ\nকলখাৰ:কলখাৰ দি আঞ্জা খোৱা বাবে অতিথিপৰায়ণ অসমীয়া জাতিটোক খাৰখোৱা অসমীয়া বুলি কোৱা হয়।খাৰ অসমীয়া খাদ্যাভ্যাসৰ এবিধ অবিচ্ছেদ্য উপকৰণ।কলগছৰ বিভিন্ন অংশৰ পৰা নিজে ঘৰত খাৰ প্ৰস্তুত কৰিব পাৰি।কলৰ বাকলিৰ উপৰিও গা-গছৰ ডোং ,শুকান পাত আৰু ঠাৰি ,কলডিলৰ বাকলি ,গছৰ মুঢ়া আদি শুকুৱাই লৈ জ্বলাই ছাই কৰি কলখাৰ প্ৰস্তুত কৰা হয়।এই কলখাৰ কেৱল খাদ্য উপকৰণ হিচাপে নহয়,কাপোৰ ধোৱা ,মুৰ –চুলি ধোৱা আদি কামতো ব্যৱহাৰ কৰা হয়।কলখাৰেৰে এৰী কাপোৰ ধুলে উজ্বলতা বাঢ়ে,দেখিবলৈ ধুনীয়া আৰু ল’বলৈও আৰাম হয় ।বজাৰত বিভিন্ন ধৰণৰ চাবোন শ্বেম্পু আৰু মলি-মাৰ্জক সহজলভ্য হোৱাৰ লগে লগে গ্ৰাম্যাঞ্চলত বহুলভাৱে প্ৰচলিত কলখাৰৰ জনপ্ৰিয়তা আৰু ব্যৱহাৰ লাহে লাহে কমি আহিছে।\nকলপচলা:আঞ্জা হিচাপে খাবলৈ ব্যৱহাৰ কৰা কলৰ পুলিক পচলা বোলে।সেই কলপচলা অসমীয়া খাদ্যাভ্যাসৰ অতি জনপ্ৰিয় পাচলি।এসময়ত গ্ৰাম্যাঞ্চলতে পাচলি হিচাপে ব্যৱহাৰ কৰা কল পচলা আজিকালি নগৰ-মহানগৰৰ বজাৰতো দেখা পোৱা যায়।কলপচলা অকল সাধাৰণ আঞ্জাই নহয়,কলপচলা খালে দেহত জমা হোৱা ইউৰিক এছিড কমাই ৰাখে।\nকলডিল:কলডিলৰ আঞ্জা অতি সৰুচিপুৰ্ণ আৰু ঔষধি গুণযুক্ত।ভৈয়াম অঞ্চলত পোৱা কলডিলৰ ভিতৰত ভীমকলৰ কলডিলহে পাচলি হিচাপে বেছিকৈ ব্যৱহাৰ কৰা দেখা যায়।অৱশ্যে পাহাৰীয়া কলডিলৰো সমাদৰ যথেষ্ট।কলডিলত খাদ্যপ্ৰাণ কেলছিয়াম আৰু আইৰন যথেষ্ট পৰিমাণে থাকে।সেইবাবে আইৰন কমি যোৱা ৰোগীক কলডিল খাবলৈ কোৱা হয়।\nফল:ফল বা ভীমকল যদিও যথেষ্ট গুটিৰে ভৰপুৰ,তথাপি খাবলৈ বৰ সোৱাদ।এই ফল ফুল ফুলাৰপৰা পকিবলৈ প্ৰায় ছমাহ সময় লাগে। পকা ভীমকল পুহ মাহত নিয়মত খালে গাত ভীমৰ সমান বল হয় বুলি গাঁৱৰ মানুহৰ মুখে মুখে শুনা যায়।পিঠাগুৰিৰ সৈতে পকা ভীমকল মিহলাই তৈয়াৰ কৰা লাডু খাবলৈ বৰ ভাল।খেতিয়কসকলক গৃহিণীয়ে পথাৰত ফিকা চাহৰ সৈতে ভীমকল আৰু পিঠাগুৰিৰ লাডু খাবলৈ প্ৰায়েই দিয়ে।এই লাডু খায়েই ঘৰৰ ঘৰৰ গৃহস্থই দিনৰ এপৰলৈ হাল বাই মাটি চহ কৰে।এই লাডু যথেষ্ট শক্তিদায়ক।ইয়াৰ উপৰিও নপকা পুৰঠ ভীমকল চকলা-চকলকৈ কাটি কেৰাহীত তেল নিদিয়াকৈ পুৰি খাবলৈ বৰ ভাল হয়।গাঁৱৰ বহু লোকে চাহৰ লগত বিস্কুটৰ পৰিৱৰ্তে ভীমকলৰ এনেধৰণৰ পুৰা কল খায়।পকা ভীমকলৰ পৰা গুটিবোৰ চালনীৰে চালি আঁতৰাই ছমাহৰপৰা কেঁচুৱাক খুৱালে শ্ৰী বৃদ্ধি হয়।শিশুৰ পয়ালগাও ভাল হয়।পকা ভীমকলৰ পৰা জেলি তৈয়াৰ কৰিও খাব পাৰি।পকা ভীমকল পাতল পাতলকৈ কাটি ৰ’দত ভালদৰে শুকুৱাই পাছত বিস্কুটৰ নিচিনাকৈ চাহৰ লগত খাব পাৰি।পকা ভীমকলৰ পৰা ঘৰুৱা সুৰা প্ৰস্তুত কৰা হয়।অসমৰ জনজাতি সম্প্ৰদায়ৰ লোকে পকা ভীমকলৰ লগত সাঁজৰ পিঠা সানি ঘৰুৱা সাঁজ তৈয়াৰ কৰা দেখা যায়।এনেধৰণে তৈয়াৰ কৰা সাঁজ খাবলৈ মিঠা আৰু দেখিবলৈ গাঢ় হালধীয়া হয়।কেঁচা ভীমকল ঔষধ হিচাপেও ব্যৱহাৰ কৰা হয়।পেটচলা বেমাৰত এটা কেঁচা ভীমকলৰ তিনি ভাগৰ এভাগ,মধুৰিআমৰ কুমলীয়া আগ তিনিটা আৰু পাঁচ ছেণ্টিমিটাৰ দীঘল আৰু আঢ়ৈ ছেণ্টিমিটাৰমান বহল শিলিখা গছৰ বাকলিৰ সৈতে খুন্দি তাৰ পৰিশ্ৰুত খালে মাত্ৰ দুপালিতে পেটচলা ভাল হয়।অৱশ্যে পৰিমাণ বেছি হ’লে শৌচ টান হৈ কষ্ট হয়।\nকলডোং:কল গছৰ কাণ্ড অপ্ৰকৃত কাণ্ড।কিছুমান দীঘল দীঘল অৱতলীয় বাকলিৰে উলম্বভাৱে সজ্জিত হৈ অপ্ৰকৃত কাণ্ড গঠন হয় ।গছজোপাৰ বাহিৰৰপৰা ভিতৰলৈ বাকলিবোৰৰ আকাৰ ক্ৰমান্বয়ে কমি যায়।বাহিৰৰপৰা ভিতৰ ফালৰ ৪-৫ টা বাকলি বিভিন্ন কামত ব্যৱহাৰ কৰা হয়।গাঁৱৰ লোকসকলে সমজুৱা ভোজ বা সকাম-নিকামত খোৱাৰ থালীৰ পৰিৱৰ্তে কলডোং ব্যৱহাৰ কৰে।এনেদৰে খাবলৈ থালীৰ পৰিৱৰ্তে ব্যৱহাৰ কৰা কলডোঙক কলপটুৱা বুলিও কয়।কলডোঙৰ পৰা বিশেষভাৱে তৈয়াৰ কৰা পাতত কোমল চাউল,দৈ আৰু গুৰ দি খোৱা জলপান অসমৰ গ্ৰাম্য জীৱনৰ পৰম্পৰাৰ দৰে।অস্থায়ীভাৱে ব্যৱহাৰ কৰা কলডোং পৰিৱেশ হিতৈষী।আজিকালি বনভোজ খাবলৈ যোৱা দলবোৰে প্লাষ্টিক বা পলিথিনৰদ্বাৰা তৈয়াৰী প্লেট ব্যৱহাৰ কৰে আৰু সেইবোৰ খোৱা ঠাইতে পেলাই থৈ আহি পৰিবেশ বিনষ্ট কৰে।সেই প্লাষ্টিক বা পলিথিনৰ প্লেট ব্যৱহাৰ কৰাৰ পৰিৱৰ্তে যদি কলপটুৱা ব্যৱহাৰ কৰা হয় তেন্তে পাৰ্শ্বক্ৰিয়াহীন পাতবোৰ সোনকালে পচি গৈ পৰিৱেশ পৰিষ্কাৰকৈ ৰাখিব।ছোৱালীৰ তোলনি বিয়াত কলডোঙৰদ্বাৰা সজোৱা বেইৰ (কন্যাক গা ধুৱাবলৈ ব্যৱহাৰ কৰা ঘৰ )ভিতৰত কন্যাক গা ধুৱায়।\nকলগছ :কল গছৰ ব্যৱহাৰ সকলোৱে দেখিছে।অপ্ৰকৃত কাণ্ড কাটি গাঁৱৰ বিয়া সবাহত ৰভা সাজিবলৈ খুটাঁ হিচাপে ব্যৱহাৰ কৰা হয়।মজবুত কল গছৰ এনেধৰণৰ একোটা খুঁটা ১০ ৰ পৰা ১৫ দিন পৰ্যন্ত নেগেলাকৈ থাকে।বাৰিষাৰ সময়ত গৰু-ম’হৰ ঘাঁহৰ নাটনি হয়।তেনে সংকটৰ সময়ত কলগছ সৰু সৰুকৈ কাটি গৰু-ম’হক খুউৱা হয়।\nকলপুলি:কলপুলি পচলা হিচাপে খোৱাৰ উপৰিও বিভিন্ন মাংগলিক কাম-কাজত ব্যৱহাৰ কৰা হয়।পদুলিৰ মুখত দুয়োফালে দুটা কলপুলি পুতি বিয়া-সবাহত অতিথিক আদৰণি জনোৱাটো অসমীয়া সমাজৰ নিয়ম।তদুপৰি বিহু,পুজা-পাৰ্বণ ,দহা-কাজ আদি সকলোতে কলপুলিৰ গুৰুত্ব আমি সকলোৱে দেখিছোঁ।\nকলপাত:কলডোঙৰ দৰে কলপাত খোৱাৰ থালীৰ বিকল্প হিচাপে ব্যৱহাৰ হয়।সকাম-নিকামত ,পুজা –পাৰ্বণ আদিত প্ৰসাদ খাবলৈ কলপাত ব্যৱহাৰ কৰা হয়।কৃত্ৰিমভাৱে তৈয়াৰ কৰা খোৱা থালী যিদৰে পৰিৱেশৰ অপকাৰী ঠিক তেনেকৈ স্বাস্থ্যৰ পক্ষেও হানিকাৰক।এনে ক্ষেত্ৰত কলপাত ব্যৱহাৰ কৰিব পাৰি।আজিকালি ডাঙৰ ডাঙৰ হোটেল-ৰেস্তোৰাঁতো খোৱাৰ থালীৰ ওপৰত কলপাত পাৰি দিয়া দেখা যায়।দক্ষিণ ভাৰতীয় প্ৰায়বোৰ হোটেলত কলপাত ব্যৱহাৰ কৰা দেখা যায়।গছত শুকাই যোৱা কলপাতৰ ঠাৰি ছাই কৰি খাৰ প্ৰস্তুত কৰা দেখা যায়।\nঔষধ হিচাপে ভীমকল-\nকৃমিনাশক:কলপাতৰ বগা উপৰিপৃষ্ঠত মম জাতীয় পদাৰ্থ থাকে।এই মম জাতীয় পদাৰ্থ বিধ কৃমিনাশক।কলপাতত গৰম ভাত ১৫ ৰ পৰা ২০ মিনিট সময় বান্ধি থৈ কৃমিৰদ্বাৰা আক্ৰান্ত ৰোগীক খাবলৈ দিলে ৰোগী আৰোগ্য হয়।ইয়াৰ বাহিৰেও ৬-৮ মাহমান বয়সৰ কলপুলি এটা মাটিৰপৰা ডেৰফুটমান ওপৰত কাটি মুঢ়াটোৰ পৰা ভিতৰৰ কোঁহটো উঠাই ল’ব লাগে।কোঁহ এৰুৱাই সৃষ্টি হোৱা বিন্ধাটো একেজোপা গছৰে কলপাত এখনেৰে ৰাতিটো বাহিৰৰপৰা কোনো ধৰণৰ অপদাৰ্থ সোমাব নোৱৰাকৈ বান্ধি থ’ব লাগে।পুৱা বিন্ধাটোত জমা হোৱা পানী সংগ্ৰহ কৰি আধা কাপ দিনে দুবাৰকৈ তিনি দিন খালে শৌচদ্বাৰেদি পেলু ওলাই আহে।\nগাঁঠি বিষ:গাঁঠি বিষ হ’লে কলৰ পৰা বাকলিৰ ছাই আৰু ক’লা হালধি (Curcuma caesia Roxb.)সমপৰিমাণে লৈ তৈয়াৰী মিশ্ৰণ বিষ হোৱা অংশত লগালে বিষ ভাল হয়।\nগ্ৰহণী:পকা ভীমকল এটা কাটি ইয়াৰ আধা অংশ এক লিটাৰ পানীত ৰাতিটো তিয়াই থৈ পুৱা খালী পেটত চাৰিদিন খালে গ্ৰহণী ভাল হয়।\nৰাসায়নিক ধৰ্ম:কলগছৰ অপ্ৰকৃত কাণ্ডটো প্ৰায় ৯৫% পানীৰে ভৰা।২৫ কিল’গ্ৰাম কেঁচা অপ্ৰকৃত কাণ্ড শুকুৱালে মাত্ৰ ১.৫ কিল’গ্ৰামহে শুকান অৱশিষ্ট পোৱা যায়।এই অৱশিষ্ট জ্বলালে মাত্ৰ ১৯০ গ্ৰামমানহে ছাই পোৱা যায়।এই ছাইৰ মুখ্য উপাদান হ’ল প’টাছিয়াম(K) আৰু কাৰ্বনেট (CO3)।ইয়াত প’টাছিয়াম ১৯.৪০% আৰু কাৰ্বনেট ১৩.৪% পোৱা যায়।কলগছৰ্ পৰা তৈয়াৰ কৰা খাৰৰ ক্ষাৰকীয় ধৰ্ম অতি বেছি।কলখাৰত যথেষ্ট লৱণ থাকে।আমাৰ দৈনন্দিন খাদ্যৰ তালিকাত লৱণ অপৰিহাৰ্য।কলখাৰত পোৱা লৱণ ছ’ডিয়াম ক্ল’ৰাইড নহয়,ই হ’ল প’টাছিয়াম ক্ল’ৰাইড (KCL2) ।হৃদৰোগ আৰু উচ্চ ৰক্তচাপত ভোগা ৰোগীৰ বাবে এইবিধ লৱণ উপকাৰী।লক্ষ্যণীয় যে ৫০০ মিলিলিটাৰ কলখাৰৰ বাষ্পীয়কৰণ কৰিলে ১১ গ্ৰাম প’টাছিয়াম ক্ল’ৰাইড লৱণ পোৱা যায়।তদুপৰি অতি কম মাত্ৰাত থকা মৌল এলুমিনিয়াম(Al) ,কেডমিয়াম(Cd) ,ক্ৰমিয়াম (Cr),কপাৰ(Cu) আৰু আইৰনে(Fe) আমাৰ দেহত যথেষ্ট সহায় কৰে।আমাৰ দেহৰ চালিকা শক্তি উৎপাদনৰ বাবে মুখ্য ভুমিকা পালন কৰা উৎসেচকবোৰৰ(enzyme) লগত সহ-উৎসেচক(co-factor) হিচাপে সংগ দি দেহৰ pHৰ মাত্ৰাৰ ভাৰসাম্য ৰক্ষা কৰে,স্নায়ুৰ সংকেত প্ৰৱাহৰ কাৰ্যক্ষমতা সমতাপুৰ্ণ কৰে,পেশীৰ সংকোচন-প্ৰসাৰণত সহায় কৰে,দেহৰ কলা-কোষসমুহৰ বৃদ্ধি নিয়ন্ত্ৰণ কৰাৰ উপৰিও সিহঁতৰ গঠন আৰু কাৰ্যক্ষম কৰি তোলাত সহায় কৰে।\n১।Analysis of traditional food additive Kolakhar for its physic-chemical parameters and antimicrobial activity.By M.K. Hemanta,Dr V.K. Mana & Dr.A.Bhagwal\n২। Musa balbisiana Colla-Taxonomy,Traditional knowledge and economic po-tentialities of the plant in Assam ,India .By k.Borborah,S.K. Borthakur &B.Tanti.\n৩। Salt subtitue from banana plant (Musa balbisiana Colla).By S.R.Neog & D.C.Deka.


কুকুৰা পালনৰ উপকাৰিতা, পালন পদ্ধতি আৰু কুকুৰা পামত বেমাৰে দেখা দিলে কৰিবলগীয়া কাম সমূহ: (খণ্ড-১) – Pashu Samriddhi\nকুকুৰা পালনৰ উপকাৰিতা, পালন পদ্ধতি আৰু কুকুৰা পামত বেমাৰে দেখা দিলে কৰিবলগীয়া কাম সমূহ: (খণ্ড-১)\n01/01/2018 08/01/2018 Pashusamriddhi0Comments\n~দিপাংকৰ পাল আৰু মাম্পী ৰানী পাল।…\nবৰ্তমান বিশ্বত কুকুৰাৰ ব্যৱসায় হ’ল এটা অতিকৈ খৰতকীয়াভাৱে বৃদ্ধি পোৱা খাদ্য উদ্যোগ। ভাৰতবৰ্ষৰ কুকুৰা উদ্যোগ বিশ্বৰ সৰ্ববৃহৎ কুকুৰা উদ্যোগবোৰৰ ভিতৰত অন্যতম। ভাৰতবৰ্ষই অতি কম সময়ৰ ভিতৰতে বিশ্বত কণী উৎপাদনকাৰী দেশ হিচাপে পঞ্চম স্থান আৰু ব্ৰইলাৰ কুকুৰা উৎপাদনকাৰী দেশ হিচাপে সপ্তম স্থানত স্বীকৃতি লাভ কৰিছে। ভাৰতবৰ্ষত বিভিন্ন কৃষি সম্পৰ্কীয় উদ্যোগবোৰৰ ভিতৰত কুকুৰা পালন উদ্যোগেই হ’ল আটাইতকৈ খৰতকীয়াভাৱে বৃদ্ধি পোৱা উদ্যোগ। ভাৰতবৰ্ষত দেখা দিয়া জনসংখ্যা বিষ্ফোৰন, স্বাস্থ্য সজাগতা, পুষ্টিহীনতা, আত্মসংস্থাপন আৰু নিবনুৱা সমস্যাবোৰ কিছু পৰিমাণে লাঘৱ কৰিবলৈ ইয়াৰ প্ৰচেষ্টাৰূপে বানিজ্যিকভাৱে কৰা কুকুৰা প্ৰতিপালন, বিশেষকৈ ব্ৰইলাৰ কুকুৰা প্ৰতিপালনে যথেষ্ট অৰিহণা যোগাইছে আৰু ইয়াৰ চাহিদাও দিনে দিনে বৃদ্ধি হৈ থকা দেখা গৈছে। ফলত ব্ৰইলাৰ কুকুৰা এক বৃহৎ উদ্যোগত পৰিণত হৈছে। অন্যান্য কৃষিমূল ব্যৱসায়তকৈ কুকুৰা পালন ব্যৱসায়টো অধিক সুবিধাজনক আৰু লাভৱান হোৱাৰ মূল কাৰণস্মূহ তলত উল্লেখ কৰা হ’ল:-\n১) অতি কম মূলধন বিনিয়োগেৰে কম ঠাইতে কুকুৰাপাম এখন আৰম্ভ কৰিব পাৰি।\n২) এই ব্যৱসায়ত অতি কম সময়ৰ ভিতৰতে বিনিয়োগ কৰা মূলধন হাতলৈ ঘূৰি আহে। আজিকালি ব্ৰইলাৰ কুকুৰাৰ ক্ষেত্ৰত, মাত্ৰ ৩০-৪৫ দিনৰ ভিতৰত খৰচ কৰা মূলধন আৰু লাভালাভ ঘূৰি অহা দেখা যায়।\n৩) কুকুৰাপাম বছৰৰ যিকোনো সময়ত আৰম্ভ কৰিব পাৰি আৰু অসুবিধা নোহোৱাকৈ চলাই যাব পৰাৰ হেতুকে যিকোনো ব্যক্তিয়ে বা চাকৰিয়াল ব্যক্তিয়েও এনে ব্যৱসায়ৰ দ্বাৰা লাভবান হ’ব পাৰে কাৰণ ইয়াৰ বাবে গোটেই দিনটো পামত নিয়োজিত থকাৰ প্ৰয়োজন নহয়। গাওঁ অঞ্চলৰ খেতিয়ক সকলেও খেতি নথকা আজৰি সময়খিনি কুকুৰা পালন কৰি অৰ্থনৈতিকভাৱে লাভবান হ’ব পাৰে।\n৪) কুকুৰা পাম স্থাপনৰ বাবে প্ৰয়োজনীয় পোৱালি, দানা, সা-সঁজুলি, ঔষধ, ছিটা (vaccine) আদি আজিকালি প্ৰায় সকলো ঠাইতএ উপলব্ধ হয়। আনহাতে সৰু কুকুৰা পামৰ বাবে প্ৰয়োজনীয় সা-সজুঁলি সমুহ নিজৰ ঘৰতে সহজে কম খৰচতে নিৰ্মান কৰিব পাৰি।\n৫) আজিকালি বানিজ্যিকভাৱে কুকুৰাপাম স্থাপনৰ বাবে প্ৰয়োজনীয় মূলধন কেইবাটাও চৰকাৰী বা বে-চৰকাৰী অনুস্থানৰ পৰা সহজতে ঋণ আৰু সাহাৰ্য্য হিচাপে লাভ কৰিব পাৰি।\n৬) কুকুৰা পাম পৰিয়ালৰ অতিৰিক্ত আয়ৰ পথ হিচাপেও ব্যৱহাৰ কৰিব পাৰি।\n৭) কুকুৰা পালন ব্যৱসায়ে বহুতো শিক্ষিত নিবনুৱা, অশিক্ষিত যুৱক-যুৱতীক এটা সন্মানজনক আত্ম-সংস্থাপনৰ পথ দেখুৱাইছে।\n৮) কুকুৰা পালন ব্যৱসায় বতৰ বা জলবায়ুৰ ওপৰত নিৰ্ভৰ নকৰে, ফলত ইয়াক বছৰৰ সকলো সময়তে আৰম্ভ কৰিব পাৰি।\n৯) মিশ্ৰিত শ্ৰেণীৰ পাম কৰা খেতিয়কৰ বাবে কুকুৰা পালন বৰ উপযোগী আৰু লাভজনক কাৰণ কুকুৰাৰ মলক মীন পালনত মাছৰ অহাৰ হিচাপেও ব্যৱহাৰ কৰিব পাৰি।\n১০) কুকুৰা জাকৰ মল যিকোনো খেতিৰ বাবে এটা উপযোগী সাৰ হিচাপেও ব্যৱহাৰ কৰিব পাৰি আৰু এই সাৰত থকা জৈৱিক পদাৰ্থৰ পৰিমাণে গোৱৰতকৈ তুলনামূলক ভাৱে বেছি। ইয়াৰ ফলত কুকুৰাৰ মলৰ পৰা প্ৰস্তুত সাৰ গোৱৰতকৈ অধিক সাৰুৱা বুলি জনা যায়।\n১১) খাদ্যক মাংস আৰু কণীলৈ ৰূপান্তৰিত কৰাত কুকুৰাক এটা ভাল পৰিবৰ্তক হিচাপে ব্যৱহাৰ কৰিব পাৰি। কণী পৰা কুকুৰাৰ ক্ষেত্ৰত, ইহঁতে এক ডজন (dozen) কণী পাৰোতে ১.৫ কিলোগ্ৰাম মান দানাৰ প্ৰয়োজন হয় আৰু ব্ৰইলাৰ কুকুৰাৰ ক্ষেত্ৰত, ইহঁতৰ প্ৰতি কিলোগ্ৰাম ওজন বৃদ্ধি হ’বৰ বাবে ১.৮-১.৯ কিলোগ্ৰাম দানাৰ প্ৰয়োজন হয়।\n১২) হাইব্ৰিড জাতৰ কণী পৰা কুকুৰাবোৰ ১৯-২০ সপ্তাহ বয়সৰ পৰাই কণী পাৰিবলৈ আৰম্ভ কৰে আৰু প্ৰায় ৭৫-৮০ সপ্তাহ বয়সলৈকে একেৰাহে অতি উচ্চ হাৰত কণী উৎপাদন কৰি থাকে। ৭৫-৮০ সপ্তাহ বয়সত কুকুৰা জাকক মাংসৰ বাবে বিক্ৰি কৰি দিব পাৰি আৰু নতুন কুকুৰাজাক এটাৰে পামত কণী উৎপাদন পুণৰ আৰম্ভ কৰিব পাৰি। আনহাতে, ব্ৰইলাৰ কুকুৰাৰ ক্ষেত্ৰত, হাইব্ৰিড জাতৰ ব্ৰইলাৰ কুকুৰাবোৰ মাত্ৰ ৫-৬ সপ্তাহ বয়সৰ ভিতৰতে দুই বা ততোধিক কিলোগ্ৰামৰ ওজন পোৱাটো সম্ভৱ। এই ব্ৰইলাৰ কুকুৰা বোৰে প্ৰতি কিলোগ্ৰাম ওজন হ’বৰ কাৰণে ১.৮-১.৯ কিলোগ্ৰাম দানাৰ প্ৰয়োজন হয়।\nকুকুৰা প্ৰতিপালন পদ্ধতি:-\nকুকুৰা পালনৰ উদ্দেশ্য আৰু ইয়াৰ প্ৰজাতিৰ ওপৰত নিৰ্ভৰ কৰি কুকুৰা পালন পদ্ধতিক তিনিটা ভাগত বিভক্ত কৰা হৈছে-\n১) মুকলি পদ্ধতি (Extensive/ Range system):- এই পদ্ধতিত বিশেষকৈ থ্লুৱা কুকুৰাবোৰ পোহা হয়, য’ত ৰাতিপুৱাই কুকুৰাবোৰ গঁড়ালৰ পৰা খাবলৈ এৰি দিয়া হয় আৰু গধূলি ইহঁত নিজেই পুনৰ গঁড়ালত সোমাই যায়।\n২) অৰ্ধ-আৱদ্ধ পদ্ধতি (Semi-intensive system):- এই পদ্ধতিটো মুকলি পদ্ধতিতকৈ কিছু উন্নত হয়। এই পদ্ধতিত কুকুৰাজাকক দিনটোৰ বেছিভাগ সময় গঁড়ালৰ ভিতৰত দানা-পানীৰ ব্যৱস্থা কৰি আৱদ্ধ কৰি ৰখা হয় আৰু দিনটোৰ অলপ সময় বাহিৰত চৰি ফুৰিবলৈ এৰি দিয়া হয়।\n৩) আৱদ্ধ পদ্ধতি (Intensive system):- এই পদ্ধতি মুকলি বা অৰ্ধ-আৱদ্ধ পদ্ধতিতকৈ উন্নত হয় য’ত কুকুৰাবোৰক গোটেই জীৱন কাল্টো গঁড়ালত আৱদ্ধ কৰি সিহঁতৰ বাবে প্ৰয়োজনীয় দানা-পানীৰ ব্যৱস্থা কৰি দিয়া হয়। আৱদ্ধ পদ্ধতিক দুই প্ৰকাৰেৰে প্ৰতিপালন কৰিব পাৰি-\nক) সঁজাত পোহা পদ্ধতি (Cage system of rearing) আৰু খ) মজিয়াত পোহা পদ্ধতি (Floor system of rearing) বা ডীপ লিটাৰ পদ্ধতি (Deep litter system).\nসঁজাত পোহা পদ্ধতিত কুকুৰাবোৰক তাঁৰৰ জালেৰে বনোৱা সঁজাত ৰখা হয়। এই পদ্ধতিত কণী পৰা কুকুৰাবোৰ বেছিকৈ পোহা হয় আৰু প্ৰতিটো সঁজাত ৪-৫ টা কণী পৰা কুকুৰাক একেলগে ৰাখিব পাৰি। এই সঁজাবোৰ কুকুৰা ঘৰৰ ভিতৰত শাৰী- শাৰী কৈ ৰখা হয়। অসমত অৱশ্যে এই পদ্ধতি বিশেষ জনপ্ৰিয় নহয় কাৰণ অসমত কণী পৰা বা লেয়াৰ কুকুৰাৰ পম বেছি নাই।\nমজিয়াত পোহা পদ্ধতিত, কুকুৰাবোৰক কুকুৰাঘৰৰ মজিয়াৰ ওপৰত ফলিয়া তুঁহ, কাঠৰ গুৰা, সৰিয়হৰ কটাহি আদি পাৰি কুকুৰা প্ৰতিপালন কৰা হয়। লিটাৰ হিচাপে বাদামৰ চোকোৰা, সৰিয়হৰ চোকোৰা, কুঁহিয়াৰ চোকোৰা, সৰুকৈ কটা ধানখেৰ মটৰমাহৰ চোকোৰা আদি ব্যৱহাৰ কৰিব পাৰি। লিটাৰ শব্দটোৰ অৰ্থ হৈছে “বিচনা” বা “শয্যা”। অসমত ফলিয়া তুঁহ বিভিন্ন লিটাৰবোৰৰ ভিতৰত আটাইতকৈ জনপ্ৰিয়। আজিকালি অসম তথা ভাৰতবৰ্ষৰ বিভিন্ন ঠাইত কুকুৰাপালন লিটাৰত কৰা হয়। (খণ্ড-২)\nলিখক:- দিপাংকৰ পাল, চতুৰ্থ বৰ্ষৰ ছাত্ৰ, বি. ভি. এছ ছি. আৰু এ. এইছ. (B.V.Sc & A.H.), লক্ষীমপুৰ পশুচিকিৎসা বিজ্ঞান মহাবিদ্যালয়, অসম কৃষি বিশ্ববিদ্যালয়, জহিং, উত্তৰ লক্ষীমপুৰ- ৭৮৭০৫১. Email:- dipankar.paul.vet14@gmail.com\nলেখিকা:- মাম্পী ৰানী পাল, প্ৰথম বৰ্ষৰ ছাত্ৰী, স্নাতক, বি. এইছ. কলেজ, হাউলী।\n← কুকুৰা পালনৰ উপকাৰিতা, পালন পদ্ধতি আৰু কুকুৰা পামত বেমাৰে দেখা দিলে কৰিবলগীয়া কাম সমূহ: (খণ্ড-২)\n“COOPERATIVE FARMING” FRAMEWORKS FOR FARMING TOGETHER →\nব্ৰয়লাৰ পালনৰ পদ্ধতি আৰু অসমত ইয়াৰ ক্ৰমবিকাশ..\nLaboratory animal science in India- The importance of education, training, infrastructure and quality control in the quality of results- The way forward to achieve excellence .


কেন্দ্ৰই লৈছে সিদ্ধান্ত! : অনুষ্ঠিত হ’ব CBSEৰ দ্বাদশ শ্ৰেণীৰ পৰীক্ষা, কিন্তু কেতিয়া?\nকেন্দ্ৰই লৈছে সিদ্ধান্ত! : অনুষ্ঠিত কৰা হ’ব চিবিএচইৰ দ্বাদশ শ্ৰেণীৰ পৰীক্ষা, কিন্তু কেতিয়া?\nকোভিডৰ দ্বিতীয় ঢৌৰ বাবে কেন্দ্ৰীয় মাধ্যমিক শিক্ষা সংসদৰ দ্বাদশ শ্ৰেণীৰ স্থগিত ৰখা পৰীক্ষা অনুষ্ঠিত কৰা হ’ব। কোভিড পৰিস্থিতিৰ বাবে স্থগিত ৰখা এই পৰীক্ষা বাতিল কৰা নহয় বুলি এক সূত্ৰই প্ৰকাশ কৰিছে।\nদেওবাৰে কেন্দ্ৰীয় শিক্ষা মন্ত্ৰণালয়ৰ আহ্বানত অনুষ্ঠিত বৈঠকত ৰাজ্যসমূহে অংশগ্ৰহণ কৰি কোনো বিষয়তে চূড়ান্ত সিদ্ধান্তত উপণীত হ’ব নোৱাৰিলেও দুটা প্ৰস্তাৱ গ্ৰহণ কৰা বুলি জানিব পৰা গৈছে।\nসূত্ৰটোৰ মতে দ্বাদশ শ্ৰেণীৰ পৰীক্ষা বাতিল কৰা নহয়। কিন্তু তাৰ বাবে দুটা প্ৰস্তাৱ গ্ৰহণ কৰা হৈছে।\nপ্ৰথম প্ৰস্তাৱটো হৈছে আটাইকেইটা বিষয়ৰ বিপৰীতে নিৰ্বাচিত গুৰুত্বপূৰ্ণ কেইটামান বিষয়ত পৰীক্ষা অনুষ্ঠিত হ’ব পাৰে, যিটো প্ৰস্তাৱ পূৰ্বতে কেন্দ্ৰই ৰাজ্যসমূহক দিছিল।\nআনহাতে দ্বিতীয় প্ৰস্তাৱৰ মতে তিনিঘণ্টাৰ পৰীক্ষাৰ বিপৰীতে ডেৰঘণ্টাকৈ আটাইকেইটা বিষয়তে পৰীক্ষা অনুষ্ঠিত কৰা হ’ব পাৰে। অৱশ্যে এই প্ৰস্তাৱ দুটাৰ সম্পৰ্কে চূড়ান্ত সিদ্ধান্ত গ্ৰহণ কৰা হোৱা নাই।\nৰাজ্যসমূহক এই দুটাৰ এটা প্ৰস্তাৱ বাচনি কৰিবলৈ পৰামৰ্শ দিয়া হৈছে। ইফালে কোভিড পৰিস্থিতি শাম কাটিলে জুলাই মাহত কোভিড বিধি মানি পৰীক্ষা অনুষ্ঠিত কৰাৰ সম্ভাৱনা আছে।\nএই সম্পৰ্কেও আজি বৈঠকত চূড়ান্ত সিদ্ধান্ত গ্ৰহণ কৰা হোৱা নাই। অহা ১ জুনত পুনৰ আন এখন বৈঠক আহ্বান কৰা হৈছে আৰু সেই বৈঠকতে সেই সম্পৰ্কীয় সিদ্ধান্ত গ্ৰহণ কৰাৰ সম্ভাৱনা আছে।\nসূত্ৰটোৰ মতে দিল্লী আৰু মহাৰাষ্ট্ৰই কোভিড পৰিস্থিতিৰ মাজত পৰীক্ষা অনুষ্ঠিত কৰাতো সম্ভৱ নহয় বুলি স্পষ্টকৈ জনাইছে কেন্দ্ৰক।\nউল্লেখ্য যে মে’ৰ প্ৰথম ভাগৰ পৰা অনুষ্ঠিত হ’বলগীয়া দ্বাদশ শ্ৰেণীৰ পৰীক্ষা কোভিড সংক্ৰমণ বৃদ্ধি পোৱাৰ পৰিপ্ৰেক্ষিতত এপ্ৰিল মাহতে স্থগিত কৰা হৈছিল। সেয়ে আজিৰ এই বৈঠক অতি গুৰুত্বপূৰ্ণ বুলি বিবেচনা কৰা হৈছিল।\nপ্ৰতিৰক্ষা মন্ত্ৰী ৰাজনাথ সিং, কেন্দ্ৰীয় শিক্ষা মন্ত্ৰী ৰমেশ পোখৰিয়াল নিশাঙ্ক, নাৰী আৰু শিশু কল্যাণ মন্ত্ৰী স্মৃতি ইৰাণী আৰু তথ্য সম্প্ৰচাৰ মন্ত্ৰী প্ৰকাশ জাভেদকাৰ উপস্থিত থকা আজিৰ বৈঠকত ৰাজ্যসমূহৰ শিক্ষা মন্ত্ৰীসকলৰ লগতে শিক্ষা সচিবসকলেও অংশগ্ৰহণ কৰিছিল।


দ্বিতীয় আধ্যা পদুমৰ কি হৈছে ? "Why so pale and, fond lover? Pry thee, why so pale?" -Sir J. Suckling\n'পদুমৰ কি হৈছে?' এই প্ৰশ্নৰ উত্তৰ আমি এতিয়া দিবলৈ কাৰবাৰ কৰোঁ ৷\nহৰদত্ত যদিও এজন সৎস্বভাৱৰ আৰু স্বদেশহিতৈষী লোক, তথাপি তেওঁৰ অন্তৰত অতি উচ্চ আশা সদাই অতিপাত ৰূপে আছিল বুলি আমি আগেয়ে কৈছোঁ। তেওঁৰ এই আশা বহ্নিত কনকনীয়া শুকান খৰি পেলাই দিওঁতা হৈছে তেওঁৰ ভায়েক বীৰদত্ত। হৰদত্তই যেই কামকে কৰিম বুলি ভাবিব, বীৰদত্তই তাকেই সিংহ বিক্ৰমেৰে সমৰ্থন কৰি তেওঁক সেই কাম কৰিবলৈ দুগুণ উৎসাহী কৰিব। আন কি, কেতিয়াবা হৰদত্তই কৰিব নোখোজা কোনো কোনো কামো বীৰদত্তৰ উদগণিত কৰিবলৈ বাধ্য হয়। চমুকৈ কবলৈ গলে হৰদত্তৰ মূৰ, বীৰদত্ত হাত। আৰু মূৰে হাতক চলাব লাগে দেখি হাতৰ ওপৰত মূৰো কেতিয়াবা সেও হব লগাত পৰে৷\nমোৱামৰীয়াবিলাকে আসাম উপান্ত কৰিলে, দেশত হুলস্থূল, প্ৰজাৰ সুখ-শান্তি নাই, ধন-প্ৰাণ সকলো সংকট জালেৰে মেৰখোৱা কতলোক ভাগি দেশ-দেশান্তৰে গল ; মানুহৰ পথাৰৰ পকাধান পথাৰত গুচিল, ভঁৰালৰ ধান ভঁৰালতে এন্দুৰ, শলীয়া, চোৰ, ডকাইতৰ ভোজ হ'ল ; বাৰীৰ তামোল-পাণ জয়পাতেক্ষয় আৰু গাওঁ-ভূঁইত মহাপ্ৰলয় উপস্থিত; চাৰিওফালে হাহাকাৰ ! অৱশেষত প্ৰজাৰ আৰ্ত্তনাদৰ ধ্বনি পৰমেশ্বৰৰ সিংহাসন পালেগৈ। ঈশ্বৰৰ মন কুমলিল আৰু তেওঁৰ ইচ্ছামতে ইংৰাজ সিংহই নিৰ্ভয়-হাত দুখুনী আসামৰ ফালে দাঙ্গিলে। মহাৰাজ গৌৰীনাথ সিংহ স্বৰ্গদেৱৰ প্ৰাৰ্থনা মতে, মহামতি লৰ্ড কৰ্ণওৱালিচ্ বাহাদুৰ গৱৰ্ণৰ জেনেৰেল চাহাবৰ আজ্ঞাত ১৭৯২ খ্ৰীষ্টাব্দত কাপ্তান ওৱেলচ্ চাহাব আসমলৈ আহি মোৱামৰীয়া বিদ্ৰোহ দমন কৰে। কিন্তু পৰ ৰাজ্যত হস্তক্ষেপ নকৰা নীতি প্ৰৱৰ্ত্তক গৱৰ্ণৰ জেনেৰেল স্যাৰ জন স্যোৰ বাহাদুৰে ভাৰতবৰ্ষৰ শাষনদণ্ড গ্ৰহণ কৰিলত ১৭৯৪ খ্ৰীষ্টাব্দত কাপ্তান চাহাব দুখুনী আসামক আকৌ দুখৰ এন্ধাৰ গাঁতত পেলাই কলিকতালৈ গুচি গ'ল। ওৱেলেচ্ আসামলৈ অহাৰ অলপ আগেয়ে দৰঙ্গৰ কৃষ্ণনাৰায়ণ ৰজাৰে সৈতে মিল হৈ হৰদত্তই মোৱামৰীয়াবিলাকৰ হাতৰপৰা কামৰূপ ৰক্ষা কৰিবলৈ প্ৰাণপণে চেষ্টা কৰিছিল। তেওঁৰ প্ৰধান ইচ্ছা এইটো আছিল যে এই সুযোগতে ঢেকেৰী বিদ্বেষী অত্যাচাৰী আহোম বিলাকৰ হাতৰপৰা স্বদেশ উদ্ধাৰ কৰি সুশাসনৰ নিমিত্তে কোচবেহাৰৰ মহাৰজাক বা কৃষ্ণনাৰায়ণ ৰজাক দিয়ে নাইবা তেওঁ নিজে ৰাখে। পাছে কাপ্তান চাহাব আহি কৃষ্ণনাৰায়ণক কৈ ৫৮০০০ টকা কৰ বছৰত বছৰি তেওঁ আহোম ৰজাক দিবলৈ নিৰ্ব্বন্ধ কৰি সন্ধি কৰাই দিলত হৰদত্তই থেৰু ছিগি কিছুদিনৰ নিমিত্তে শান্ত ভাৱ ধাৰণ কৰিলে। কিন্তু ঢেকেৰী মানুহৰ প্ৰতি আহোমবিলাকৰ তুচ্ছ-তাচ্ছিল্য ভাৱ, অমানুষিক ঘৃণা, অতি কুৎসিৎ ব্যৱহাৰ-বিষে তেওঁৰ অন্তৰ বিষাক্ত কৰি থৈছিল। তেওঁৰ নিচিনা উন্নতমনা আৰু স্বদেশপ্ৰেমী লোকৰ পক্ষে আপোন দেশৰ লোক আৰু জাতি, কুটুম্ব প্ৰভৃতিৰ লাঞ্ছনা নিজ চকুৰ আগত দীৰ্ঘকাল চাই থকা অসম্ভৱ কথা। কতদিন কতবাৰ আপোনদেশী লোকৰ আহোমবিলাকৰ হাতত অপমান অমৰ্য্যাত দেখি তেওঁ চকুৰ-লো টুকিছে। পৰাক্ৰমী ইংৰাজ সৈন্য আসামৰপৰা উভতি গলত আকৌ হৰদত্ত অত্যাচাৰী আহোম ৰজাৰ বিপক্ষে সিংহক্ৰমে উঠিল। আকৌ তেওঁ বজ্ৰনিৰ্ঘোষ স্বৰে স্বদেশীয়সকলক আহোমৰ বিপক্ষে উত্তেজিত কৰিবলৈ ধৰিলে। আকৌ তেওঁ "কাৰ্য্যং বা সাধয়েৎ শৰীৰং বা পাতয়েৎ" মহামন্ত্ৰেৰে জাতি-ভাইসকলৰ হিয়াত আহুতি দিবলৈ ধৰিলে। আকৌ তেওঁৰ শক্তি-সামৰ্থ্য, তেওঁৰ অদম্য উৎসাহেৰে যুদ্ধৰ আয়োজনত প্ৰয়োগ কৰিবলৈ ধৰিলে৷\nমোৱামৰীয়া বিদ্ৰোহ দমন হোৱাৰ পাছত মহামন্ত্ৰী পূৰ্ণানন্দ বুঢ়াগোঁহাইদেৱে ভগা দেশ ন-কৈ পাতিবলৈ লাগিল। তেওঁৰ গোটেই যত্ন উজনি খণ্ডতে ব্যয়িত হৈছিল ; গুৱাহাটিৰ ফালে তেওঁ বিশেষ মন দিব নোৱাৰিছিল। বিশেষতঃ গেন্ধেলা ৰাজখোৱা বৰফুকনে (কলীয়াভোমোৰা বৰফুকন) ন-কৈ কামৰূপৰ শাসনকৰ্ত্তা হৈ অহা বাবে তাৰ অৱস্থা ভালকৈ জানিব নোৱাৰিছিল। সেই দেখি কামৰূপত নানা অন্যায় অত্যাচাৰাদি হৈছিল৷\nহৰদত্তই কোচবেহাৰৰ মহাৰাজলৈ এখন চিঠি লেখিলে, যে কামৰূপ, চিলাৰায় আৰু ৰঘুদেৱ ৰজাৰ দিনৰে পৰা কোচবেহাৰৰ ৰজাসকলৰ সম্পত্তি ; শ্যাম শ্যাম দেশৰ মেলেচ আহোমবিলাকৰ গৰাহৰ পৰা কামৰূপ ৰক্ষা কৰি সুশাসন কৰাটো তেওঁবিলাকৰ নিতন্ত কৰ্তব্য। আৰু এইঅ কাৰ্য্যত তেওঁ মহাৰাজক প্ৰাণপৰ্য্যন্ত দি সাহায্য কৰিবলৈ সাজু আছে। সম্প্ৰতি এই কথাৰ স্থিৰতাৰ নিমিত্তে তেওঁৰ সৰ্ব্বসুলক্ষণী আৰু ৰাজযোগ্য সুন্দৰী কন্যা পদুম কুঁৱৰীক সমৰ্পণ কৰিছে। পত্ৰ-প্ৰাপ্ত মাত্ৰকে যেন কোঁৱৰ আহি পদুম কুঁৱৰীক শুভবিবাহ কৰি লৈ যায়৷\nসূৰ্য্যকুমাৰ বৰুৱা নামেৰে এটি ল'ৰা, পাঁচ বছৰ বয়সতে হৰদত্তই তেওঁৰ ঘৰলৈ আনি তুলি তালি ডাঙৰ দীঘল কৰিছিল। পাঁচ বছৰতে সূৰ্য্যৰ বাপেক-মাক মৰিল। বাপেক-মাকৰ অভাৱত তেওঁক পোহপাল কৰোঁতা কোনো নাছিল দেখি দয়ালু হৰদত্তই আনি তেওঁক প্ৰতিপাল কৰিবলৈ ধৰিলে। তেওঁৰ বাপেক যদিও দুখীয়া আছিল, তথাপি ভালমানুহৰ ঘৰৰ ; আৰু হৰদত্তৰ ঘৰত সদাই উপাসা-ভৰসা কৰি থকা মানুহ। সেইবাবে হৰদত্তই কেঁও কিছু নাইকিয়া সেই মাউৰা ল'ৰাটিক বৰ মৰম কৰি অতি আদৰেৰে তুলিছিল। সূৰ্য্যয়ো হৰদত্ত আৰু তেওঁৰ পত্নীৰ ওচৰত সেই বাবে বৰ কৃতজ্ঞ আছিল আৰু আপোনাৰ ঘৰত থকাতকৈও বৰ সুখেৰে আছিল। সূৰ্য্য দেখিবলৈ বগা আৰু ধুনীয়া আছিল। তেতিয়াৰেপৰা সূৰ্য্যৰ খোৱা, থকা, ধেমালি কৰা, ফুৰা, কথা কোৱাৰ লগৰীয়ানী পদুম। পদুম যত সূৰ্য্য ত'ত, সূৰ্য্য যত পদুম ত'ত। পদুমে ধেমালি নকৰিলে সূৰ্য্যই ধেমালী নকৰে, পদুমে বেজাৰ কৰিলে সূৰ্য্যই বেজাৰ কৰে, পদুমে ভাত নেখালে সূৰ্য্যই ভাত নেখায়। মুঠতে কবলৈ গলে ৰাতিৰ ৬/৭ ঘণ্টাৰ বাহিৰে পদুম আৰু সূৰ্য্যৰ এৰা এৰি নাই। পদুমৰ মনটো সদায় কেনেকৈ আনন্দত ফুলি থাকিব সূৰ্য্যৰ এই চেষ্টা, আৰু সূৰ্য্যৰ মনটো সদায় কেনেকৈ আনন্দত ফুলি ভালে থকিব পদুমৰ এই চেষ্টা দুইৰো ভিতৰত এনে নিৰ্ম্মল ভালপোৱাৰ দৃশ্য অতি সুন্দৰ, অতি মোহলগা। হৰদত্ত আৰু তেওঁৰ স্ত্ৰীয়ে পদুম আৰু সুৰ্য্যৰ সজ স্বভাৱ আৰু ব্যৱহাৰত সদাই পৰম আনন্দ লাভ কৰি আছিল৷\nএইদৰে কিছুকাল গল। পদুম আৰু সূৰ্য্য লাহে লাহে ডাঙৰ হৈ আহিল। বয়সৰ লগে লগে তেওঁবিলাকৰ ভিতৰত মৰম বাঢ়ি আহিল। পদুমৰ বয়স এতিয়া চৈধ্য বছৰত আৰু সূৰ্য্যৰ ১৭ বছৰত সোমাল। কিন্তু স্বাভাৱিক পৰিবৰ্ত্তনত কোনে বাধা দিব পাৰে ? তেওঁলোকৰ ভিতৰত ল'ৰাকালিৰ মৰমেই ক্ৰমে এটা অভিনৱ আকৃতি ধৰিলে। আগেয়ে দুয়ো হিয়া উবুৰিয়াই কথা নেপাতিলে নহৈছিল; এতিয়া দুয়ো একেষাৰ বা দুৱেষাৰ কথাতকৈ সৰহকৈ পাতিব নোৱাৰে। আগেয়ে দুয়ো মুখলৈ চোৱা-চুই কৰি থাকিলেও মুখৰ ভাৱ নলৰিছিল, এতিয়া চকুৱে চকুৱে পৰিলেই দুইৰো মুখ ৰঙ্গা লাতুৰমণিৰ নিচিনা হৈ যায়, আৰু মূৰ তললৈ দোঁ খাই পৰে। একৰামকালি এজনে এজনক ওচৰত আগত দেখিলেহে হেপাহ পলুৱাই চাব পাৰিছিল, এতিয়া এজনে এজনক আঁতৰৰ পৰা চালেহে মনৰ সুখেৰে হেপাহ পলুৱাই চাব পাৰে। আগেয়ে এজনে এজনক আগত থাকে মানে মনত ৰাখিছিল আৰু তেওঁৰ আগৰ পৰা নাইকিয়া হলে পাহৰিছিল, এতিয়া সেইজন আগৰ পৰা নাইকিয়া হলেহে তেওঁৰ তেওঁলৈ বেছিকৈ মনত পৰা হল। আগৰ ভালপোৱা আৰু মৰম মুখৰ কথা-বাৰ্ত্তাই জনাইছিল, এতিয়াৰ ভালপোৱা আৰু মৰম স্থিৰ চকু আৰু মুখৰ বৰণ সলনিয়ে জনায়৷\nপদুমৰ আৰু সূৰ্য্যৰ মাজত ল'ৰাকলীয়া ভালপোৱা গৈ যৌৱনসুলভ ভালপোৱাৰ উদ্ভৱ। পদুমৰ ইচ্ছা, তেওঁ যেন চিৰকালৰ নিমিত্তে সূৰ্য্যৰ হাতত তেওঁৰ মন-প্ৰাণ সমৰ্পণ কৰিব। সূৰ্য্যৰ মনতো এনে ভাৱ হল যে তেওঁৰ হিয়া যেন একেবাৰেই পদুমক বিলাব। পদুমক যেন তেওঁৰ চিৰ দুখ-সুখৰ ভাগিনী আৰু চিৰসঙ্গিনী কৰিব। এই ইচ্ছাৰ বশৱৰ্তী হৈ উভয়ে উভয়ক বৰণ মনতে কৰিলে। কিন্তু প্ৰেম, সংকল্প আৰু কাৰ্য্য এইবিলাকৰ ওপৰত এজন নপতা-ফুকন আছে। সদীয়াত থাকি ধুবুৰীত প্ৰেম কৰিব পাৰি। ব্ৰহ্মকুণ্ডৰ পৰা সঙ্কল্প-ব্ৰহ্মপুত্ৰত উটি আহি উমানন্দত লাগিব পাৰি, সাতোটা নগা পৰ্ব্বত বগাই ওপৰ চাঙ্গৰ নগাৰ কাষ পাবগৈ পাৰি। কিন্তু এই নপতা ফুকন জনৰ তাপত চাৰি আঙ্গুল আঁতৰত থকা এজনক এজনে পাব নোৱাৰে। এইজন নপতা ফুকনৰ নাম হল লাজ। সময় নাই, অসময় নাই, ঠাই নাই, অঠাই নাই, এওঁ সদাই সকলোতে ডাঙ্গৰ। এওঁৰ অশেষ কীৰ্ত্তি। সঁচাই মিছাই, হকত অনাহকত, লোকৰ বিশেষকৈ অলপ বয়সীয়া মানুহৰ ওপৰত বৰ মতা ওলোৱাত এওঁ বৰ কাজী। চুকৰ বোৱাৰী কত চেপেটা লাগি পৰি আছে, এওঁ তাতে ভুকুকিয়ালেগৈ। ন-দৰা কত বিয়া কৰিবলৈ গল, এওঁ গৈ তাত উপস্থিত হল ; কতকালৰ মূৰত গিৰীয়েক ঘৰলৈ উভতি আহিল, ঘৈণিয়েক আনন্দত উৎফুল্ল ; কিন্তু ইমান ধাউতিৰ বস্তু গিৰীয়েক যেতিয়া আগত উপস্থিত হৈ মৰমৰ মাতেৰে ঘৈণীয়েকক মাতিলে ততালিকে আমাৰ লাজ ডাঙৰীয়া কৰবাৰ পৰা আহি ঠিয় হল, আৰু ঘৈণীয়েকৰ মূৰ দোঁ খাই গল। হিমালয় পৰ্ব্বতৰ কাঞ্চনজংঘা টিঙ্গক কাপ কৰি লোণসাগৰক মহী কৰি লেখিবলৈ ধৰিলেও এই মহাপুৰুষৰ গুণশীল নুঢুকাই। এই লাজৰ তলতীয়া হৈয়েই পদুমে সূৰ্য্যক আৰু সূৰ্য্যই পদুমক এতিয়ালৈ তেওঁবিলাকৰ এই নতুন মনৰ ভাব আন ব্যক্ত কৰিব পৰা নাই, কিন্তু এই ভাব আন সাধাৰণ ভাবৰ নিচিনা নহয়। ইয়াৰ সহস্ৰ মুখ। ই নানা প্ৰকাৰে প্ৰকাশিত হয়। সেই দেখি, তেওঁবিলাকৰ মুখ জাপ খাই থকাতো, এই ভাব অন্তৰে দুয়ো কোৱাকুই কৰিব পাৰিছিল।\nএই বিলাকৰ সুখ সামাজিকৰ মাজতে হঠাৎ পদুমৰ চেতনা হল; অকস্মাৎ তেওঁৰ মুৰত আকাশী চৰগ ভাগি পৰিল। তেওঁৰ সখীয়েক আহি হঠাতে এটা আমঠু কলা পৰি যোৱা বাতৰি তেওঁক দিলে। বাতৰি শুনি চৰগ-পৰা যেন হৈ অলপ মান থৰ হৈ থাকি তেওঁ লুটি খাই পৰিল। সখীয়েকে তেল পানী আনি মূৰত থপিয়াই দি বিচি বিচি পদুমৰ চেতনা আনিলে। জ্ঞান পাই তৰা যেন চকু দুটি মেলি লাহেকৈ পদুমে সুধিলে ; "সখি, তুমি ধেমালি কৰিছাঁ নেকি ? ধেমালি কৰিছোঁ বুলি কোৱা সখি !"\n"মইনো এনেবোৰ কথালৈ তোমাৰে সৈতে ধেমালি কৰোনে সখি ?" এই বুলি সখীয়েকে ৰিহাৰ আঁচলেৰে নিজৰ চকুলো টুকিবলৈ ধৰিলে। পদুমে আকৌ সুধিলে :-"একেবাৰে বিয়াৰ ঠিক কৰি চিঠি দিলেনে ?" সখীয়েকে উত্তৰ দিলে :-"এৰা ঠিক কৰি চিঠি দিলে। আকৌ শুনিছোঁ বোলে ৰাজকোঁৱৰে বিয়াৰ নিমিত্তে তাৰ পৰা আহিলেই, কালি আজিতে পাবহি৷"\nসখীয়েকৰ কথাৰ অন্তৰত পদুমে "সূৰ্য্য ! সূৰ্য্য !" বুলি দুবাৰ মাতি আকৌ মুচকচ্ গল। সখীয়েকে বৰ যতনে আকৌ পদুমৰ চেতনা আনি কলে, "সখি ! বিপদকালত ধৈৰ্য্য ধৰিব লাগে, অস্থিৰ হলে কি হব ? লাজ কৰি থাঁকোতে থাঁকোতে জোৰ পুৰি হাত পালেহি। আইক মই সকলো কথা ভাঙ্গি-চিঙি কওঁ, বোলো সূৰ্য্যইহে পদুমৰ স্বামী, সূৰ্য্যৰ বাহিৰে পদুমে কাকো নাজানে। আয়ে দেউতাৰ আগত কৈ বিয়া ভাঙ্গি দিয়ক৷"\nপদুম- আৰু কবাঁ, "সূৰ্য্য নহলে পদুম জীয়াই থাকিব নো- ৷" এই বুলিয়েই পদুমৰ কণ্ঠ ৰোধ হল। ফটিকৰ বাৰ যেন দুধাৰা লো চকুৰ পৰা বৈ আহিল, আৰু একো কব নোৱাৰিলে। সখীয়েকে আপোনাৰ ৰিহাৰ আচলেৰে পদুমৰ চকুলো টুকি দি পদুমক কলে, "সখি, এই কথাত পলম কৰি থাকিলে কাৰ্য্য নাশ ; সেই দেখি মই এতিয়াও আইৰ ওচৰলৈ যাঁও৷" এই বুলি সখীয়েক উঠি আহি দুৱাৰ মুখ পাইছেহি, এনেতে পদুমে মিহিকৈ কলে, "আইক কবা, এই বিয়া জীয়া পদুমে সৈতে নহয় !"\nহৰদত্ত :-"শুনিছ নে বীৰ, আমাৰ বংশধৰী জিয়াৰীৰ কিৰ্ত্তি-কলাপ ! আমি চাই দিয়া দৰা তাইক নেলাগে হেনো, তাই নিজে দৰা বাচি লৈছে ! চুকতে থাকি বুকতে কামোৰা এইটো সূৰ্য্য নে কি তাতহে হেনো তাই বিয়া সোমায়। তাকে আকৌ এই মাক জনীয়ে মোক কবলৈ আহিছে। ইমান সাহ ছিকৰা যেন ছোৱালী এজনীৰ। বাপেক-মাকে দৰা বিচাৰি দিব নোৱাৰে, তাই নিজে দৰা বাচিছে ! ওঁ-বাৰু অ, বেছ কথা শুনিলো! শলাগোঁতে শলাগোঁতে শলাগাথি লাগিল! দিনে ৰাতিয়ে ঘোষা পুথি পঢ়া, নাম গোৱা, বাপেক-মাকক ভক্তি কৰাৰ ফল এই ফল ! এই বৰুৱা ঘৰৰ ল'ৰাটো কণমানৰে পৰা তুলি তালি ডাঙৰ দীঘল কৰিলো, ই যে এনেটো কৰিব তাক কোনে জানিছিল ? স্বভাৱ-চৰিত্ৰ ভাল বুলি জানিলে আৰু বাহিৰে দেখিব শুনিব ভাল জলেও যে মানুহক চিনা টান এতিয়াহে বুজিলো৷"\nবীৰদত্ত :-" হেঃ, হেঃ, বুজিলে নে এতিয়া ? ইমান সোনকালে যে বুজিব আশা নাছিল। আপুনিয়েই গুচালে সেইজনী ছোৱালী। সুন্দৰ হৈছে এতিয়া। মৰম দেখুৱাবহে দেখুৱাব ; মোৰ পদুমহে, মোৰ মইনাহে, মোৰ অমুকহে, মোৰ ভুচুকহে, ভেচুলিৰ ছালহে। ল'ৰা-ছোৱালীক বাঘৰ চকুৰে চাব দিছে। ওলাওঁতে এভুকু, সোমাওঁতে এভুকু-তেহে ল'ৰা-ছোৱালী, ল'ৰা-ছোৱালী হৈ থাকে। আপোনাৰ আৰু বৌৰ মুখতহে 'পদুম ভাল, পদুম ভাল' আমি হলে যে 'পদুম নহয় যমকাল' তাক কেতিয়াৰ পৰা জানো। বৌক কওক, যাওক লৰ মাৰি গৈ পদুমীক নাল লগা চুমা এটা দি আহক গৈ। আপোনাৰ সূৰ্য্য কুমাৰ এতিয়া বেয়া হলনে ? কিয় বেয়া হব ? এনে কথা কত আছে ? এনে সৎ স্বভাৱৰ ল'ৰা কত আছে দেহি ? আৰু কৰবাৰ লৰা-লুৰী এই দেশত আজিকালি পাবলৈ নাই নে ? গোতাচেৰেকমান আনি তুলি লৈ পদুমেৰে সৈতে ধেমালী-ধুমুলা কৰিবলৈ লগ লগাই দিয়ক৷"\nহৰদত্ত:-"সেইবোৰ কথা কলে কি হব ? এতিয়া কি কৰিম, সেইটোৰ হে বুদ্ধি দিব লাগিব। যি হল হল। সিফালে কোচবেহাৰৰ ৰাজকোঁৱৰ আহিব। কাইলৈ আহি পাবহি; এইখন গোলমাল শুনি তেওঁ বা কি বুলিব, আৰু আন মানুহে বা কি বুলিব ? মোৰ বাৰেপাচি শত্ৰু, সেইবিলাকতো মোৰ ছোৱালীৰ মিছাই-সঁচাই বদনাম ৰটিব৷"\nবীৰদত্ত :-"কি কৰিম, কি কৰিম ; এইটো কথালৈকে ইমান ভাবিব লাগিছে নে? লালুকীলৈ আকৌ তপত পানী লাগিছে। কাণখনত ধৰি সূৰ্য্য নে সূৰ্য্য সেইটোক আপোনাৰ ঘৰৰ পৰা উলিয়াই দিয়ক, পদুমক ভালকৈ দাবি গোটাচেৰেক লগাই দিয়ক, সকলো ঠিক হৈ যাব৷"\nএই কথা শুনি হৰদত্তৰ ঘৈণীয়েকে চকুলো টুকি কলে, "সূৰ্য্যক খেদিলে মোৰ পদুমীক আৰু নাপাওঁ৷"\nহৰদত্ত :-"তই ইয়াৰ পৰা গুচ। মোৰ যি মন যায় তাকে কৰিম। 'পদুমীক নেপাওঁ' পদুমী কলৈ যাব ? বাৰু কলৈ যায় যাওকচোন চাওঁ৷"


অসমবাসীলৈ সুখবৰ, Filmfare Awardsৰ বাবে মনোনীত অসম সন্তান নিলোৎপল বৰাৰ নাম – News Time Assam by Pratham Khabar\nঘৰ/অসম/অসমবাসীলৈ সুখবৰ, Filmfare Awardsৰ বাবে মনোনীত অসম সন্তান নিলোৎপল বৰাৰ নাম\nTVFৰ হিন্দী ধাৰাবাহিক Aspirantত গীত পৰিৱেশন কৰা নিলোৎপল বৰা, Best Original Soundtrack শাখাত মনোনীত হৈছে।\n0 3,404 1 মিনিট পঢ়া\nএক ইতিবাচক খবৰ। ৰাষ্ট্ৰীয় পৰ্যায়ত উজলিছে অসম সন্তান। সংগীতৰ মায়াজালেৰে সকলোকে মুহি বলিউডত খলকনি তুলিছে অসমৰ সু-সন্তান নিলোৎপল বৰাই।\nবহুকেইটা হিন্দী, অসমীয়া গীতত কন্ঠ নিগৰোৱা গায়ক, সংগীত লেখক, সংগীত পৰিচালক নিলোৎপল বৰা মনোনীত হৈছে ২০২১ বৰ্ষৰ MyGlamm FilmFare OTT Awardsৰ বাবে। নিলোৎপল বৰাৰ লগতে মনোনীত ৰোহিত শৰ্মাৰ নাম।\nTVFৰ ধাৰাবাহিক Aspirantsৰ জৰিয়তে সংগীতপ্ৰেমীক সুন্দৰ সুন্দৰ গীত উপহাৰ দিছিল নিলোৎপল বৰাই। TVFৰ হিন্দী ধাৰাবাহিক Aspirantsত গীত পৰিৱেশন কৰা নিলোৎপল বৰাৰ নাম Filmfareৰ Best Original Soundtrack শাখাত মনোনীত হৈছে।\nFilmfareৰ বাবে মনোনীত হোৱাৰ পিছত নিলোৎপল বৰাই নিজৰ আনন্দ প্ৰকাশ কৰি কয় যে, “I am really very happy at the moment. Never dreamt of getting nominated for the Filmfare Awards. It still seems likeadream.”\nঅসমৰ পৰা গৈ ৰাষ্ট্ৰীয় পৰ্যায়ত খ্যাতি বুটলিবলৈ সক্ষম হোৱা নিলোৎপল বৰাক লৈ এতিয়া গৌৰৱান্বিত অসমবাসী। Filmfareৰ বাবে মনোনীত হোৱাৰ বাবে সকলোৱে তেওঁক এতিয়া শুভেচ্ছাৰে ওপচাই পেলাইছে।\nAspirants Fimfare Awards Nilotpal Bora TVF\nকন্ঠশিল্পী জুবিন গাৰ্গলৈ বিশেষ সন্মান, প্ৰদান কৰা হ'ব চ্যুকাফা বঁটা


বন্ধুৰ মোলৈ প্ৰশ্ন, 'কি বিচাৰিছে?'\nমোৰ পোনপটীয়া উত্তৰ, 'খবৰ কাকতখন!'\nনাই ইয়ং মেন... নাই৷ গৰজি উঠিল বন্ধু৷ মই খবৰ কাকত ৰখা বন্ধ কৰিলো৷ কি পাব খবৰ কাকতত! অসামৰিক সেৱাৰ বিষয়াই পইছা দি চাকৰি লোৱাৰ খবৰ নে স্বামী অগ্নিবেশ? এইবোৰ খবৰ, ধেৎ নালাগে ইয়ং মেন, নপঢ়ো এনে খবৰ৷\nমই থতমত খালো৷ এজন মানুহ, যিজনে খবৰ কাগজ পঢ়াৰ লোভত অন্যৰ খবৰ কাগজ কঢ়িয়াই আনে, তেনে এজন মানুহে খবৰ কাগজ পঢ়া বাদ দিলে৷ মই আচৰিত হ'লো৷ মুৰ খজুৱাই খজুৱাই ক'লো, 'খবৰটো খবৰেই৷ ভাল খবৰ নাথাকিলে খবৰ কাকতে কি কৰিব?'\nবন্ধু অলপ শান্ত হ’ল৷ ক'লে, 'কোনে কৈছে ভাল খবৰ নাই? এইবোৰেই ভাল খবৰ৷ মাত্ৰ সজাব লাগে।'\nমই আচৰিত৷ বন্ধুক ক'বলৈ নিদি মই অলপ উচ্চ স্বৰত আৰম্ভ কৰিলো, 'ছাৰ, মই বুজি নাপালো৷ এই খবৰবোৰৰ বাবে আপুনি আপোনাৰ ইমান ডাঙৰ চখ মানে বাতৰি কাকত পঢ়া বন্ধ কৰি দিলে, অথচ এতিয়া কৈছে এইবোৰেই ভাল খবৰ৷ আপুনি দুই বিপৰিত বিন্দুত অৱস্থান লৈছে, ছাৰ৷'\nএনেতে যতিনে আমাৰ ব্ৰেক ফাষ্ট যতনাই দি আমাক ডাইনিং টেবুললৈ আমন্ত্ৰণ কৰিলে৷ মই উঠি টেবুলৰ কাষৰ বেচিনটোত হাত মুখ ধুই, কাষতে ওলোমাই থোৱা টাৱেলখনত হাত মুখ মচি টেবুলত বহিলোঁ৷ বন্ধু ইতিমধ্যেই বহিছে৷ খোৱাৰ টেবুলত ভিজা চিৰাৰ সৈতে সিজোৱা আলুৰ ভাজি৷ লগত নৰসিংহ পাত৷ কাষত একোগিলাছকৈ ফলৰ ৰস৷ খুব সাধাৰণ কিন্তু বৰ আটোমটোকাৰীকৈ বনোৱা জলপান৷ বন্ধুৱে খাই খাই ক'বলৈ আৰম্ভ কৰিলে৷\nইয়ং মেন চাওক, এই যে পইছা দি এপিএছচি'ৰ চাকৰিবোৰ লৈছে, দোষ কাৰ? যি প্ৰতিযোগিতাৰ যুগ, কোনোবাই যদি সৰু সুযোগ এটা পায়, এৰি দিব নোখোজে৷ নাভাবিব এই ল'ৰা ছোৱালী সকলো বোৰ জধা মুৰ্খ বা বৰ ধনী ঘৰৰ ল'ৰা ছোৱালী৷ কোনোবাই ঘৰৰ মাটি বেচি চাকৰি লৈছে৷ এনে অপমান, ইহতে জানো জীয়াই থাকিব পাৰিব? এনে বক্ৰ পথ লবলৈ কোনে বাধ্য কৰালে?\nমই চিন্তা কৰি কলো, 'ছাৰ, অপৰাধ কৰিলেটো শাস্তি পাবই৷'\nবন্ধুৱে ধমকিৰ সুৰত কৈ উঠিল, 'ইয়ং মেন, অপৰাধ! কোনে কৰিলে অপৰাধ? আপুনি তাৰা প্ৰসাদৰ নাম শুনিছে?' মই মুৰ জোকাৰি সন্মতি দিলো৷\nএই তাৰা প্ৰসাদৰ ঘৰত পোৱা ইমানবোৰ টকা ক'ৰ পৰা আহিছিল? পিচলৈ তেওঁৰ কি হ’ল? কিবা বিচাৰ হৈছিল নে? এই লৰা ছোৱালী কেইটাই এইবোৰ সকলো জানিছিল৷ সিহতে ধাৰণা কৰি লৈছিল, টকা দি চাকৰি লোৱাটো তেওঁলোকৰ এটা সামাজিক যোগ্যতা৷ তেওঁলোকে এই যোগ্যতা কামত লগাইছিল৷ নহ'লে যে আনে ল'ব৷ ইয়াতো প্ৰতিযোগিতা। কিন্তু খবৰ কাকতে বাতৰি সজালে ৰঙীন ফটোৰ সৈতে। ক'লে সিহতবোৰৰ কাৰোবাক এয়াৰ কণ্ডিচনাৰ লাগে, কাৰোবাক আকৌ হেনো লাগে টাইলছ লগোৱা বাথৰুম, মখমলৰ বিছনা৷ কিন্তু সমাজত কাঠফুলাৰ দৰে পোখা মেলা কদৰ্য্য ব্যৱস্থাটোৰ ওপৰত কিবা লিখিলে নে? এইবোৰ ভাল বাতৰি? এইবোৰ বাতৰি নহয়, এইবোৰ মছলা৷'\nমই বাকৰুদ্ধ হৈ গলো৷ কথাতো মিছাও নহয়, আমাৰ চিষ্টেমটোৱে এটা বিশেষ যোগ্যতা নিৰূপণ কৰি থৈছে৷ পইছা দি সাংসদ ক্ৰয় কৰি শাসনত বৰ্তি থকাৰ উপায় যি সমাজ ব্যৱস্থাত আছে, তেনেস্থলত এনে প্ৰক্ৰিয়াৰে চাকৰি ল'বলৈ যোৱাটো কি ডাঙৰ কথা হল? যদি এই যোগ্যতাৰ বা প্ৰক্ৰিয়াৰ ব্যৱস্থা নাথাকিলে হয় তেন্তে এই ল'ৰা ছোৱালী কেইটাৰ প্ৰায় ভাগেই হয়টো চাকৰি পালে হয়৷ মনটো বৰ ভাগৰুৱা হৈ পৰিল।\nবন্ধুৱে অনৰ্গল কৈ গ’ল, 'মই যে প্ৰায় বোৰ বাতৰি কাকত পঢ়ো, আচলতে মই বাতৰি সমুহ নিৰিক্ষণ কৰো৷ আগতে মাথো বাতৰি আছিল৷ এতিয়া মছলা হ’ল৷ কিছুমানৰ মছলাৰ প্ৰকোপত আছিল বাতৰিতোৱেই হেৰাই যায়৷ আপুনিয়ে এদিন আদ্দাত কৈছিল যে নাটকৰ বিশেষ বিশেষ শব্দ কিছুমানত বিশেষ যোৰ দি, কিছু শব্দ ৰিপিট কৰি নিগেটিভ নাটকো পজিটিভ কৰি ল'ব পাৰি৷ অথচ তেওঁলোকটো শব্দৰ ৰজা৷ কিয় তেওঁলোকে এনে নিগেটিভ খবৰ শব্দৰ প্ৰয়োগেৰে পজিটিভ কৰি পৰিৱেশন কৰিব নোৱাৰে৷ সমাজক বাতৰিৰ সত্যতা কিয় দেখুৱাব নোৱাৰিলে? সমাজক অনুভৱ হব দিব লাগিব ক’ত ব্যাধি হৈছে৷ তাত হে বাতৰি পৰিৱেশন কৰোতাজনৰ সাফল্য৷ অভিমণ্যুৰ দৰে চক্ৰবেহুত সোমাই পৰা সেই ল'ৰা ছোৱালী কেইটাক উপলুঙা কৰাটো ভাল বাতৰি হব নোৱাৰে৷'\nলাহে লাহে আমাৰ জলপান খোৱা শেষ হ’ল৷ ফলৰ ৰসৰ গিলাচ হাতত লৈ আকৌ ছোফাত বহিলোহি৷\nবন্ধুৱে ক'বলৈ আৰম্ভ কৰিলে, 'ইয়ং মেন জানে নহয়, No pain, no gain, আচলতে যিকোনো positive মানে সুখৰ অনুভূতি পাবলৈ, কিছু বেদনা মানে pain আপোনাই ল'বই লাগিব৷ পইছা দি চাকৰি লোৱা বাতৰিটো যদি সুন্দৰ ভাবে সজাই আগবঢ়ালেহেতেন, সমাজখনে নিজৰ দেহত থকা ব্যাধিৰ বেদনা অনুভৱ বাৰুকৈয়ে কৰিলেহেতেন৷ সেই ল'ৰা ছোৱালী কেইটাও এই সমাজৰেই৷ প্ৰসুতিয়ে প্ৰচণ্ড বেদনাৰ পাচতহে সন্তান জন্ম দিয়ে৷ আমি ৰাইজেও সমাজৰ ভালৰ বাবে কিছু কষ্ট বা pain অনুভৱ কৰিব লাগিব৷ এই অনুভব আমাক সংবাদ মাধ্যমে দিব লাগিব৷ তেহে ভাল বাতৰি সৃষ্টি হব৷'\nএনেতে যতিনে সৰু বটা এখনত অলপ গুৱামুৰি আনি মাজৰ টেবুলখনত থ'লে৷ মই ঠিয় হৈ অলপ গুৱামুৰি মুখত লৈ আহিবলৈ ওলালো৷ বন্ধুৱেও থিয় হৈ গুৰুগম্ভীৰ মাতটোৰে কলে, 'ইয়ং মেন, আহি থাকিব৷' ময়ো তেখেতক ৰাতিপুৱা পুণৰ লগ পোৱাৰ প্ৰতিশ্ৰুতি দি ঘৰমুৱা হ'লো৷\nঘৰলৈ বুলি বাট বোলোতে সেই বিখ্যাত কথা ফাকি হঠাতে মনলৈ আহিল। কোনোবাই কৈছিল, 'বতাহৰ লগত উৰি যোৱাটো খবৰ নহয়, বতাহক নিয়ন্ত্ৰণ কৰি উৰি যাব পৰাটোহে আচলতে খবৰ।'\nবন্ধুৱে পুণৰাই সেই কথাকেই যেন আকৌ এবাৰ সোঁৱৰাই দিলে।


ৰমণী প্ৰিয় – মানসী বৰা – ফটাঢোল\nৰমণী প্ৰিয় – মানসী বৰা\n:- কিযে আজেবাজে ফোনবোৰ আহি মাথা নষ্ট কৰেহি নহয়!\n:-কি হ’ল নো? কাক বলকি আছা? কথাটো সুধিয়েই বজাৰৰ বেগটো মোৰ হাতৰ পৰা নীৰাই লৈ গ’ল ।\n:-এইসব ফোন কৰি কৰি অশান্তি দিয়া মানুহ। মই বুজি নাপাওঁ সিহঁতবোৰে মোৰ ফোন নম্বৰটো কেনেকৈ পায়।কোনোবাটো ওলাব ক্ৰেডিট কাৰ্ড বিকা, কোনোবাটো পলিচি বিকা, নাইবা কোনোবাটো হ’বগৈ নেটৱৰ্কিং ব্যৱসায়ৰ বাবে কৰা ফোন। এইবাৰৰ পৰা অচিনাকি নম্বৰ দেখিলে বাপেকে ফোনেই নোতোলো যাহ! কি কৰ কৰি থাক।\nমোৰ কথা শুনি নীৰাই মুখ টিপি টিপি হাঁহিলে ।\n:-দিয়া দিয়া চাহ একাপ দিয়া।\nইফালে সিফালে চাই বেলকনিৰ চকীখনতে অলপ হেলান দি কঁকালটো পোনাই ল’লো। ফিৰফিৰিয়া বতাহ এচাটিয়ে ক’ৰবাৰ পৰা কোমল সুবাস এটি কঢ়িয়াই আনিলে। মনটো ভাল লাগিল। হঠাতে দেখিলোঁ কাষৰ বেলকনিত চুলিকোচা মেলি কোনোবা এগৰাকী বহি আছে। অহ, তাৰমানে আমাৰ নতুন প্রতিবেশী। বহুত দিন ফ্লেটটো খালী হৈ পৰি আছিল।\nপিছে কোনবা আহিল? চুলিখিনি বেচ ধুনীয়া দেখিছোঁ। মুখখনো কেনেবাকে এবাৰ চাব পৰা হ’লে!\nকিমান পৰ তেনেকৈ তাইক চাই ৰ’লো ঠিক ক’ব নোৱাৰোঁ। ওঁঠৰ ভাঁজটিত কাঁচিজোন এটি ওলমিবলৈ লৈছিল।নীৰাই আহি লাহেকৈ হেঁচুকি দিলে। মই থতমত খালোঁ। জোনটো খঁহি পৰিল ।\nমই নক’লেও কিবা এটা যেন বুজি পালে তাই। আজিকালি তাই লগত থাকিলে বাটে-পথেও সুদর্শনা ছোৱালীবোৰ চাব নোৱাৰা হ’লোঁ। সুন্দৰৰ পূজাৰী ধাৰণাটো তাই একেবাৰে পচন্দ নকৰে। মোলৈ চকু পকাই চাহৰ কাপটো আগবঢ়াই দিলে।এনেইও আজিকালি কোমল চকুৰ চাৱনি নেদেখাই হ’লোঁ। বিয়াৰ আগৰ সেই টনা টনা চকুৰ চাৱনি কাহানিবাতেই অতীত হ’ল।\n:- ভিতৰলৈ সোমাই চেঁপা মাতেৰে তাই চিঞৰিলে\n:- ভিতৰলে আহা বুলিছোঁ নহয়–\nমুখখন চোৱাৰ আশা বুকুত লৈ চাহৰ কাপটোৰ সৈতে মই ভিতৰলৈ সোমাই আহিলোঁ।\n:-তেনেকৈ কি চাই আছিলা? কেতিয়াও ছোৱালী দেখি নোপোৱাৰ দৰে কিয় কৰা? এই মানুহটো মানে ছোৱালী দেখিলে ৰ’ব নোৱাৰে।\nক’বৰ মন আছিল “তুমি চাবলৈ দিলেহে”। পিছে নক’লো। ভেকাহি মাৰি ক’লো\n:-ক’তনো চাইছোঁ। চকুৰ আগত ওলাল বাবেহে। চকু কেইটাটো ঈশ্বৰে চাবৰ বাবেই দিছে। পিচে কেতিয়া আহিল?চিনাকি হৈছানে?\n:- কোন ক’ত আহিছে খবৰ লৈ থকাই মোৰ কাম বুলি ভাৱিছা নেকি? মই নিজেও কালিহে দেখিছোঁ। মুখামুখি হোৱা নাই এতিয়ালৈকে।\nক’বৰ মন আছিল এদিন মাতিবা আমাৰ ঘৰলৈ, নক’লোঁ। ওলাবা এদিন চিনাকি হ’ম বুলিও ক’বলৈ মন গৈছিল। তথাপি নক’লো। জানো, ক’লেই যে ঘৰত এখন মহাভাৰত হ’ব। মোৰ মনটোকে এবাৰ বুজি পোৱা হ’লে!নাই ভগৱানে সেইকণ সুখ নিদিলে আৰু!\nমই টিভি চোৱাত লাগিলোঁ। কিন্তু ঘৰৰ ভিতৰতো তেতিয়ালৈকে নীৰাৰ ঠাট্টা শেষ নহ’ল। একেখন ৰেকর্ড আকৌ বাজিল।\n:- ভাদমহীয়া জন্ম হোৱা মানুহৰ লগত মানুহে কেতিয়াও বিয়া সোমাব নালাগে।সেইবোৰ মানুহ ৰমণী প্রিয় হয় বুলি লিখাই আছে। ছোৱালী দেখিলে ক’ব নোৱৰা হয়।\nমই একো নামাতিলোঁ। জানো, এখন তাল অকলেনো কিমান সময় বাজিব।\nট্রেফিকৰ যান-যটৰ বাবে পিছদিনা অফিছৰ পৰা ঘৰ পাওঁতে অলপ পলম হ’ল। টেবুলত শর্মা চুইটচৰ মিঠাইৰ পেকেট এটা থোৱা আছিল। নীৰাক সুধিলোঁ,\n:-মিঠাই কোনে আনিলে?\n:-আমাৰ নতুন প্রতিবেশীয়ে। নাম মেঘা শইকীয়া। ছোৱালীজনীৰ লগত চিনাকি হৈ ভাল লাগিল। দেওবাৰে আমাক ভাত খোৱাকৈ মাতি থৈ গৈছে। অ’ পিচে ছোৱালী নহয়, বোৱাৰীহে।\nইহ! ছোৱালী বুলি ক’লেই যেনিবা কিটো হয়। বৰ সন্দেহবাদী মনৰ মানুহ। মনৰ মাজতে ক’লোঁ। মুখ ফুটাই আজিকালি কিছুমান কথা নোকোৱা হৈছোঁ।নোকোৱাটোৱেই বুদ্ধিমানৰ কাম বুলি ভাবোঁ।\nদুদিনৰ পিছত অফিছৰ পৰা বজাৰ কৰি ঘৰলৈ আহিছোঁ। তেনেতে বিল্ডিঙৰ লিফটত সোমাওঁতে এটা দম্পতিও খৰ খোজেৰে আহি মোৰ লগত সোমালহি।মোক দেখি মাতো মাতোকৈ হাঁহিলে দুটাই। মই থতমত খালোঁ। আচলতে মোক দেখি হাঁহিছেনে আন কাৰোবালৈ চাই হাঁহিছে নিশ্চিত হ’বলৈ এবাৰ ইফালে সিফালে চাই ল’লোঁ। নাই কোনো নাই চোন মোৰ আশে-পাশে। অ’ তাৰমানে মোক দেখিয়েই হাঁহিছে।\n:-সেইবাৰ হেবাঙটোৰ নিচিনাকৈ মইও হাঁহিলোঁ।\nঘৈণীয়েকজনী বেচ ধুনীয়া। পিচে বেছি সময় চাই থকাটো ঠিক নহ’ব বুলি গিৰিয়েকলৈকে চালোঁ।\nআপোনাক চিনি পাইছোঁ। মই কালি আপোনালোকৰ ঘৰলৈ গৈছিলোঁ। ঘৰত আপোনাৰ ফটো দেখিছিলোঁ বাবে চিনিব পাৰিলোঁ। আমি নতুনকৈ আহিছোঁ। আপোনালোকৰ নেইবাৰ।\nঘৈণীয়েকে সৰসৰাই কথাবোৰ কৈ গ’ল।\nকথাখিনি তত ধৰিবলৈ নৌপাওঁতেই আমি ফ’র্থ ফ্লৰ পাইছিলোঁহি। লিফটৰ পৰা সিহঁত আগতে ওলাই গ’ল। বহুতদিন ধৰি খালী হৈ থকা এপার্টমেণ্টটোৰ দর্জাৰ মুখত থিয় হ’ল।\nমোৰ বুজিবলৈ বাকী নাথাকিল। মোৰ কাষৰ বেলকনিৰ সেই সুবাস, সেই ধুনীয়া দীঘল চুলিৰ সুন্দৰী আচলতে কোন?\n:- দেওবাৰে দুপৰীয়া আহিব দেই । কথা পাতিম ভালকৈ। গিৰিয়েকে ক’লে ।\n:- অ’ নিশ্চয়, কথা পাতিম।\nতেনেতে ঘৰৰ দর্জাখন নীৰাই খুলি দিলে। হয়তো তাই আমাৰ কথা-বতৰা শুনিছিল। মই ঘৰলৈ সোমাই গ’লোঁ।\n:- ইতিমধ্যে দে’তা আহি গ’ল বুলি টুকটুক আৰু গুণগুণে জোৰেৰে মোৰ ভৰি দুটাত সাৱটি ধৰিলে।\n:- নতুন মানুহ ঘৰক লগ পালা নেকি?\n:- অ’ পালোঁ। ইয়ালৈ অহাৰ কথা কৈছে।দেওবাৰে আমাক মাতিছে।\n:- ঘৈণীয়েকজনী ধুনীয়া নহয়নে? নীৰাৰ ওঁঠত মিচিকি হাঁহি।\n:- তুমি কি মই কেৱল লোকৰ ঘৈণীয়েকবোৰকে চাই থাকোঁ বুলি ভাবা নেকি? বেলেগ কাম নাইহে যেনিবা। মই ভেকাহি মাৰিলোঁ।\n:- ইহ্ সেইদিনা বেলকনিত যি চাৱনি! মই দেখা নাই যেনিবা।\nমই মনে মনে ৰ’লোঁ। এইবিলাক কথাত নমতাই ভাল।\nভাত পানী খাই উঠি ৰাতি বিচনাত শুই শুই মোবাইলটো পিটিকিলোঁ। গুগুলত চার্ছ কৰি লাহেকৈ ফে’চবুকটো খুলিলোঁ।ফে’চবুক এপ নীৰাৰ উৎপাতত কেতিয়াবাই ডিলিট মাৰিলোঁ। পিচে ফে’চবুক খুলি বিশেষ ক’তো চকু ফুৰাবলৈ মন নগ’ল।\n:-কি নাম আছিল ছোৱালীজনীৰ?এহ মনত পৰিল\nএম ই জি এইটচ এ …চিধাই ‘মেঘা শইকীয়া ‘ নামটোকে টাইপ কৰিলোঁ।মেঘাৰ নামেৰে কেইবাটাও একাউণ্ট খোল খালে। নির্দিষ্ট একাউণ্টটোৰ বাবে সেইবাৰ প্রফাইল ফটোবোৰ চালোঁ। যিটো ভাবিছিলোঁ সেইটোৱেই। হাঁহি থকা মুখ এখনেৰে ফটোখন জিলিকি উঠিল। এখন এখনকৈ মেঘাৰ ধুনীয়া ধুনীয়া ফটোবোৰ চাই গ’লোঁ। দেওবাৰটো কেতিয়া আহে আহে লাগিল।\nসাধাৰণতে দেওবাৰৰ দিনটো নিজৰ মতে কটাই ভাল পাওঁ। সেইদিনা অলপ দেৰিলৈকে শোও। পিচে এই দেওবাৰটো যে বিশেষ দেওবাৰ। বাথৰোমত অলপ বেছি সময় ল’লোঁ। যি নহওক প্রথম যাম। নীৰাই কোৱাত আগদিনাই মিঠাই অলপ আনি থৈছোঁ।\nযথাসময়ত নতুন প্রতিবেশীৰ ঘৰ পালোঁগৈ। দুখোজৰহে বাট। বৰ আদৰ-সাদৰ কৰিলে। গৈ পোৱাৰ লগে লগে চর্বত আৰু লগত বহুত কিবা কিবা যাচিলে। তাৰ পিছত ভাতৰ পর্ব।কেইবাবিধো ৰান্ধিছে।\nহাঁহি-স্ফূর্তিৰে বৰ সুন্দৰকৈ সময়খিনি পাৰ হ’ল।\n:-কথাপাতি পাতি আজি ভাত দুটামান বৰ বেছিকৈ খাই দিলোঁ হে। গাটো গধুৰ লাগি গৈছে। মই হাঁহি হাঁহিয়েই ক’লোঁ।\n:-হয় নেকি ৰ’ব। আৰু এটা খাব লগা বস্তু আছে। মেঘাই মিচিকিয়া হাঁহিটোৰে ক’লে।\n:- লওক ইয়াৰে পৰা এটা খাওক।গিৰিয়েকে বটল এটা আগবঢ়াই দিলে।\n:- এইটো কি হয়? মই সুধিলোঁ।\n:-খাওকচোন, মুখখন ভাল লাগিব। হজমো হ’ব সোনকালে। হার্বেল প্রডাক্ট।আমি খাওঁ। হজমী বড়ি।\n:- মই খাই চালোঁ। হাজমলাৰ নিচিনাই লাগিল। নীৰাই মুখত লৈ তপৰাই সুধিলে।\n:-বৰ ভাল দেখোন খাবলৈ। ক’ত পাম হে? কিমান দাম লয়?\n:-।লাগে যদি মই দিব পাৰিম। আছে।মেঘাই উৎসাহ দেখুৱালে।\n:- মোৰ গাটো অলপ চেবালে।\n:-মেঘাই সেইবাৰ ভিতৰৰ পৰা হাততে ডাঙৰ বেগ এটাৰ সৈতে ফাইল এটা লৈ আহিল।\n:-আপুনি যদি কম দামত বস্তুটো পাব খুজিছে তাৰো উপাই দিম মই।\nমোৰ বুজিবলৈ আৰু বাকী নাথাকিল।\n:-হে ঈশ্বৰ কিহৰ পাল্লাত পেলালাহি। মই মনে মনে ঈশ্বৰক সোঁৱৰিলোঁ।\n:-হ’ব, কম দামত নালাগে আমাক। যিটো দাম সেইটোৱেই দিম।\nমই কবলৈহে পালোঁ নীৰা দাং খাই উঠিল।\n:-নাই, কম দামত কিনিম আকৌ। কিয় বেছি দামত কিনিম? তাৰ কি উপায় আছে? মোৰ অলপ খঙো উঠিল। তাইযে নিজেই ফান্দত পৰিছে, গমেই নাপালে।মেঘাই মিচিকিয়াই হাঁহিলে।\nকলম কাগজেৰে আঁক-বাঁক কৰি মেঘাই নীৰাক কিবা বুজোৱাত লাগিল। লগতে টুথ পেষ্ট, হেয়াৰ অইল, এণ্টি এজিং, ডিটার্জেণ্ট আদিকে ধৰি আন বহুবোৰ প্রডাক্ট দেখুৱালে।\nকিছুপৰ চাই নীৰাই চুলি সৰিছে বুলি হেয়াৰ অইল ফর্মূলা আৰু হজমী বড়িটো লোৱাৰ কথা ক’লে। হজমী বড়িৰ বটলটোৰ দাম পাছশ টকা।\nনীৰাই সোধাৰ আগতে মই আকৌ সুধিলোঁ\n:-আৰু হেয়াৰ অইলটোৰ দাম?\n:-বেছি নহয় দাদা। মাত্র নশ নিৰানব্বৈ টকা।\nমই মনতে বোলো তাতকৈ এহাজাৰ টকা বুলিয়েই নক’লি কিয়?\nমই ভবাৰ লগে লগে মেঘাই আকৌ ক’লে, পিচে বৌৱে যদি মই কোৱাৰ দৰে চাৰিজন কাষ্টমাৰ দিব পাৰে তেন্তে সকলো প্রডাক্টত থার্টী পার্চেণ্ট ৰেহাই পাব।\nহাঁহি হাঁহিয়ে যেন তাই মোৰ কটা ঘাঁত চেঙা তেল মাৰিছিল। নাজানো কিয় পলকতে ধুনীয়া বুলি ভবা তাইৰ সেই হাঁহিটোৰ সৈতে তাইক চলনাময়ী ৰাক্ষসী শূপর্ণখাৰ দৰে লাগি গ’ল।\nহে ভগৱান! আকৌ এই নেটৱর্কিং ব্যৱসায়ৰ পাল্লাতে বাৰু কিয় পেলালা?পাঁচশ টকাৰ খানা খুৱাই পোন্ধৰশ টকাৰ ভৰণি, তাকো বিনা ৰিচিপ্তত। বিনামূলীয়া আছিল যদি সেই দুঘণ্টা বুজনি মিহলি মূৰৰ কামোৰণি।\n« বকুলদাৰ বিলৈ – ভাস্কৰজ্যোতি বৰা\nফটাঢোল ই-আলোচনী, September, ২০১৯ – ৰিমঝিম বৰঠাকুৰ »\nহাঃ হাঃ ! মজ্জা লাগিল পঢ়ি।\nদেৰ হেজাৰৰ বাঁহ খালে মানে৷ মজা লাগিল মানসী৷\nবহুত বহুত ধন্যবাদ দাদা. ..এই উৎসাহেই আমাৰ প্ৰেৰণা…\nভালেই হ’ল ব্যৱসায়টো তেখেতৰ পকেট খালী কৰা বিধৰ, অন্যথা কাহিনীয়ে বেলেগ গতি ল’লে হেতেঁন ।।\nবৰ ভাল লাগিল পঢ়ি 💕\nমন্তব্যৰে উৎসাহিত কৰা বাবে অশেষ ধন্যবাদ …


গাং শালিকা - অসমীয়া ৱিকিপিডিয়া\nঅন্য ভাষাত পঢ়ক\nগাং শালিকা (ইংৰাজী: Bank Myna , বৈজ্ঞানিক নাম- Acridotheres ginginianus) দক্ষিণ এছিয়াত দেখা পোৱা শালিকাৰ এটা প্ৰজাতি৷ ই দেখাত ঘৰশালিকা ৰ দৰে প্ৰায় একেই যদিও আকাৰত সৰু ৷ তাৰোপৰি ইয়াৰ চকুৰ তলতে হালধীয়াৰ সলনি ৰঙচুৱা বৰণ দেখা যায়৷ উত্তৰ আৰু কেন্দ্ৰীয় ভাৰতত ইয়াৰ জাক দেখা পোৱা যায়৷ ইয়াৰ বিতৰণ ক্ৰমান্বয়ে দক্ষিণ ভাৰতৰ দিশে বিয়পি যোৱাৰ তথ্য পোৱা গৈছে৷ নদীৰ পাৰত গাঁত খান্দি বৃহৎ গোটত বাহ সজাৰ বাবে ইয়াৰ ইংৰাজী নাম "Bank Myna" ৰখা হয়৷ .\nগাং শালিকা (Bank Myna)\nNear the Ganges at Bithur\nসংকটৰপৰা মুক্ত (IUCN 3.1)\nপ্ৰজাতি: A. ginginianus\n6 অন্যান্য উৎস\nগাং শালিকাৰ মূৰটো ক'লা বৰণৰ আৰু দেহৰ ৰং ডাঠ মটিয়া হয়৷ দেহৰ তলৰ অংশ পাতল মুগা বৰণৰ যদিও পেটৰ ফালে কিছু গুলপীয়া বৰণৰ হোৱা দেখা যায়৷ ইয়াৰ ডেউকা ক'লা বৰণৰ হয়৷ চকুৰ তলত থকা নোমবিহীন ছালৰ ৰং ইটাবৰণৰ , ঠেং হালধীয়া আৰু চকুৰ মণি ডাঠ ৰঙা হয়৷ গাং শালিকাৰ মতা-মাইকী উভয়ে দেখাত একে হয়৷  পোৱালী গাং শালিকাৰ মূৰ আৰু ডিঙি মুগা ৰঙৰ হোৱা দেখা যায়৷ \nগাং শালিকা ক্ৰমবিৱৰ্ত্তনৰ নিয়ম অনুসৰি ঘৰশালিকা ৰ খুবেই ওচৰ সম্পৰ্কীয়৷ \nগাং শালিকাৰ বিস্তৃতি ভাৰত উপমহাদেশতে সীমিত৷ প্ৰধানকৈ থলুৱা চৰাইৰ প্ৰজাতি যদিও গাং শালিকাই খাদ্য আৰু বতৰৰ ওপৰত ভিত্তি কৰি কিছু প্ৰব্ৰজনো কৰে৷  গাং শালিকাৰ প্ৰজননকাৰী কলনি অসমতো আৱিষ্কাৰ হৈছে৷ \nগাং শালিকাক কুৱেইটত নতুনকৈ সংস্থাপিত (Introduce) কৰা হৈছে আৰু ইতিমধ্যেই তাৰ বনাঞ্চল সমূহত নিজকে প্ৰতিষ্ঠা কৰিবলৈ সক্ষম হৈ উঠিছে৷ তেনেদৰে মালদ্বীপ, টাইৱান আৰু জাপানতো গাং শালিকাৰ জাক পোৱা গৈছে৷ \nগাং শালিকা সাধাৰণতে মুকলি জলাশয় বা অন্য পানীৰ উৎসৰ ওচৰে পাজৰে দেখা যায়৷ ই খেতিপথাৰৰ মুকলি অঞ্চলতো প্ৰায়ে চৰি ফুৰা দেখা যায়৷ তাৰোপৰি গাং শালিকাৰ জাক নগৰীয়া অঞ্চলৰ বজাৰ সমাৰ বা ৰেল ষ্টেচনতো প্ৰায়ে দেখা পোৱা যায়৷  মানুহৰ পেলনীয়া খাদ্য বস্তুৰ ওপৰত কম-বেছি পৰিমাণে খাদ্যৰ বাবে নিৰ্ভৰশীল৷ \nপানীৰ টেংকীত গাং শালিকাৰ এটা জাক\nগাং শালিকাৰ ডেউকাৰ কিছুমান পাখিৰ জিলিকা সেউজীয়া বৰণো থকা দেখা যায়৷\nগাং শালিকাই ডাঙৰ গোটত বাস কৰে৷ ইহঁতে একেলগে গছৰ ডালত জিৰণি লয় আৰু কলনি গঠন কৰি বাহ সাজে৷ ইহঁতে ঘৰচীয়া জন্তুৰ গাত বহে আৰু জনবসতি পূৰ্ণ অঞ্চলত বজাৰৰ অৱশিষ্ট খাদ্য বা জাৱৰৰ দ'মত খাদ্যৰ সন্ধান কৰাত পাকৈত৷  গাং শালিকা সাধাৰণতে মুখৰ (vociferous) স্বভাৱৰ আৰু ইহঁতে বিভিন্ন ধৰণৰ মাত (croaks, screeches, whistles) উলিয়াব পাৰে।\nগাং শালিকাই সাধাৰণতে গুটি, পোক-পৰুৱা আৰু ফল-মূল খাই জীয়াই থাকে৷ ঘৰ শালিকাৰ দৰেই ইহঁতেও কেতিয়াবা চৰি থকা জন্তুৰ গাৰ বিভিন্ন পোক আদি খাদ্য হিচাপে গ্ৰহণ কৰে৷ বিভিন্ন ফল-মূল যেনে আঙুৰ, Sorghum আদিৰ পকা ফল খায়৷ ইহঁতে খাদ্য হিচাপে গ্ৰহণ কৰা পোক-পৰুৱাৰ ভিতৰত শস্যত হোৱা বিভিন্ন কীট যেনে Achaea janataও উল্লেখযোগ্য৷ \nভাৰতত এটা গাং শালিকা পানী খাই থকা অৱস্থাত\nগাং শালিকাই সাধাৰণতে এপ্ৰিলৰ পৰা জুলাই বা আগষ্ট মাহৰ ভিতৰত বাহ সাজে৷ ই মে-জুন মাহত কণী পাৰি পোৱালী জগায়৷ ই প্ৰায়ে নৈৰ পাৰত মাটিত গাত খান্দি বা মথাউৰিৰ বেৰত বাহ সাজে৷ কেতিয়াবা ইটাৰ দেৱালত থকা ফুটাতো গাং শালিকাই বাহ সজা দেখা যায়৷  ই মাটি বা ফুটাত ৪-৭ ফুট দকৈ খান্দি বাহটো সাজে৷ বাহত বিভিন্ন ঘাঁহ-বন, পাখি আৰু কেতিয়া সাপৰ মোট ব্যৱহাৰ কৰা দেখা যায়৷ সাধাৰণতে এবাৰত প্ৰায় শেঁতা নীলা বৰণৰ চাৰিৰ পৰা পাঁচটা পোৱালী জন্মে৷  একেটা ঋতুতে ই কেতিয়াবা দুবাৰকৈ পোৱালী জগায়৷ কণী পৰাৰ ১৩-১৪ দিনৰ ভিতৰত কণী ফুটি পোৱালীৰ জন্ম হয়৷ প্ৰায় পাঁচ দিনৰ পিছত পোৱালীয়ে চকু মেলে আৰু ২১ দিনৰ ভিতৰত উৰিব পৰা হয়৷ এটা গৱেষণাৰ তথ্য অনুসৰি ৩৮% কণীহে উৰিব পৰা অৱস্থা পাবলৈ সক্ষম হয়৷ বাকীবোৰ বিভিন্ন কাৰণত মৃত্যুমুখত পৰে৷\nতথ্য সংগ্ৰহসম্পাদনা কৰক\n↑ BirdLife International (2012). "Acridotheres ginginianus". IUCN Red List of Threatened Species. Version 2012.1. International Union for Conservation of Nature. http://www.iucnredlist.org/apps/redlist/details/106006824। আহৰণ কৰা হৈছে: 16 July 2012.\n↑ 2.0 2.1 Whistler, Hugh (1949). Gurney and Jackson, London. পৃষ্ঠা. 205–206. http://www.archive.org/stream/popularhandbooko033226mbp#page/n248/mode/1up.\n↑ Baker, E C S (1926). The Fauna of British India, Including Ceylon and Burma. Birds. Volume3(2 সম্পাদনা). Taylor and Francis, London. পৃষ্ঠা. 55–56. http://www.archive.org/stream/BakerFbiBirds3/BakerFBI3#page/n76/mode/1up/.\n↑ Oates, EW (1889). The Fauna of British India, Including Ceylon and Burma. Birds. Volume 1. Taylor and Francis, London. পৃষ্ঠা. 538–539. http://www.archive.org/stream/birdsindia01oaterich#page/538/mode/1up/.\n↑ Zuccon, D., Pasquet, E. & Ericson, P. G. P. (2008). "Phylogenetic relationships among Palearctic–Oriental starlings and mynas (genera Sturnus and Acridotheres: Sturnidae)". Zoologica Scripta খণ্ড 37: 469– 481. doi:10.1111/j.1463-6409.2008.00339.x. http://www.nrm.se/download/18.251938811dab4a5dcc8000180/Zuccon%20et%20al%20Sturnus%20ZSC%202008.pdf.\n↑ Akhter N; Khan AA; Babar M; Riaz M; Imtiaz A; Khaliq I (2011). "Evaluation of the genetic structure of the urban dwelling species of Bank Myna (Acridotheres ginginianus) using random amplified polymorphic DNA (RAPD) analysis". African Journal of Biotechnology খণ্ড 10 (33): 6342–6347.\n↑ 7.0 7.1 7.2 Ali, Salim; Sidney Dillon Ripley (1986). Handbook of the Birds of India and Pakistan.5(2 সম্পাদনা). Oxford University Press. পৃষ্ঠা. 181–182.\n↑ Choudhury,A (1997). "New eastern limit of distribution of the Bank myna". Newsletter for Birdwatchers খণ্ড 37 (2): 27–28. http://www.archive.org/stream/NLBW37_2#page/n8/mode/1up/.\n↑ Barooah, D (1993). "Nesting colony of Bank Myna in Panidihing". Newsletter for Birdwatchers খণ্ড 33 (3): 53. http://www.archive.org/stream/NLBW33_3#page/n14/mode/1up.\n↑ Jayakar,SD; Werner,L; Werner,Susan (1967). "The arrival of the Bank Myna in Bhubaneshwar". Newsletter for Birdwatchers খণ্ড7(3): 9. http://www.archive.org/stream/NLBW7#page/n35/mode/1up.\n↑ Sankar,KJNG (1975). "Occurrence of Bank Myna Acridotheres ginginianus (Latham) in Visakhapatnam (A.P.)". J. Bombay Nat. Hist. Soc. খণ্ড 72 (3): 857–858.\n↑ Ambedkar, VC (1976). "The Bank Myna (Acridotheres ginginianus) in Bombay". J. Bombay Nat. Hist. Soc. খণ্ড 73 (1): 217.\n↑ Abdulali,Humayun; Ali,Salim (1953). "The Pied Myna and Bank Myna as birds of Bombay and Salsette". J. Bombay Nat. Hist. Soc. খণ্ড 51 (3): 736–737.\n↑ Gregory, G. Al-Nasrallah, K. (2001). "The establishment of Bank Mynah Acridotheres ginginianus asabreeding species in Kuwait". Sandgrouse খণ্ড 23 (2): 134–138.\n↑ Lin, Ruey-Shing (2001). "The Occurrence, Distribution and Relative Abundance of Exotic Starlings and Mynas in Taiwan". 特有生物研究 খণ্ড 3: 13–23. http://tesri.tesri.gov.tw/files/tesri_protect/47/013319485413_pdf.pdf.\n↑ Eguchi, Kazuhiro and Hitoha E. Amano (2004). "Invasive Birds in Japan". Global Environment Research খণ্ড 8 (1): 29–39. http://www.airies.or.jp/publication/ger/pdf/08-01-04.pdf.\n↑ Anderson, R C & M Baldock (2001). "New records of birds from the Maldives, with notes on other species". Forktail খণ্ড 17: 67–73. http://www.orientalbirdclub.org/publications/forktail/17pdfs/Anderson-Maldives.pdf.\n↑ Ripley,S Dillon (1983). "Habits of the Bank Myna Acridotheres ginginianus.". J. Bombay Nat. Hist. Soc. খণ্ড 80 (1): 219.\n↑ Rasmussen PC & JC Anderton (2005). Birds of South Asia. The Ripley Guide. Volume 2. Smithsonian Institution & Lynx Edicions. পৃষ্ঠা. 584.\n↑ Bhargava, RN (1981). "The Bank Myna Acridotheres ginginianus and King Crow Dicrurus adsimilis preying upon the Cricket Acheta (Orthopters: Gryllidae)". Newsletter for Birdwatchers খণ্ড 21 (12): 18–19.\n↑ Lamba,BS (1981). "A queer nesting site of Bank Myna, Acridotheres ginginianus". J. Bombay Nat. Hist. Soc. খণ্ড 78 (3): 605–606.\n↑ Hume, AO (1889). The nests and eggs of Indian birds. Volume 1 (2 সম্পাদনা). R H Porter, London. পৃষ্ঠা. 381–383. http://www.archive.org/stream/nestseggsofindia01hume#page/380/mode/1up.\n↑ Simwat,GS; Sidhu,AS (1974). "Developmental period and feeding habits of Bank Myna, Acridotheres ginginianus (latham) in Punjab". J. Bombay Nat. Hist. Soc. খণ্ড 71 (2): 305–308.\nঅন্যান্য উৎসসম্পাদনা কৰক\nৱিকিমিডিয়া কমন্সত গাং শালিকা সম্পৰ্কীয় মিডিয়া ফাইল আছে।\nDhindsa, MS (1980). "Bank Myna Acridotheres ginginianus (Latham): A good predator of House-Flies, Musca domestica L.". Science & Culture খণ্ড 46 (8): 294.\n"Note on the distribution of the Bank Myna in Eastern Bengal". Jour. Bengal Nat. Hist. Soc. খণ্ড 17 (4): 119. 1943.\nJior,RS; Dhindsa,Manjit S; Toor,HS (1995). "Nests and nest contents of the Bank Myna Acridotheres ginginianus". Tigerpaper খণ্ড 22 (1): 25–28.\nKhera,S; Kalsi,RS (1986). "Diurnal time budgets of the Bank Myna, Acridotheres ginginianus (Sturnidae) during prelaying, laying and incubation periods". Pavo খণ্ড 24 (1&2): 25–32.\n"Waking and roosting behaviour of the Bank Myna,Acridotheres ginginianus, in Chandigarh and surrounding areas". Pavo খণ্ড 24 (1&2): 55–68. 1986.\nParasara,UA; Parasharya,BM; Yadav,DN (1991). "Studies on the nestling food of the Bank Myna Acridotheres ginginianus (Latham)". Pavo খণ্ড 28 (1&2): 37–42.\nParasharya,BM; Dodia,JF; Mathew,KL; Yadav,DN (1996). "The role of birds in the natural regulation of Helicoverpa armigera Hubner in wheat". Pavo খণ্ড 34 (1&2): 33–38.\n"https://as.wikipedia.org/w/index.php?title=গাং_শালিকা&oldid=147140"ৰ পৰা অনা হৈছে\nLast edited on 18 March 2015, at 20:18\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=32949।\nএই পৃষ্ঠাখন ১৮ মাৰ্চ, ২০১৫ তাৰিখে ০১:৪৮ বজাত অন্তিম সংশোধন কৰা হৈছিল।


কোনে অপহৰণ কৰিলে সহস্ৰজনৰ প্ৰেৰণাৰ উৎস সোণাৰীৰ প্ৰিন্সি গগৈক? – News Time Assam by Pratham Khabar\nঘৰ/অসম/কোনে অপহৰণ কৰিলে সহস্ৰজনৰ প্ৰেৰণাৰ উৎস সোণাৰীৰ প্ৰিন্সি গগৈক?\nতেতিয়ালৈকে সকলো ঠিকেই আছিল। কিন্তু তাৰপিছতে সলনি হ'ল কাহিনী। স্বামীগৃহত নহয়, গুৱাহাটীৰ ভাড়াঘৰত প্ৰিন্সি গগৈ। প্ৰিন্সিৰ অভিযোগ-'মোক অপহৰণ কৰি নিছিল পৰাগ দাসে'।\n0 13,128 1 মিনিট পঢ়া\nসহস্ৰজনৰ সাহসৰ প্ৰতীক প্ৰিন্সি। জীৱনক লৈ অসন্তুষ্ট হৈ জীৱন অতিবাহিত কৰিব নিবিচৰা সকলৰো প্ৰেৰণাৰ উৎস প্ৰিন্সি। জীৱনৰ সকলো বাধা-বিঘিনিক নেওচি আকাশত উৰাৰ সপোন দেখা প্ৰিন্সি অসমবাসীৰ বাবে কোনো অচিনাকী মুখ নহয়।\nসোণাৰীৰ অত্যন্ত মেধাৱী, প্ৰতিভাসম্পন্ন প্ৰিন্সি গগৈৰ কথা আমি সকলোৱে জানো। কিন্তু শেহতীয়াকৈ পোহৰলৈ আহিছে প্ৰিন্সি গগৈৰ লগত জড়িত অন্য এক ঘটনা।\nঅপহৃত প্ৰিন্সি গগৈ। কৰ্মস্থলী নেমকেয়াৰৰ পৰাই প্ৰিন্সিক অপহৰণ কৰি নিলে হাস্পতালতে কৰ্মৰত এজন যুৱকে। নিচাসক্ত পানীয় খুৱাই অচেতন কৰি গহপুৰলৈ লৈ যোৱা হ’ল প্ৰিন্সিক। এই অভিযোগ প্ৰিন্সি গগৈৰ।\nগহপুৰতে যুৱকজনৰ সৈতে বিবাহো সম্পন্ন হ’ল যুৱতীগৰাকীৰ। ছ’চিয়েল মিডিয়াত ভাইৰেল হ’ল ন-কইনা প্ৰিন্সি গগৈ আৰু স্বামীৰ ফটো। সকলোৱে আদৰি ল’লে প্ৰিন্সিৰ বিবাহ। পিতৃ-মাতৃৰ সমৰ্থনত বিবাহপাশত আৱদ্ধ হোৱাৰ কথাও ব্যক্ত কৰিলে প্ৰিন্সিয়ে। সুখী প্ৰিন্সি, সুখী তেওঁৰ স্বামী।\nতেতিয়ালৈকে সকলো ঠিকেই আছিল। কিন্তু তাৰপিছতে সলনি হ’ল কাহিনী। স্বামীগৃহত নহয়, গুৱাহাটীৰ ভাড়াঘৰত প্ৰিন্সি গগৈ। প্ৰিন্সিৰ অভিযোগ-‘মোক অপহৰণ কৰি নিছিল পৰাগ দাসে’।\nঅৱশ্যে, পৰাগ দাসৰ বিষয়ে জানিবলৈ আপোনালোকক অন্য এক কাহিনী ক’ব লাগিব। গহপুৰৰ ঘাহীগাঁৱৰ যুৱক পৰাগ দাস। গুৱাহাটীত Sound Engineering পঢ়ি আছিল পৰাগে। ৬ মাহ পূৰ্বেই ফেচবুকৰ জৰিয়তে সোণাৰীৰ প্ৰিন্সিৰ সৈতে চিনাকি হৈছিল গহপুৰৰ পৰাগ। ফেচবুকতে প্ৰেমৰ এক সু-সম্পৰ্ক চলি আছিল দুয়োৰে মাজত ৷ দুয়োৰে মাজত গভীৰ ভাৱে চলিছিল কথা-বতৰা। অৱশেষত সিদ্ধান্ত লৈছিল দুয়োৱে-চিৰজীৱন একেলগে থকাৰ।\nকিন্তু হঠাৎ সলনি হ’ল প্ৰিন্সিৰ মন। দুদিন আগলৈকে স্বামীৰ সৈতে সুখত থকা যুৱতীগৰাকীয়ে পৰাগ দাসৰ বিৰুদ্ধে অভিযোগ তোলাত এতিয়া অবাক হৈ পৰিছে সকলো। পিছে, এই ঘটনা অপহৰণ নহয় বুলি দাবী পৰাগ দাসৰ। দুয়োজনৰ ইচ্ছা অনুসৰি বিবাহপাশত আৱদ্ধ হৈছিল প্ৰিন্সি-পৰাগ। আনকি পৰিয়ালৰ লোকেও এয়া অপহৰণ নহয় বুলি দাবী কৰিছে।\nঅৱশ্যে, প্ৰিন্সি গগৈৰ অপহৰণৰ আঁৰত আচলতে কি ৰহস্য লুকাই আছে, সেয়া পৰৱৰ্তী সময়তহে পোহৰলৈ আহিব।\nAssam Assam Police Guwahati Kidnap Princy Gogoi\nপুত্ৰৰ হাতত নিথৰ পিতৃ, কাঠৰ টুকুৰাৰে পিতৃক মৰিয়াই মৰিয়াই হত্যা কৰিলে ঘাতক পুত্ৰই...


পৰিয়াল (জীৱবিদ্যা) - অসমীয়া ৱিকিপিডিয়া\nএই পৃষ্ঠাখন পৰিয়াল (জীৱবিদ্যা)ৰ বিষয়ে। আন ব্যৱহাৰৰ বাবে পৰিয়াল (দ্ব্যৰ্থতা দূৰীকৰণ পৃষ্ঠা) চাওক।\nপৰিয়াল (ইংৰাজী: family, ফেমিলি, লেটিন: familia, বহুবচন familiae), জীৱবৈজ্ঞানিক শ্ৰেণীবিভাজন ত বৰ্গ আৰু গণৰ মাজৰ এটা বৰ্গীয় স্থান। পৰিয়ালক কেইবাটাও সৰু সৰু গণ হিচাপে ভাগ কৰা হয়, যদিও কেতিয়াবা উপপৰিয়ালৰ দৰে উপগোটটো ভাগ কৰা হয়। সাধাৰণতে, পৰিয়ালৰ কোনো সাধাৰণ সদস্যৰ নামেৰেও পৰিয়াল এটাৰ নামকৰণ কৰা পৰিলক্ষিত হয়, যেনে- 'ৱালনাট' আৰু 'হিকৰি' গছবোৰ 'যোগ্লানডেচিয়া' পৰিয়ালৰ অন্তৰ্গত যাক 'ৱালনাট পৰিয়াল' বুলিও কোৱা হয়।\nজীৱজগতৰ বৰ্গীকৰণ তালিকা, পৰিয়াল, বৰ্গ আৰু গণৰ মাজৰ এটা বৰ্গীয় স্থান।\nপৰিয়ালৰ নামকৰণ কৰোঁতে কিছুমান আন্তঃৰাষ্ট্ৰীয় ক'ড মানি চলা হয়।\nভেঁকুৰ, শেলাই, আৰু উদ্ভিদৰ নামকৰণ কৰোঁতে পৰিয়ালৰ নামবোৰ "-আচিয়া"ৰে সামৰণি মৰা হয়, অৱশ্যে ব্যতিক্ৰম নথকা নহয়।\nপ্ৰাণীবিজ্ঞানত, প্ৰাণী সমূহৰ পৰিয়ালৰ নামকৰণ কৰোঁতে নামৰ অন্তত "-ইডি" যোগ কৰা হয়।\nপৰিয়াল শব্দটো ফ্ৰান্সৰ উদ্ভিদবিদ পিৰে মগ্নলে তেওঁৰ, Prodromus historiae generalis plantarum, in quo familiae plantarum per tabulas disponuntur (১৬৮৯)ত প্ৰথম ব্যৱহাৰৰ কৰিছিল।\nকেৰলাছ লিনিয়াছে তেওঁৰ ফিলচফিয়া বটেনিকাত (১৭৫১) উদ্ভিদৰ প্ৰধান গোট: বৃক্ষ, herb, ঢেকীয়া, palm, আদিক বুজাবলৈ ফেমিলিয়া শব্দটো ব্যৱহাৰৰ কৰিছিল।\nজীৱবিজ্ঞানত, পৰিয়াল বৰ্গ আৰু গণৰ মাজৰ এটা বৰ্গীয় স্থান বুলি পিৰে আন্দ্ৰে লেট্ৰিলে তেওঁৰ, Précis des caractères génériques des insectes, disposés dans un ordre naturel (১৭৯৬)ত উল্লেখ কৰিছিল। তেওঁ "পতংগ"ৰ সকলো বৰ্গকে নহয়, কিন্তু কিছুমান পৰিয়াল হিচাপে ভাগ কৰিছিল (তাৰে কিছুমানৰ নামকৰণ কৰা হোৱা নাছিল)।\nপৰিয়ালবোৰক বিৱৰ্তনিক, জীৱাশ্মীয় আৰু জেনেটিক অধ্যয়নত ব্যৱহাৰ কৰিব পাৰি, কাৰণ গণ আৰু প্ৰজাতিৰ দৰে নিম্ন বৰ্গীয় স্থান সমূহতকৈ সিহঁত অধিক স্থায়ী।\n↑ McNeill, J.; Barrie, F.R.; Buck, W.R.; Demoulin, V.; Greuter, W.; Hawksworth, D.L.; Herendeen, P.S.; Knapp, S.; Marhold, K.; Prado, J.; Prud'homme Van Reine, W.F.; Smith, G.F.; Wiersema, J.H.; Turland, N.J.. Article 18. A.R.G. Gantner Verlag KG. ISBN 978-3-87429-425-6. http://www.iapt-taxon.org/nomen/main.php?page=art18। আহৰণ কৰা হৈছে: 16 March 2014.\n↑ International Commission on Zoological Nomenclature (1999). "Article 29.2. Suffixes for family-group names". International Code of Zoological Nomenclature (Fourth Edition সম্পাদনা). International Trust for Zoological Nomenclature, XXIX. পৃষ্ঠা. 306. http://iczn.org/iczn/index.jsp.\n↑ Sarda Sahney, Michael J. Benton & Paul A. Ferry (2010). "Links between global taxonomic diversity, ecological diversity and the expansion of vertebrates on land" (PDF). Biology Letters খণ্ড6(4): 544–547. doi:10.1098/rsbl.2009.1024. PMID 20106856. PMC 2936204. http://rsbl.royalsocietypublishing.org/content/6/4/544.full.pdf+html.\n↑ Sarda Sahney & Michael J. Benton (2008). "Recovery from the most profound mass extinction of all time" (PDF). Proceedings of the Royal Society B: Biological Sciences খণ্ড 275 (1636): 759–765. doi:10.1098/rspb.2007.1370. PMID 18198148. PMC 2596898. http://journals.royalsociety.org/content/qq5un1810k7605h5/fulltext.pdf.\n"https://as.wikipedia.org/w/index.php?title=পৰিয়াল_(জীৱবিদ্যা)&oldid=235949"ৰ পৰা অনা হৈছে\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=37321।


daughter-said-bald-to-her-step-father-after-that-he-killed-her-in-ujjain-madhya-pradesh-skd– News18 assam\nকাজিয়াৰ মাজতে জীয়ৰীয়ে দেউতাকক ক'লে ‘তপা’! তাৰ পিছত দেউতাকে যি কৰিলে, শুনিলে গাৰ নোম শিয়ৰি উঠিব\nদুদিন পূৰ্বে সংঘটিত হোৱা যুৱতী হত্যা সম্পৰ্কত এক ডাঙৰ তথ্য পোহৰলৈ আনিছে মধ্য প্ৰদেশ আৰক্ষীয়ে।\nকিমান নৃশংস হ'ব পাৰে মানুহ! তেনেই সাধাৰণ এষাৰ কথাৰ বাবেই কেনেদৰে জীয়াই থকাৰ অধিকাৰো কাঢ়ি ল'ব পাৰে আন এগৰাকী ব্যক্তিৰ? এনেই এক শিহৰণকাৰী ঘটনা সংঘটিত হৈছে মধ্য প্ৰদেশৰ উজ্জেইনৰ নাগদাত।\nদুদিন পূৰ্বে সংঘটিত হোৱা যুৱতী হত্যা সম্পৰ্কত এক ডাঙৰ তথ্য পোহৰলৈ আনিছে মধ্য প্ৰদেশ আৰক্ষীয়ে। আৰক্ষীয়ে প্ৰকাশ কৰিছে যে যুৱতীগৰাকীৰ সতীয়া দেউতাকে হত্যা কৰিছে জীয়ৰীক। দেউতাক আৰু জীয়ৰীৰ মাজত প্ৰায়েই বিবাদৰ সৃষ্টি হয় আৰু দুদিন পূৰ্বেও দুয়োৰে মাজত সৃষ্টি হৈছিল বিবাদ।\nসেই দিনটোতে যুৱতীগৰাকীয়ে কাজিয়াৰ মাজতে দেউতাকক টকলা বুলি কৈ দিছিল আৰু এই কথা শুনি খঙত অগ্নিশৰ্মা হৈ পৰা দেউতাকে জীয়ৰীক ইটাৰে প্ৰচণ্ড জোৰেৰে মূৰত আঘাত কৰিছিল। ইয়াৰ ফলতে ঘটনাস্থলীতে দেউতাকৰ হাততে মৃত্যুক সাবটি লয় সোণালী নামৰ যুৱতীগৰাকীয়ে। কিন্তু চতুৰ দেউতাকে নিজে হত্যা কৰি সোণালীৰ হত্যা সম্পৰ্কত আৰক্ষীক বিপথে পৰিচালিত কৰে আৰু সোণালীৰ স্বামীৰ বিৰুদ্ধে হত্যাৰ অভিযোগ দাখিল কৰে।\nনাগদাৰ পুৰণি বাছ ষ্টেণ্ড গোল্ডেন লজত সংঘটিত যুৱতীৰ হত্যাৰ তদন্ত কৰি মৰণোত্তৰ পৰীক্ষাৰ প্ৰতিবেদন আৰু শক্তিশালী প্ৰমাণৰ পিছত চিএছপি মনোজ ৰত্নাকৰ আৰু আৰক্ষী থানাখনৰ মুখ্য আৰক্ষী বিষয়া শ্যামচন্দ্ৰ শৰ্মাই গোচৰটোৰ সকলো তথ্য দাঙি ধৰি কয় যে পিতৃ মানসিং গুৰ্জাৰে জীয়ৰী সোণালীক তাইৰ অভব্য আচৰণৰ বাবেই হত্যা কৰে।\nআন দিনৰ দৰেই ঘটনাটো সংঘটিত হোৱাৰ দিনাও যেতিয়া পুৱা অভিযুক্ত মানসিঙে পত্নীক পাচলি দোকানত থৈ পানী ল'বলৈ আহিছিল, সেই সময়তে সোণালীৰ সৈতে তেওঁৰ মতানৈক্য হয় আৰু সোণালীয়েও তেওঁক টকলা বুলি কৈছিল। অভিযুক্ত দেউতাকে খং নিয়ন্ত্ৰণ কৰিব নোৱাৰি ইটাৰে সোণালীৰ মূৰত আক্ৰমণ কৰিছিল, তাৰ ফলতেই মৃত্যু হৈছিল সোণালীৰ।\nউল্লেখযোগ্য যে দুদিন পূৰ্বে পিতৃৰ বাসগৃহত সোণালীৰ মৃতদেহ কোঠাত পোৱা গৈছিল আৰু এই ঘটনাত পূৰ্বৰ পৰাই পৰিয়াল জড়িত থকাৰ সন্দেহ কৰা হৈছিল। মৃত যুৱতীগৰাকীৰ স্বামী আৰু পিতৃ দুয়োগৰাকীকে সন্দেহৰ আৱৰ্তত ৰখা হৈছিল। দুয়োকে আৰক্ষীয়ে জিম্মাত ৰখাৰ লগতে নিৰন্তৰভাৱে সোধা–পোছা অব্যাহত ৰাখিছিল। যদিও মৰণোত্তৰ পৰীক্ষাৰ প্ৰতিবেদন আৰু তথ্যৰ ওপৰত ওপৰত ভিত্তি কৰি আৰক্ষীয়ে প্ৰকৃত অভিযুক্তৰ সন্ধান লাভ কৰিছিল।


The Radio Guy ত সংযোজিত গীত 'কৈ দিয়ানা' ৰ মুক্তিৰ সাল-সলনিঃ | Rupaliparda.com\nKC Digital Films ৰ বেনাৰত সদ্যমুক্তিপ্ৰাপ্ত ‘The Radio Guy’ চুটি ছবিখনে আপোনালোককো আকৰ্ষণ কৰিবলৈ সক্ষম হৈছিল। নহয়নে? চুটি ছবিখনে এক সুকীয়া আমেজ প্ৰদান কৰিছিল দৰ্শক সমাজত। সমুজ্জল কাশ্যপৰ পৰিচালনাৰে নিৰ্মিত চুটি ছবিখনত শশাংক সমীৰে অভিনয়েৰে যি সুন্দৰ উপস্থাপন কৰিলে সেয়া বৰ্তমানেও জনসাধাৰণৰ মানসপাটত। এই চুটি ছবিখনতে সংযোজিত গীত ‘কৈ দিয়ানা’ ক নতুনকৈ মুকলি কৰি দিয়াৰ পৰিকল্পনা কৰিছিল উক্ত প্ৰযোজনা গোষ্ঠীটোৱে। গীতটিত কথা শশাংক সমীৰৰ লগতে এই গীতটিত আন দুগৰাকী ৰাষ্ট্ৰীয় প্ৰেক্ষাপটত জিলিকি থকা অসম সন্তান জড়িত হৈ আছে। সংগীত কৰিছে হৰজিৎ দিয়াজৰ লগতে ইয়াত কণ্ঠদান কৰিছে জয় বৰুৱাই। অভিনয় কৰিছে শশাংক সমীৰ আৰু প্ৰিয়ংকা ভৰালীয়ে। কিন্তু, শেহতীয়াকৈ গীতটিৰ মুক্তিৰ তাৰিখ সাল-সলনি কৰি সামাজিক দায়বদ্ধতাৰ প্ৰতিচ্ছবি দাঙি ধৰিছে। তেওঁ কয় যে, “আমি কিছুদিনৰ আগৰ পৰাই আপোনাক কৈ আহিছিলো যে KC DIGITAL FILMS নিৱেদিত আমাৰ শেহতীয়াকৈ আগবঢ়োৱা আপোনালোক সকলোৰে অভূতপূৰ্ব সহাৰি লাভ কৰা “THE RADIO GUY” নামৰ চুটি ছবিখনৰ একমাত্ৰ গীতটিৰ Music Videoটি আজি ১০ ছেপ্টেম্বৰ ২০২১ তাৰিখে বিয়লি ৫ বজাত মুকলি কৰি দিম । কিন্তু আজি আমাৰ সকলোৰেই ভাৱ হৈছে যে এয়া যেন আমাৰ গীত, ছবি, নাট ইত্যাদি সমূহ মুক্তি দিয়াৰ সময় নহয়। যোৱা দুদিনৰ আগতে মাজুলীৰ কমলাবাৰী আৰু যোৰহাটৰ নিমাতী ঘাটৰ মাজৰ জলপৰিবহনত সংঘটিত দুৰ্ঘটনাটোত আমি সকলোৱেই অতিকৈ মৰ্মাহত হৈ পৰিছো। অকালতে হেৰুৱা ৰঙাচাহী মহাবিদ্যালয়ৰ অধ্যাপিকা পৰিমিতাৰ বিয়োগৰ লগতে এতিয়াও নিখোজ হৈ থকা লোকসকল আৰু আঘাতপ্ৰাপ্ত শিশু সকলৰ হৃদয় বিদাৰক এই সময়ে আমাক অসহায় কৰি তুলিছে।\nA post shared by SASANKA SAMIR (@sasanka_samir_official)\nতেওঁ আগলৈ কয় যে, “এই নিৰুপায় সময়ত আমাৰ আজিৰ মুক্তি লভিব লগীয়া “কৈ দিয়া না” গীতটি স্থগিত ৰাখিছোঁ আৰু অনাগত সময়ত ইয়াৰ খবৰ জনোৱাৰ প্ৰতিশ্ৰুতি দিছোঁ। শোকসন্তপ্ত পৰিয়াললৈ আমাৰ সমবেদনা জ্ঞাপনৰ লগতে এতিয়ালৈকে নিখোজ হৈ থকা সকলো লোক ভালে ভালে ঘৰলৈ উভতি অহাৰ বাবে ঈশ্বৰৰ ওচৰত প্ৰাৰ্থনা জনাইছোঁ।”\nAssamese Latest Short Film Assamese Short Film KC Digital Films Koi Dia Na The Radio Guy\n“ধাগা য়ে তুতে না” গীতটি এতিয়াও কিমান গৰাকী শ্ৰোতাৰ হৃদয়ত ঠাই বনাবলৈ সক্ষম হৈছে বাৰু! আচলতে, এয়া সঁচা কথা যে আমি প্ৰত্যেকে সেই বিশেষ গীতটি শুনিবলৈ অহৰহ প্ৰয়াস কৰিছো; গীতটিৰ কথা তথা কণ্ঠই আমাক ইমান বেছিকৈ আপ্লুত...


৫৬ ইঞ্চিৰ বহল বুকুত চোক কম, হাৱা বেছি! | Asom Live 24\nচুবুৰীয়া দেশে কিয় ৰঙাচকু দেখুৱাইছে?\nস্বাধীনতাৰ পাছৰে পৰা যিমানগৰাকী প্ৰধানমন্ত্ৰীৰ বিষয়ে পঢ়িছো আৰু মোৰ ৪৮ বছৰীয়া জীৱনকালত যিকেইগৰাকী প্ৰধানমন্ত্ৰীক দেখিছো বা শুনিছো সকলোৰে ঊৰ্ধ্বত বর্তমানৰ প্ৰধানমন্ত্ৰী নৰেন্দ্ৰ মোদী ডাঙৰীয়া। মই ঊৰ্ধ্বত বুলি এই কাৰণেই ক’ব বিচাৰিছো, কাৰণ কোনো প্ৰধানমন্ত্ৰীৰে একমাত্ৰ উদ্দেশ্য কেৱল ‘বিৰোধীমুক্ত’ ভাৰতবৰ্ষ গঢ়া নাছিল। বাকীসকলৰ কথা আজি নকওঁ। যি মুহূর্তত এগৰাকী গণতন্ত্ৰৰ সর্বোচ্চ পদাধিকাৰীৰ লক্ষ্য আৰু উদ্দেশ্য কেৱল বিৰোধীমুক্ত ভাৰত গঢ়া, তেতিয়াই আমি বুজিছিলো যে গণতন্ত্ৰৰ হত্যা আৰম্ভ হ’ল। ভাৰতৰ দৰে বৈচি‍ত্ৰ্যৰ মাজত ঐক্য- ভিন্নতাক একতাৰ দোলেৰে একত্ৰিত কৰি বিশ্ব দৰবাৰত ভাৰতবর্ষক বাকী ৰাজনৈতিক নেতাসকলে সভ্যতাৰ নিদর্শন হিচাপে আজি ইমান বছৰে ৰাজনীতিৰ ঊৰ্ধ্বত পৰিচয় কৰাই আহিছিল। তেনে সন্ধিক্ষণত আজি কিন্তু মাননীয় প্ৰধানমন্ত্ৰীজনে বিশ্ব দৰবাৰত আৰু ভাৰবর্ষৰ জনসাধাৰণৰ মাজত এখন জিদভৰা, বিৰোধী বনাম বিজেপি বিদ্বেষেৰে মানুহক এক শংকা আৰু উত্তেজনাৰ মাজলৈ ঠেলি দিলে।\nএতিয়া আহো মূল বিষয়লৈ। বিগত সময়বোৰতো আন আন প্ৰধানমন্ত্ৰীসকলো বিদেশলৈ গৈছিল। বৈদেশিক চুক্তি স্বাক্ষৰিত হৈছিল। কিন্তু কেমেৰা লৈ বিদেশত নিজৰ জনপ্ৰিয়তা বৃদ্ধিৰ বাবে কচৰৎ কৰা হোৱা নাছিল। ধৰি ল’লো, আমাৰ আগৰ প্ৰধামন্ত্ৰীসকল বিফল প্ৰধানমন্ত্ৰী আছিল। তেনেস্থলত গোটেই বিশ্বৰ প্ৰিয়ভাজন প্ৰধামন্ত্ৰী হিচাপে প্ৰতিষ্ঠা কৰিব বিচৰা প্ৰধানমন্ত্ৰীগৰাকীৰ দেশখনৰ চাৰিওসীমা কিয় আজি চীন, নেপাল, ম্যানমাৰৰ দৰে চুবুৰীয়া আটাইবোৰ দেশে আগুৰি ধৰিছে। য’ত আন আন দেশে ভাৰতৰ মেপ সলনি কৰি ভাৰতবর্ষক হুংকাৰ দিছে। তেনেস্থলত মোদী ডাঙৰীয়াই কেৱল চীনা app নিষিদ্ধ কৰি বাঃ বাঃ ল’লেই হ’বনে? সাধাৰণ কথা, পৃথিৱীত এনে এজন ব্যক্তিৰ উদাহৰণ নাই, যাক সকলোৱে সকলো সময়ৰ বাবে ভাল পায় বা গ্ৰহণযোগ্য হয়। তেনেস্থলত কেৱল ৰাইজৰ ধন খৰচ কৰি গোটেই বিশ্বৰ প্ৰিয়ভাজন বুলি প্ৰচাৰ চলোৱাৰ প্ৰয়োজন ক’ত?\nচীনৰ ৰাষ্ট্ৰপতি জিং পিঙৰ লগত ৮/৯ বাৰ বৈঠক কৰাৰ পাছতো কিয় চীনে ভাৰতক ৰঙাচকু দেখাবলৈ সাহস কৰিলে? চীন নালাগে, নেপাল-ম্যানমাৰৰ দৰে সৰু দেশেও ভাৰতক ৰঙাচকু দেখুৱাবলৈ কুণ্ঠাবোধ নকৰা হ’ল। কাৰণ সকলোৱে বুজি উঠিছে। নৰেন্দ্ৰ মোদী ডাঙৰীয়াৰ ৫৬ ইঞ্চিৰ বহল বুকুত চোক কম, হাৱা বেছি!\nপ্ৰধানমন্ত্ৰী ডাঙৰীয়াই যেতিয়ালৈ কেৱল কেমেৰাৰ বাবে কাম কৰিব, সেই কামত দেশৰ ভৱিষ্যতৰ বাবে হ’বলগীয়া একো নাথাকিব। কাৰণ কেমেৰাৰৰ আগত Action আৰু কেমেৰাৰ পাছত Action ৰাইজে বুজে আৰু বুজিছেই।\nআপুনি কৈছে, চীনা সামগ্ৰী বর্জন কৰক। চীনা সামগ্ৰী বজাৰত আমি জনাত মনে মনে আহিব নোৱাৰে। এই সামগ্ৰীসমূহ আনিবলৈ ভাৰত চৰকাৰৰ অনুমতিৰ প্ৰয়োজন। ভাৰত চৰকাৰে আমদানি কৰা বন্ধ কৰিলে আমি বজাৰত এই সামগ্ৰী পাম ক’ত আৰু কিনিম কেনেকৈ? কেৱল সাধাৰণ মানুহক আবেগিক কৰি হৈ-চৈ কৰিয়েই এখন দেশ চলাব নোৱাৰি। পাকিস্তানৰ দৰে দুৰ্বল দেশ এখনক ৰঙাচকু দেখাই বৈতৰণী পাৰ হোৱাৰ কথা ভাবিলে নহ’ব।\nগোটেই দেশেই এতিয়া ভাবিবলৈ বাধ্য হৈছে যে আমাৰ প্ৰধানমন্ত্ৰীজনৰ Camera Crazeহে বেছি। আমেৰিকাৰ ৰাষ্ট্ৰপতি বাৰাক অ’বামা, ড’নাল্ড ট্ৰাম্প, চীনৰ ৰাষ্ট্ৰপতি জিং পিং আদি ৰাষ্ট্ৰপ্ৰধানসকল ভাৰত ভ্ৰমণলৈ আহিছিল। কিন্তু আমাৰ মাননীয় প্ৰধানমন্ত্ৰীৰ লেখীয়াকৈ ‘Howdy Modi’ৰ দৰে ‘জনপ্ৰিয়তা ৰেলী’ আয়োজন কৰাৰ মানসেৰে অহা নাছিল। তেওঁলোকৰ অন্তৰালত প্ৰধান বিষয়বস্তু আছিল বিশাল ভাৰতৰ বজাৰ দখল কৰা। ইয়াৰ পৰিৱর্তে আমাৰ প্ৰধানমন্ত্ৰীৰ প্ৰধান লক্ষ্য আৰু উদ্দেশ্য সুকীয়া- দেশ গৌণ, নিজৰ প্ৰচাৰ মুখ্য।\nবর্তমান ক’ৰোনাৰ দোহাই দি দেশৰ আর্থিক অৱস্থা দুর্বল বুলি ক’লেই নহ’ব। ক’ৰোনাৰ আগতেই দেশৰ GDP-4.5 লৈ অৱনমিত হৈছিল।\nচীনৰ লগত যুদ্ধ কৰিবলৈ পুনৰ যুদ্ধ বিমান ক্ৰয় কৰাৰ বিষয়ত আমাৰ আপত্তি কৰিবলগীয়া একো নাই। কাৰণ এখন দেশ নিৰাপত্তাৰ ক্ষেত্ৰত সদা সষ্টম হৈ থাকিব লাগিব। কিন্তু প্ৰধানমন্ত্ৰীৰ নামত ৫.৫ হাজাৰ কোটিটকীয়া বিমান ক্ৰয় কৰাটো আমাৰ দৰে বর্তমান GDP-2.2 লৈ অৱনমিত হোৱা দেশ এখনৰ বাবে কিমান সমীচীন?\nৰাইজ সজাগ নহ’লে আৰু কথাবোৰ বুজিবলৈ চেষ্টা নকৰিলে যেনেকৈ সকলো ৰাজহুৱা সম্পদৰ ব্যক্তিগতকৰণ হৈছে, তেনেকৈ ভাৰতৰ জনগণ মানসিকভাৱে বিকলাংগ হ’বলৈ বেছি দিন নালাগিব। দেশৰ প্ৰধানমন্ত্ৰীজনে দেশৰ নাগৰিকক বিৰোধী বুলি গণ্য কৰাৰ আগতে আপোন দেশৰ জনসাধাৰণ বুলি জনকল্যাণৰ হকে কাম কৰাৰ মানসিকতা গ্ৰহণ কৰক।\n(লেখিকা মীৰা বৰঠাকুৰ এগৰাকী ৰাজহুৱা কৰ্মী)\nTags: asom live 24meera borthakur\nক’ৰোনা ৰোগীৰ সংবাদমেল\nকেনে আছে অখিল গগৈ ? কি কয় GMCHৰ অধীক্ষকে?


Download and installaunicode font (Click here to download), if your system does not support Assamese text. জুনুকাগঙাটোপ টোকোৰা আৰু চিতল বৰাগী মেকুৰীবুঢ়া আৰু শিয়ালৰাজহাঁহ আৰু কাউৰীবান্দৰ আৰু শিয়ালবুঢ়ী আইৰ সাধু চিলনীৰ জীয়েকৰ সাধুচম্পাৱতীঢোঁৰাকাউৰী আৰু টিপচী চৰাইদীঘলঠেঙীয়াএজনী মালিনী আৰু এজোপা ফুলগঙাটোপ লটকনমেকুৰীৰ জীয়েকৰ সাধুসৰবজানতেলীয়াসাৰেং আৰু ফেচুতীখৰ আৰু চুটিবাই নুমলীয়া পোকুকুৰীকণাতেজীমলাঔ-কুঁৱৰীবুধিয়ক শিয়ালবুঢ়া-বুঢ়ী আৰু শিয়ালএটা শিঙৰা মাছৰ কথাএটা বলী মানুহবাঘ আৰু কেঁকোৰাৰ সাধুতুলা আৰু তেজাকটা যোৱা নাক, খাৰণি দি ঢাকজৰদ্‌গৱ ৰজাৰ উপাখ্যানপানেশৈজোঁৱাইৰ সাধুভেকুলীৰ সাধুতাৱৈয়েকৰ সাধুলখিমী তিৰোতাদুই বুধিয়ককাঞ্চনী\tভুচুং পহুজুনুকাবুঢ়া আৰু শিয়াল বাখৰ বাখৰককাদেউতা আৰু নাতিল'ৰাকুৰুৱাচৰাই আৰু বামুণৰ সাধুএক হাতী আৰু ফেঁচাৰ কথাবৰচোৰ বুঢ়া-বুঢ়ীয়ে বগৰিগুটি ৰোৱাৰাক্ষস পণ্ডিততিনিজন ডেকা পণ্ডিতদেৱাঙ্গভূষণ বস্ত্ৰকণ আৰু মনবত্ৰিশ লক্ষণীয়া দৰা-কন্যা বামুণ আৰু বামুণীঅবুজ ৰজাৰ বিবুজ মন্ত্ৰীবামুণৰ ভাগ্যভূত আৰু বাঢ়ণীশাঁখিনা আৰু শাঁখিনীএক সন্ন্যাসীৰ কথাএটা বুঢ়া আৰু পাঁচ পুতেক ৰাক্ষস পণ্ডিতৰাজমন্ত্ৰী আৰু নাপিতকণা আৰু কুঁজা কথাবাহী বুঢ়া নিমাতী কন্যা নোমল আৰু সোণপাহী পেট-ভাতুৰ কথা শিয়াল পগলাৰজাৰ ল’ৰা আৰু শিয়ালসোণ-বৰিষ ৰজা বেটুকোঁৱৰছয় সখিয়েক,এক ৰাক্ষসীদুই ৰাজপুত্ৰ কাঞ্চনী\tএক বুঢ়াৰ সাতোটা পুতেক আছিল৷ বুঢ়াই পুতেকহঁতৰ সুখ-সন্তোষ দেখিবলৈ নাপালে৷ পুতেক আটাই কেইটাই খাব-খুটিব পৰা হোৱাৰ আগেয়ে বুঢ়া মৰি গল৷ বুঢ়ীয়ে ছয়োটালৈ ছোৱালী বিয়া কৰাই আনি অলপমান সুখ-সন্তোষৰ মুখ দেখিছিল কিন্তু তেনেতে তায়ো মৰিল৷ মাক মৰাৰ পিচত ককায়েকহঁত সাটোওটা মিলা-প্ৰীতিৰে একেলগে আছিল৷ সিহঁতৰ ভিতৰত নুমলীয়াটো ল’ৰা দেখিবলৈ বৰ মোহ লগা আৰু কথায়ো-বাৰ্তায়ো ভাল আছিল, সেইদেখি ছয়োটা ককায়েকে তাক বৰ মৰম কৰিছিল৷ ককায়েকহঁতে নিজৰ নিজৰ ঘৈণীয়েকহঁতক সিহঁতৰ ধন-বস্তুৰে গৰাকিনী নাপাতি চতুৰ নুমলীয়া ভায়েকক হে গৰাকী পাতিছিল, সেইদেখি বৌয়েকহঁতে পেটে পেটে তাক সমূলি দেখিব নোৱাৰা হৈছিল৷ নুমলীয়া দেওৰেকে কোনো বস্তু উলিয়াই নিদিলে বৌৱেকহঁতে কুটা এগছকো নাপাইছিল আৰু কাকো একো দিব নোৱাৰিছিল৷ যদিও বৌৱেকহঁতে তাক সমূলি দেখিব নোৱাৰিছিল, তথাপি গিৰিয়েকহঁতৰ ভয়ত কেতিয়াও কোনো কথাতে সিহঁতে তাক হেচটেপ কৰিব নোৱাৰিছিল৷\nএইদৰে কিছুকাল যোৱাৰ পিছত, এদিন মাগনী বুঢ়ী এজনী সিহঁতৰ ঘৰলৈ চাউল মাগিবলৈ আহিছিল৷ নুমলীয়া দেওৰেক সেই সময়ত ঘৰত নথকা বাবে বৌৱেকহঁতে মাগনী বুঢ়ীক চাউল এমুঠি দিব নোৱাৰি তাইক কলে, “বুঢ়া আই, আমাৰ দেওৰ কণ-বোপা কৰবালৈ ওলাই গৈছে, তেওঁ নাহিলে তোক চাউল কোনে উলিয়াই দিব? আমি দিব নোৱাৰোঁ৷ তেওঁ হে সকলো বস্তুৰে গৰাকী৷” বুঢ়ীয়ে এই কথা শুনি সিহঁতক কলে, “আইৰে আই৷ এইটো নো কি কথা? তহঁত ছজনী বোৱাৰী ঘৰত আছ, তহঁত ঘৰৰ ঘৈণী নহৈ মতা লৰাটো হে ধন-বস্তুৰ গৰাকী হল৷ এনে কথা দেখা শুনা নাইহে৷” সিহঁতে বুঢ়ীক কলে, “এৰা বাই, তই নেদেখিলে নুশুনিলেও, আমি কুটা এগছৰো গৰাকী নহওঁহঁক, কি কৰিবি৷ ককায়কহঁতে সৰু বোপাকহে গৰাকী পাতিছে৷” বুঢ়ীয়ে সিহঁতৰ মন বুজি কলে, “তহঁত নো ক’ৰ জাধলী তিৰোতা ঐ? তাক গৰাকী ভাঙি তহঁত গৰাকিনী নহৱ কিয়?” সিহঁতে কলে, “কেনেকৈ ভাঙিম বুঢ়ী বাই?” সিহঁতে কলে, “কেনেকৈ ভাঙিম বুঢ়ী বাই?” বুঢ়ীয়ে কলে, “মোৰ বুধি শুন যদি আজিয়েই ভাঙিব পাৰ৷” সিহঁতে বুঢ়ীৰ কথা শুনি বৰ আগ্ৰহেৰে বুঢ়ীৰ ওচৰ চাপি আহি বুঢ়ীক বুধি সুধিলত বুঢ়ীয়ে উঠি গৈ এটা কোট্‌কোৰা কাঁইট আনি মন্ত্ৰ মাতি জাৰি কাঁইটটো সিহঁতৰ হাতত দি কলে, “ আজি তহঁতৰ দেওৰ উভতি আহিলে, তহঁতৰ এজনীয়ে তাক ওচৰলৈ মাতি আনি তাৰ ওকণী চাওঁ বুলি বহুৱাই লৈ ওকণী চাই থাকোঁতে খপ্‌কৰে এই কাঁইটটো তাৰ কাণৰ সঁতাত মাৰি দি কুকুৰ হৈ যা বুলি কলেই সি কুকুৰ হৈ গুচি যাব আৰু তহঁত ঘৰৰ ঘৈণী হৈ ধন-বস্তুৰ গৰাকিনী হৈ সুখে-সন্তোষে থাকিব পাৰিবি৷” ইয়াকে কৈ বুঢ়ী গুচি গল৷ সিহঁতৰ নুমলীয়া দেওৰেক আহিলত সিহঁতে বুঢ়ীৰ বুধিমতে তাক ওকণী চাবলৈ বহুৱাই লৈ তাৰ কাণৰ সঁতাত কাঁইটটো মাৰি দি তাক কুকুৰ কৰিলে৷ সি এটা ভতুৱা কুকুৰ হৈ মনৰ দুখত ঘৰৰপৰা তেতিয়াই ওলাই গুচি গ’ল৷ গধূলি ককায়েকহঁতে আহি ভায়েকক নেদেখি, “কণবোপা কলৈ গ’ল?” বুলি ঘৈণীয়েকহঁতক সুধিলত “ আমি কব নোৱাৰোঁ” বুলি সিহঁতে উত্তৰ দিলে৷ ইয়াৰ পিচত ককায়েকহঁতে ভায়েকক অনেক বিচাৰি কতো নাপাই বেজাৰ অসন্তোষ কৰি থাকিল৷\nনুমলীয়া ভায়েকটো কুকুৰ হৈ অনেক দেশ ফুৰি ফুৰি শেহত এখন নগৰত ওলালগৈ৷ সেই নগৰতে এঘৰ মানুহ আছিল; সিহঁতৰ ল’ৰা-ছোৱালী, মিতিৰ-কুটুম কোনো নাছিল৷ মাথোন গিৰিয়েক আৰু ঘৈণীয়েক ৷ গিৰিয়েকে দিনৌ খাই বৈ কাম-কাজ বিচাৰি ওলাই যায় আৰু ঘৈণীয়েকে অকলৈ তাঁত-সূত বৈ ঘৰৰ বন-বাৰী কৰি থাকে৷ কুকুৰটো গৈ সিহঁতৰ ঘৰতে চাপিল৷ কৰবাৰপৰা কুকুৰটো ঘৰ চপা দেখি পো-পোৱালি নাইকিয়া গিৰিহঁতনীয়ে মৰমকৈ তাক এমুঠি পাতৰ ভাত খাবলৈ দিলে আৰু চেই চেই চুহ-চুহ নকৰি তাঁতশালতে পৰি থাকিবলৈ দিলে৷ সিও মৰম পাই তাতে থাকিবলৈ ধৰিলে৷\nগিৰিহঁতনীয়ে দিনৌ তাঁত বয় আৰু কুকুৰটো ওচৰতে পৰি থাকে৷ এদিন তাইৰ হাতৰ পৰা এবাৰ মাকোটো সৰি পৰিলত, তাই কুকুৰটোৰ ফালে চাই ধেমালিতে কলে, “তই মোৰ মাকোটো তুলি দিব নোৱাৰনে? অজাতৰীয়া মাকোডাল ঘনে ঘনে মোৰ হাতৰপৰা পৰি যায়, মই নো কিমান চাপৰি আনি থাকিম? দে মোৰ মাকোটো তুলি মোৰ বোপাই; লাগে যদি, মোৰ ছোৱালী হলে মই তোলৈকে তাইক বিয়া দিম৷” মানুহজনীৰ কথা শুনি কুকুৰটোৱে খপ্‌কৰে মাকোটো তুলি দিলে৷ মানুহজনীয়ে বিচুৰ্ত্তি হৈ ভাবিলে, “আও! ই কম কুকুৰ নহয় ! ই মানুহতকৈও গুণী৷ মোৰ কথাটো ই কেনেকৈ বুজিলে৷ মোৰ ছোৱালী নায়েই; হোৱা হলে এনেটো কুকুৰলৈকে বিয়া দিলেও একো হানি নাছিল৷”\nএই কথাৰ কেইমাহমান পিচত ঈশ্বৰৰ ইচ্ছাত মানুহজনীৰ ছোৱালী এজনী উপজিল৷ বাপেকে মৰম কৰি জীয়েকক নাম কাঞ্চনী ৰাখিলে৷ দিনক-দিনে ছোৱালীজনী ডাঙৰ হৈ আহিবলৈ ধৰিলে৷ তাই ৰূপে-গুণে তমস্কাৰ হল৷ কুকুৰটোও নিজৰ গুণত দিনক-দিনে গিৰিহঁত-গিৰিহঁতনীৰ বুকুত সোমাই আহিবলৈ ধৰিলে৷ কাঞ্চনীৰ বিয়া দিবৰ কাল পৰিলত, এদিন ঘৈণীয়েকে গিৰিয়েকক সেই মাকো পৰাৰ দিনৰ কথাটো কলে, “মোৰ ছোৱালী হলে, মই কুকুৰটোলৈ বিয়া দিম বুলি কৈছিলোঁ৷ সেইবাবেই হে মোৰ ছোৱালীজনীও হল কিজানি; নাইবা মোৰ পেটত ল’ৰা-ছোৱালীৰ হবৰ কোনো আগন্তুক নাছিল৷ এতেকে মই মোৰ কথামতে তালৈকে কাঞ্চনীক বিয়া দিম বুলি ভাবিলোঁ, তুমি কি বোলা?” গিৰিয়েক বৰ হোজা আৰু ধাৰ্ম্মিক মানুহ আছিল৷ সি উত্তৰ দিলে, “যদি তুমি তাৰ আগত তেনেকৈ কৈছিলা, তেনেহলে নিশ্চয় তোমাৰ কথা ৰাখিব লাগিব, নহলে আমাক পাপে চুব৷ আৰু সঁচাকৈ কবলৈ গলে, আমি এনেটো কুকুৰ আগেয়ে কতো দেখাও নাছিলো৷ সি মানুহতকৈও সাত-ছাৰ৷ এতেকে মোৰ মনেৰে আমাৰ কাঞ্চনীক তালৈ বিয়া দিয়াটো হে উচিত৷” এই বুলি বাপেকে জীয়েকক মাতি আনি সেই কথা কলত, জীয়েকে উত্তৰ দিলে, “তোমালোকৰ ইচ্ছামতে চলাটোৱেই হে মোৰ কৰ্ত্তব্য৷ আয়ে কুকুৰলৈকে যেতিয়া মোক বিয়া দিবলৈ সইত কৰি বান্ধ খাইছে, সেই সইত ৰাখিমেই ৰাখিম৷” জীয়েকৰ কথা শুনি মাক-বাপেকে সন্তোষ পাই তাইক কুকুৰলৈকে বিয়া দি দুয়োকো যতন কৰি খুৱাই-বুৱাই ঘৰতে ৰাখিলে৷\nকাঞ্চনীয়ে বৰ যতনেৰে খুৱাই-বুৱাই অতাই-পিতাই নিজৰ স্বামী বুলি কুকুৰটোক সেৱা-ভক্তি কৰিবলৈ ধৰিলে; এদিনলৈকে তাইৰ মনত বেজাৰ নালাগিছিল৷ ঘৈণীয়েকে কুকুৰটোৰ গা অঁতাই-পিতাই ধুই-পখালি চিকণ কৰি দিলেও, অলপ পৰ পিচতে কুকুৰটোৱে গৈ মাটি লৈ গাত ধূলি-মাকতি সানে৷ এদিন কাঞ্চনীৰ মাকে কাঞ্চনীক কলে, “আই চাচোন, তোৰ গিৰিয়েৰৰ গাটো ধূলি-মাকতি লাগি কেনে ক’লা হে পৰিছে৷ তাকে লৈ যা নৈত ভালকৈ তাৰ গাটো ঘঁহি-পিহি ধুৱাই লৈ আহগৈ৷” মাকৰ কথা শুনি কাঞ্চনীয়ে গিৰিয়েকক লৈ গৈ নৈত জুবুৰাই ভালকৈ তাৰ গা-ভৰি, মূৰ কাণ ঘঁহি দিওঁতেই এবাৰ তাইৰ হাতটো কুকুৰটোৰ কাণৰ সঁতাত লাগিলত, অলপ খহতা যেন পাই ভালকৈ চাই দেখিলে যে তাত এটা কাঁইট পোত খাই আছে৷ কাঁইটটো দেখি কাঞ্চনীয়ে আজুৰি উলিয়ালত তৎক্ষণাৎ কুকুৰটো কুকুৰ গুচি কেঁচা সোণৰ বৰণৰ সুন্দৰ ডেকা-ল’ৰা এটা হ’ল৷ গিৰিয়েক কুকুৰ গুচি মানুহ হোৱা দেখি তাইৰ আনন্দৰ পাৰ নোহোৱা হল৷ তেতিয়া গিৰিয়েকে তাইক আগৰপৰা গুৰিলৈকে সকলো কথা ভাঙি কলত তাই তাক কলে , যে “মই যদি তোমাক এইদৰে আমাৰ ঘৰলৈ লৈ যাওঁ তেন্তে মোৰ বোপাই-আই আৰু ওচৰ-চুবুৰীয়া আন মানুহে ভাবিব মই কুকুৰটো মাৰি কৰবাৰ ডেকা ল’ৰা এটা লগ লগাই লৈ গৈছো বুলি; তেতিয়াও বৰ বদনামৰ কথা হব; আৰু মই আচল কথা ভাঙি কলেও কোনেও বিশ্বাস নকৰে৷ সেইদেখি তোমাৰ কাণৰ সঁতাত আকৌ সেই কাঁইটটো মাৰি দিও, দি তোমাক আগৰ দৰে কুকুৰ কৰি ঘৰলৈ লৈ যাওঁ৷ ঘৰ পাই সকলোৰে আগত তোমাৰ কাণত তেল-তুল দি চিকুণাই থাকোতে যেন হঠাৎ মই সেই কাঁইটটো তাত দেখি এইটো কি বুলি টানি উলিয়াই আনিম আৰু আনিলেই তুমি মানুহ হবা; আৰু তেতিয়া কোনেও একো কব নোৱাৰে৷” ইয়াকে গিৰিয়েকক কৈ কাঞ্চনীয়ে আকৌ সেই কাঁইটডাল গিৰিয়েকৰ সঁতাত আগৰ দৰে মাৰি গিৰিয়েকক কুকুৰ কৰি ঘৰলৈ লৈ গুচি আহিল৷ ঘৰ পাই কাঞ্চনীয়ে মাকক কলে, “আই, আই মই তেওঁক ধুৱাই আনিছো৷ এতিয়া তেল এটোপা ঘঁহি দিমনে?” মাকে কলত কাঞ্চনীয়ে তেল সানি ঘঁহাৰ ছলতে কুকুৰটোৰ কাণৰ কাঁইটডাল মাক দেখুৱাই ললে, “আই,আই, চাহিচোন এটা বৰ কাঁইট কাণৰ সঁতাত কেনেকৈ সোমাই আছে৷” মাকে কলে, “সোমাব পাৰেতো মোৰ আই, সি য’তে পাই ত’তে শুই ফুৰে, কাঁইটটো টানি উলিয়াই দে৷” মাকে এই বুলি কোৱাত কাঞ্চনীয়ে কাঁইটটো উলিয়াই দিলে আৰু ততালিকে সি কুকুৰ গুচি সুন্দৰ পুৰুষ এটা হ’ল৷ এই কথা দেখি মাক-বাপেকে আৰু ওচৰ-চুবুৰীয়া সকলোবোৰ বিস্ময় মানি, তাক কি কথা কি বতৰা, বুলি সুধিলত সি সকলোবোৰ ভাঙি পাতি কলে৷ সকলোৱে আচৰিত মানি আনন্দ পালে; কাঞ্চনীয়ে আৰু তাইৰ মাক-বাপেকে আনন্দত বিভোল হৈ জোঁৱায়েকক লৈ মহা-সুখেৰে থাকিল৷\nকুকুৰ এটা গুচি মানুহ হল, এই কথা চাৰিওফালে ওলাই পৰিলত ৰজাই শুনিবলৈ পাই কাঞ্চনীৰ গিৰিয়েকক মতাই নি কি কথা, কি বাৰ্ত্তা বুলি সুধিলত, সি ৰজাক সকলো কথা কলে৷ ৰজাই সন্তোষ পাই তাক তেওঁৰ ঘোঁৰাশাল চাওঁতাৰ বিষয়খন দি ৰাখিলে৷\nইকাণ সিকাণকৈ লাহে লাহে গৈ ৰজাৰ কাণত পৰিল গৈ যে ঘোঁৰাশাল চাওঁতা-চিতোঁতা বিষয়াজনৰ ঘৈণীয়েকজনী বৰ গুণী আৰু বৰ শুৱনী দীপ্‌লিপ্ তিৰোতা৷ ৰজাই ভাবিলে যে এনেজনী তিৰোতা ৰজাৰ হে যোগ্য, এতেকে তাইক আনি মোৰ কুঁৱৰী পাতিম৷ ইয়াকে ভাবি ৰজাই তেওঁৰ ঘোঁৰাৰ বিষয়াক কলে যে সি ঘৈণীয়েকক ৰজাৰ অন্তেষপুৰলৈ পঠিয়াই দিব লাগে৷ সি ৰজাৰ কথাত কোনোমতে মান্তি নহয়৷ ৰজাই বাৰে বাৰে কৈও ঘোঁৰাৰ বিষয়াক সেই কথাত কোনোমতে মান্তি কৰিব নোৱাৰি তাক বন্দী কৰি থোৱালে৷ গিৰিয়েকক বন্দী কৰি থৈয়েই ৰজাই ঘৈণীয়েকক কাঞ্চনীৰ ওচৰলৈ নিজে আহি নানা প্ৰকাৰে কাঞ্চনীক তেওঁৰ কুঁৱৰী হবলৈ বুজাবলৈ চেষ্টা কৰিলে, কিন্তু তাই একোতে সেই কথাত মান্তি নহল৷ ৰজা ভোঁটা হৈ উভতি গৈ ভাবিলে যে গিৰিয়েক জীয়াই থাকে মানে কাঞ্চনীক মোৰ কুঁৱৰী কৰিবলৈ সৈমান কৰাব নোৱাৰো, সেইদেখি তাইৰ গিৰিয়েকক মাৰি পেলাই বাটটো মুকলি কৰি থওঁ৷ ইয়াকে ভাবি ৰজাই কাঞ্চনীৰ গিৰিয়েকক শালত দিবলৈ হুকুম দিলে৷\nৰজাৰ বৰচ’ৰাৰ মুখতে কাঞ্চনীৰ গিৰিয়েকক শালত দিছে৷ কিন্তু এই কথাৰ কাঞ্চনীৰ তেতিয়াও একো বুজ পোৱা নাই; তাই ৰং মনেৰে ঘৰত জালি তাঁত এখন বৈ আছে৷ এনে সময়তে এজনী কাউৰীয়ে শালত দিয়া কাঞ্চনীৰ গিৰিয়েকৰ গাৰপৰা ওলোৱা তেজ খাই ঠোঁট ৰঙা কৰি উৰি আহি কাঞ্চনীৰ ওচৰতে পৰি চট্‌ফটাবলৈ ধৰিলে৷ এবাৰ কাউৰীজনীয়ে মাত লগালে-\n“কাঁচনী, কাঁচনী, নববি কাঁচনী, জালি তাঁত এবেলি থ৷\nবৰচ’ৰাৰ মুখতে ৰজাই শালত দিছে, তাকে চাবলৈকে ব’ল৷”\nএই কথা শুনি কাঞ্চনীয়ে কাউৰীজনীৰ ফালে চাই তাইৰ ঠোঁটটো ৰঙা দেখি গাত লাই-সৰিয়হ ফুটা যেন পালে৷ কাঞ্চনীয়ে কাউৰীক সুধিলে-\n“কাউৰী কাউৰী অজাতি কাউৰী, কি খাই বোলালি ঠোঁট?”\nকাউৰীয়ে উত্তৰ দিলে-\n“কাঁচনী বাই, মই অজাতি কাউৰী, একো খাই নোবোলাওঁ ঠোঁট৷\nবৰচ’ৰাৰ মুখতে গিৰিয়েকক শালত দিছে, তেজেৰে বোলালো ঠোঁট৷”\nএই কথা শুনি মাত্ৰকতে কাঞ্চনীয়ে জালি তাঁত এৰি ভিতৰ সোমাই সেন্দুৰ ফোঁট আৰু ৰেঘা পিন্ধিলে, সকলো অলঙ্কাৰ-পাতি পিন্ধিলে আৰু সামৰণৰ ভাল ৰিহা-মেখেলাযোৰ পিন্ধি ধাননিৰ মাজেদিয়েই বাট পোনাই লৰি ৰজাৰ বৰচ’ৰাৰ ফালে ঢাপলি মেলিলে৷ ইফালে চাওদাঙে কাঞ্চনীৰ গিৰিয়েকক তাৰ ভৰিৰ ফালৰপৰা কুণ্ডাশালত চেপি আনি থাকোতেই গিৰিয়েকে দূৰৰপৰা কাঞ্চনী লৰি অহা দেখি বিনাই কলে,-\n“ধাননি ধাননি নাহিবি কাঞ্চনী,\nধান-পাত কাটিব গা৷\nমোৰে বিলাই যি হবৰ হওকে,\nঘৰলৈ উভতি যা৷৷”\nকাঞ্চনীয়ে লৰি আহি থাকোতেই গিৰিয়েকৰ কথা শুনি বিনাই উত্তৰ দিলে-\n“কাটিলে কাটকে ধানৰে পাতে গা,\nতালৈ নকৰো কাণ৷\nতোমাৰে লগতে হম সয়ন্তৰী,\nনাৰাখো দুখুনী প্ৰাণ৷”\nএইবুলি কাঞ্চনীয়ে গিৰিয়েকৰ ওচৰ পাই দীঘল দি গিৰিয়েকক সেৱা কৰি গিৰিয়েকৰ লগতে শালত মূৰটো সুমাই দিলে৷ কোনেও তাইক হকা-বধা কৰিবলৈ সাহ নকৰিলে৷ অলপ পৰৰ পিছতে দুয়োৰো জীৱ দুটিয়ে ভেল দুটা এৰি গোঁসাইৰ ওচৰলৈ উৰি গল৷\nৰজাই এই বাতৰি শুনিলত বেজাৰ কৰি বিনাবলৈ ধৰিলে-\n“কাঁচনী যাবৰে শুনিলোঁহেঁতেন,\nছকুৰি লগুৱা দিলোহেঁতেন৷\nকাঁচনী যাবৰে শুনিলোহেঁতেন,\nদোলায়ে ঘোঁৰায়ে পঠালোহেঁতেন৷\nকাঁচনী যাবৰে শুনিলোঁহেঁতেন,\nগিৰিয়েকক শালত নিদিলোহেঁতেন৷”\nশোক কমিলত ৰজাই কাঞ্চনী আৰু তাইৰ গিৰিয়েকক নৈৰ কাষত খৰি দিবলৈ মন্ত্ৰীক হুকুম দি কলে-“নৈৰ এপাৰে কাঞ্চনীক আৰু আনপাৰে গিৰিয়েকক খৰি দিয়া৷ কাঞ্চনীক চন্দন, সৰল, পদ্ম, উঁৱৈ, গন্ধসৰৈ, ধূপ-ধূনা, ঘিউৰে খৰি দিবা৷ গিৰিয়েকক চুৱাখুটি, শুকান চুৱাপাত ইত্যাদিৰে খৰি দিবা৷”\nৰজাৰ হুকুম মতেই মন্ত্ৰীয়ে কাম কৰিলে৷ দুয়োৰো চিতাত ধম্‌ধম্ কৰে দুকুৰা জুই জ্বলিছে, এনেতে দেখা গল যে দুইৰো চিতাৰ দুইকুৰা জুইৰ আগ দুটা পাৰৰ পৰা দীঘল হৈ আহি নৈৰ মাজতে পাক খাই একেটা হ’ল৷ সকলোৱে এই কথা শুনি আচৰিত মানিলে৷ ৰজাইও পিছত মন্ত্ৰীৰ মুখে এই কথা শুনি আচৰিত হৈ দুইখন মৰিশালিত দুজোপা গছ ৰুই দিবলৈ হুকুম দি কলে-“কাঞ্চনীৰ মৰিশালিত আঁহত এজোপা আৰু গিৰিয়েকৰ মৰিশালিত বৰগছ এজোপা ৰুবা৷”\nকিছু কালৰ মূৰত দেখা গ’ল যে, নৈৰ দুয়োপাৰৰ দুই জোপা গছে ফেৰ ধৰি ডাঙৰ হৈ, দুপাৰৰ পৰা হালি আহি, ঠিক নৈৰ মাজত মিলি এজোপা হৈ বাঢ়িবলৈ ধৰিলে৷